text:
བསྟོད་ཤད་རྐྱབ་མི་གཡོ་ཅན་-གཞུང་འབྲེལ་མགྲིན་ཚབ་དང་ མི་མང་མཐུན་འབྲེལ་འགོ་དཔོན་ཚུ-་ གཞུང་གི་འགོ་དཔོན་དང་ གནས་ཚུལ་བསྡུ་བཀོདཔ་ཚུའི་བར་ན་ འབྲེལ་བ་འཐབ་མི་གཙོ་བོ་ཅིག་ཨིན། འཕྲལ་འཕྲལ་ཁོང་གིས་ དྲི་བཀོད་ནང་བཅའ་མར་གཏོགས་ནི་དང་ ཡང་ན་ དྲི་བ་བཀོད་མ་ཆོག་པའི་རིགས་ཚུ་ཐོ་རྐྱབ་སྟེ་བྱིན་འོང་།
ཡུ་ཀེ་ལུ་ཡོད་པའི་ གར་དྲི་ཡཱན་གསར་ཤོག་ནང་གི་གནས་ཚུལ་བསྡུ་བཀོདཔ་བགྲེསཔ་ ཌེ་ནིསི་བར་ཀར་གྱིས་ཕྱི་གླིང་གཞུང་གི་མགྲིན་ཚབ་ལས་(མིང་གསང་བ་འབད་བཞག་ཡོདཔ) བསྟོད་བཤད་རྐྱབ་མི་སྐོར་ལས་ གཤམ་འཁོད་ཚུ་ མངོན་གསལ་བྱུང་ཡོདཔ་སྦེ་བཀོད་ནུག།
ཁོང་གིས་ཧད་བཏགས་འཕུལ་མི་འདི་བདེན་སྲིད། ཨིན་རུང་ ཧད་བཏགས་འདིནི་ཧད་བཏགས་ར་ཨིན། ཁྱོད་ཀྱིས་ཁོང་ལུ་ དོ་འགྲན་འབད་ནིའི་དལ་དབང་ཡོད། “ཁྱོད་ཀྱིས་ང་ལུ་མ་སླབ་པ་ཅིན་ ག་གིས་སླབ་ནི་སྨོ?” ཟེར་མི་འདི་ དྲི་བ་གལ་ཅན་ཅིག་ཨིན། ཁྱོད་ཀྱིས་དྲི་བ་བཀོད་མི་དབང་འཛིན་ཚུ་ མང་ཤོས་ཅིག་ར་གོང་མའི་བཀའ་རྒྱ་དང་འཁྲིལ་ཏེ་ ལཱ་འབད་དོ་ཡོདཔ་འོང་། དེ་འབདཝ་ལས་ ཁོང་ར་ཡང་ བརྡ་དོན་མ་ཐོབ་པར་ཡོདཔ་འོང་། ཁོང་གིས་ བཀག་རྐྱབ་སྟེ་ ཕྱོགས་སྲུང་སྦེ་བཞག་མི་འདི་ ཁོང་རའི་ལཱ་འགན་འབགཔ་ཨིན། འདི་ཚུ་མགྲིན་ཚབ་ཚུ་གི་དཀའ་ངལ་ཨིན། ཁྱོད་ཀྱི་མེན། གཞུང་གིས་ ཁོང་ར་ལུ་འཛོལ་བ་ཡོད་རུང་ དམིགས་བསལ་གྱི་གནས་སྟངས་སྐབས་མ་གཏོགས་ ཁོང་རང་གིས་ཁོང་ར་ལུ་སྐྱོན་བརྗོད་འབད་མི་བཅུག། མགྲིན་ཚབ་འདི་ཚུ་ལུ་ གནས་ཚུལ་བཟང་པོ་ཚུ་ ངན་པ་དང་གཅིག་ཁར་སླབ་ནིའི་གོ་སྐབས་བྱིན་ཁོའམ་མོ་ཁ་སངས་ཧིང་གསལ་འགྱོ་འོང་།
གནས་ཚུལ་བསྡུ་བཀོདཔ་ཚུ་གིས་ ཞི་བའི་མི་སྡེ་གིས་མནོ་མི་གནད་དོན་འདི་ ཁག་ཆེ་ཟེར་བའི་ཚ་གྱང་ཡོདཔ་ཨིན། གལ་སྲིད་འདི་ཚུ་གཞུང་ལུ་ཁག་མ་ཆེ་བ་ཅིན་ ཁྲིམས་ལུགས་མཐུན་་གྱི་ཚ་གྱང་ཨིན། ཁྱོད་ཀྱིས་ “ག་ཅི་སྦེ་འདི་ཚུ་གྲོས་བསྟུན་མ་འབདཝ་སྨོ?” ཡང་ན་ “ག་ཅི་སྦེ་གན་དདོན་འདི་ལུ་ གཞུང་གིས་ཚ་གྱང་མ་ལངམ་སྨོ?་” ཟེར་འདྲི་དགོ། གནས་ཚུལ་བསྡུ་བཀོད་པའི་གཙོ་རིམ་འདི་ གཞུང་གི་གཙོ་རིམ་མི་འོང་། གཞུང་གི་ཚ་གྱང་འདི་རྒྱ་ཆེ་སུ་འོང་། མགྲིན་ཚབ་འདི་ཚུ་ལུ་ དོན་ཚན་དམིགས་སུ་བཀར་ཏེ་འདྲི་བའི་སྐབས་ ལན་སླབ་ནི་ལུ་ སྟབས་མ་བདེ་ཁག་ཁག་བཟོ་་ཨིན།
དོན་ཚན་ཧ་གོ་མི་དང་ ཉམས་མྱོང་ཅན་ གཞི་ལྷོད་ལྷོད་ཡོད་མི་གནས་ཚུལ་བསྡུ་བཀོདཔ་དང་འཕྱདཔ་ད་ ཞེ་སྡང་ཅན་དང་ ཉམས་མྱོང་མེད་མི་ གནས་ཚུལ་བསྡུ་བཀོདཔ་ཚུ་ ཡིད་ཚིམ་ནི་འཇམ་དོ་ཡོདཔ་ཨིན། མགྲིན་ཚབ་ཚུ་གིས་འབད་བ་ཅིན་ གནས་ཚུལ་བསྡུ་བཀོདཔ་ཚུ་གིས་ སྤྱིར་བཏང་གི་བརྡ་དོན་ཚུ་གིས་ ཡིད་ཚིམ་ཚུགས་པའི་རེ་བ་བསྐྱེད་དོ་ཡོདཔ་ཨིན། གནས་ཚུལ་བསྡུ་བཀོདཔ་ཚུ་གིས་ བརྡ་དོན་ཅིག་ནང་ གནས་ཚུལ་གཙོ་དོན་མིན་འདུག་ཟེར་མནོཝ་ཅིག་རང་བཞིན་གྱིས་ སྤྲོ་བ་ཉམས་འགྱོ་དོ་ཡོདཔ་ཨིནམ། དོན་ངོ་མ་འདི་ བསྟོད་བཤད་རྐྱབ་མི་ཚུ་གིས་ ཐབས་བྱུས་ གནས་ཚུལ་ཚུ་ཁག་མ་ཆེཝ་བཟུམ་བཟོ་སྟེ་ གནས་ཚུལ་བསྡུ་བཀོདཔ་ཚུ་ ཁ་སྒྱུར་བཅུག་ནི་་ཨིན། བརྡ་བརྒྱུདཔ་ལ་ལུ་ཅིག་ བརྡ་དོན་གསརཔ་འཚོལ་ཏེ་ བདེན་པ་ཚུ་ སྤྲོ་བ་ཆེ་ཏོག་ཏོ་མེད་རུང་བརྩོན་ཤུགས་བསྐྱེད་མི་ཚུ་གིས་ གནས་ཚུལ་ལེགས་ཤོམ་ འཐོབ་དོ་ཡོདཔ་ཨིན།
གལ་སྲིད་ཁྱོད་ཀྱི་བརྡ་དོན་འདི་ འཛོལ་བ་ཨིན་པས་ཟེར་སླབ་རུང་ འཛོལ་བ་ཨིནམ་སྦེ་ཆ་བཞག་ནི་། “གལ་སྲིད་ང་གིས་འཛོལ་སོ་པ་ཅིན་ ང་གིས་བཟོད་གསོལ་ཞུ་འོང་དེ་འབདཝ་ད་་་་་” ཟེར་སླབ་ཆོག་ཆོག་སྦེ་སྡོད་དགོ། དེ་དང་སྦྲགས་ཏེ་ལྷན་ཐབས་ཀྱི་དྲི་བ་ཚུ་དྲིས་ཏེ་ཁྱོང་རའི་འདོད་ཚུལ་གྱི་ རྒྱབ་རྟེན་ས་བཟོ་དགོ། གལ་སྲིད་ཁོང་གིས་ཚུར་དྲི་བ་གཏང་པ་ཅིན་ ལོག་ཕར་གཏང་དགོ། བསྟོད་བཤད་རྐྱབ་མི་ ་ལ་ལུ་ཅིག་གིས་ ཁྱོད་ཀྱི་དྲི་བ་འདི་ ཁོང་རའི་དྲི་བ་ཁ་བསྒྱུར་གཏང་འོང་། དཔེར་ན་ ཁྱོད་ཀྱིས་ “བློན་པོ་འདི་ད་ལྟོ་ཡང་ བརྩེ་འབྲེལ་ཡོད་ཟེར་མི་འདི་བདེན་ག?” ཟེར་དྲི་བ་ཅིན་ ཁོང་གིས་ “ཁྱོད་གནས་ཚུལ་བསྡུ་བཀོདཔ་ཚུ་ག་ཅི་སྦེ་དོན་ཚན་འདི་ནང་སྤྲོ་བ་བསྐྱེད་དེ་ཐིམ་ལུས་སོངམ་སྨོ?” ཟེར་དྲིས་འོང་། འདི་ལུ་ ཁྱོད་ཀྱི་ལན་འདི་ “མགྲིན་ཚབ་ཁྱོད་ཀྱིས་ཤེས་ས་ཨིན་ བརྡ་བརྒྱུདཔ་ཚུ་གི་ བསམ་འཆར་ལུ་སྤྲོ་བ་བསྐྱེད་མི་ག་ཡང་མེད། ང་ནཱ་ལུ་ མི་སེར་ལུ་དགོ་པའི་ལན་འཚོལ་བ་ཨིན། དེ་མ་ཚད་ ང་བཅས་ལུ་བློན་པའི་གཉེན་གྱི་སྐོར་ལས་ཡི་གུ་གཅིག་ཤུལ་གཉིས་སྦེ་ལྷོད་དེ་ཡོད་། དེ་འབདཝ་ལས་་་་་་?” ཟེར་སླབ་དགོ
ཁྱོད་ཀྱི་དྲི་བ་འདི་ལུ་ལན་མ་འཐོབ་མནོ་བ་ཅིན་ རྩ་འགེངས་དགོ། “ང་ལན་འདི་ལུ་ངོས་ལེན་འབད་མ་ཚུགས་། དོ་རུང་ཚར་ཅིག་བཤད་མི་གནང་ག་?” ཡང་ན་ “ཁྱོད་ཀྱིས་ངེ་དྲི་བ་གི་ལན་ཚངམ་སྦེ་རྐྱབ་ག་མ་རྐྱབ་མ་ཤེས་” ཟེར་སླབ་ནི་འདི་ གུས་ཞབས་ཐོག་ལས་སླབ་པའི་ཚུལ་ཨིན། གཞན་ཡང་ “དྲི་བ་འདི་གི་ལན་མི་རྐྱབ་ནི་སྦེ་ཨིན་ན?” ཡང་ན་ “ག་ཅི་སྦེ་དྲི་བ་འདི་གི་ལན་མ་རྐྱབ་སྨོ?” “གལ་སྲིད་ཁྱོད་ཀྱིས་ང་ལུ་སླབ་པ་ཅིན་ ག་ཅི་འབད་འོང?” ཡང་ན་ “ལན་འདི་ག་འབད་ས་ལས་འཐོབ་ག?” ལ་སོགས་པ་ཚུ་འདྲི་དགོ
དྲི་བ་ཁག་དྲགས་ཚུ་འདྲི་ནི་ལུ་ ཐབས་ལམ་སྣ་ཚོགས་མནོ་བསམ་གཏང་དགོ། འཕྲལ་འཕྲལ་སྦེ་བརྡ་དོན་ལཱ་ཁག་ཤོས་འདྲི་ནིའི་ཐབས་ལམ་འཇམ་ཤོས་འདི་ ཕྲང་སྟེ་འདྲི་ནི་འདི་ཨིན། དེ་འབདཝ་ད་ གལ་སྲིད་ཁྱོད་ཉམས་མྱོང་ཅན་གྱི་ མགྲིན་ཚབ་ཅིག་དང་འབྲེལ་བ་འཐབ་པའི་སྐབས་ཨིན་པ་ཅིན་ དྲི་བ་ཐབས་ལམ་ཐོག་ལས་འདྲིཝ་ཅིག་འགྱོ་བཏུབ་ནི་དང་ འདི་མིན་ཕྲངམ་ཕྲང་ས་དྲི་བ་ཅིན་སྣང་མེད་སྐྱུར་བཞག་འོང་། འདི་ནང་ལུ་ བསམ་འཆར་དག་པ་ཅིག་ཡོད། ཉེན་བརྡ་བྱིན་ཏེ་ གོ་སྐབས་བྱིན་དགོ། “མ་པ་ཁྱོད་ཀྱིས་སྙན་ཞུ་འདི་ལྷག་ཡོདཔ་འོང་ལྷག་ཅི་ག་?” “འདི་བྱ་སྟབས་མ་བདེ་བའི་གནད་དོན་ཅིག་ཨིན་ཟེར་ང་གིས་ཤེས་”དེ་འབདཝ་ད་ ང་བཅས་ཀྱི་གསར་ཤོག་ལྷག་མི་ཚུ་གིས་ ང་ལས་རེ་བ་འདི་གནད་དོན་འདི་ཕྲང་སྟེ་” “སྙན་ཞུ་འབད་ནི་འདི་ཨིན། ང་ལུ་སླབ་ནི་ལུ་ ཆ་རོགས་འབད་གནང་” “སྤྱི་ཚོགས་ནང་ ལྡོག་ཕྱོགས་ཀྱི་ཁྱོད་ལུ་་་་་་་ཟེར་སླབ་དེས” ཡང་ན་ “གནད་དོན་་་་་གི་སྐོར་ལས་ བསམ་འཆར་བཤད་ནི་ཡོད་ག?”


c: text/html

text:
༉ གཞུང་འབྲེལ་གྱི་ གནས་སྡུད་བཟོ་ནིའི་དོན་ལུ་ བདག་སྐྱོང་གི་གནས་སྡུད་ཚུ་ ཁ་སྐོང་སྦེ་ལག་ལེན་འཐབ་མི་དེ་ འདས་པའི་ལོ་ཚུ་ནང་ ཡར་སེང་སོང་ཡོདཔ་ཨིན་པས། བདག་སྐྱོང་དང་འབྲེལ་བའི་ གནས་སྡུད་ཚུ་གིས་ འབྲུག་པའི་མི་སྡེའི་སྐོར་ལས་ བརྡ་དོན་ཚུ་འཐོབ་ཚུགས་པའི་ཁར་ ཞིབ་འཚོལ་མ་འབད་བའི་ ས་ཁོངས་ཚུ་གི་སྐོར་ལས་ཡང་ བརྡ་དོན་ཚུ་ དེ་ཁར་ལས་ འཐོབ་ཚུགས་པའི་ ཁེ་ཕན་ཡོདཔ་ཨིན་པས། དེ་འབདཝ་ལས་ སྤྱི་ལོ་༢༠༢༡ དང་༢༠༢༢ …རྒྱས་པར་ལྷག། »
གནས་སྡུད་གཞི་མཛོད་རིང་ལུགས་ འགོ་འབྱེད་འབད་མི་དེ་གིས་ སྔར་ཁྱུན་ས་ཁོངས་ཚུ་ ཉམས་སྲུང་ལུ་ ཕན་ཐོགས་འབྱུང་ནི།
༉ ཁ་ཙ་ ནང་སྲིད་ལྷན་ཁག་འོག་གི་ སྲོལ་འཛིན་ལས་ཁུངས་ཀྱིས་ སྔར་ཁྱུན་གློག་རིག་གནས་སྡུད་ཀྱི་ གཞི་མཛོད་རིང་ལུགས་འགོ་འབྱེད་འབད་མི་དེ་གིས་ ད་ལས་ཕར་ རྒྱལ་ཁབ་ནང་ གལ་གནད་ཅན་གྱི་ སྔར་ཁྱུན་ས་ཁོངས་ཚུ་ ཉེན་སྲུང་དང་ ཉམས་སྲུང་འབད་ཚུགས་པའི་ ཕན་ཐོགས་འབྱུང་ནི་ཨིན་པས། རྒྱལ་ཁབ་ནང་ གོང་འཕེལ་མགྱོགས་དྲགས་ འགྱོ་མི་དང་གཅིག་ཁར་ གལ་གནད་ཆེ་བའི་ལས་འགུལ་ཚུ་ འགོ་འདྲེན་འཐབ་མི་དེ་གིས་ དངོས་སུ་ཡོད་མི་དང་མེད་པའི་ སྔར་ཁྱུན་༢ …རྒྱས་པར་ལྷག། »
ཀྲོང་གསར་རྫོང་ཁག་ནང་ གསོ་བའི་བརྟག་དཔྱད་ལས་རིམ་ འགོ་འདྲེན་འཐབ་དོ་ཡོདཔ།
༉ མི་དབང་རྒྱལ་པོའི་ སྐྱིད་སྡུག་འགྲུལ་སྐྱོད་གསོ་བའི་ཞབས་ཏོག་ སྡེ་ཚན་གྱིས་ ཀྲོང་གསར་རྫོང་ཁག་ནང་ གསོ་བའི་བརྟག་དཔྱད་ལས་རིམ་ འགོ་འདྲེན་འཐབ་ཡོདཔ་བཞིན་དུ་ ད་རིས་ བེམ་སྦྱིས་གཡུས་ཚན་གྱི་ མི་སེར་ཚུ་ བརྟག་དཔྱད་འབད་དོ་ཡོདཔ་ཨིན་པས། ལས་རིམ་དེ་ སྤྱི་ཟླ་༩ པའི་ཚེས་༢༡ ལས་ འགོ་བཙུགས་ཡོདཔ་བཞིན་དུ་ ད་ལྟོ་ཚུན་ སྡེ་ཚན་གྱིས་ ནཱཔ་སྦྱིས་-སྐོར་ཕུག་ལས་ ནདཔ་༣༥༠ …རྒྱས་པར་ལྷག། »
སྤྱི་ཚོགས་༣ པའི་ཚོགས་ཐེངས་༨ པ་ སྤྱི་ཟླ་༡༡ པའི་ནང་འཚོགས་ནི།
༉ འབྲུག་གི་ སྤྱི་ཚོགས་༣ པའི་ཚོགས་ཐེངས་༨ པ་ སྤྱི་ཟླ་༡༡ པའི་ཚེས་༤ ལུ་ འཚོགས་ནི་སྦེ་ གཏན་འཁེལ་སོང་ཡོདཔ་ཨིན་པས། དེ་ཡང་ རྩ་ཁྲིམས་ཅན་གྱི་འདུས་ཚོགས་དང་ གཙུག་སྡེ་ ལྷན་ཁག་དང་ ལས་སྡེ་ ས་གནས་གཞུང་ཚུ་གིས་ རྒྱལ་ཡོངས་ཚོགས་འདུའི་ནང་ གོང་འཕེལ་དང་འབྲེལ་བའི་གནད་དོན་མེན་པའི་ གཞན་ཁག་ཆེ་བའི་གནད་དོན་རེ་ གསུང་གྲོས་གནང་དགོཔ་ཡོད་པ་ཅིན་ …རྒྱས་པར་ལྷག། »
ཁ་ཟས་དང་ བཞེས་སྒོའི་སྦྱོང་བརྡར་ འགོ་འབྱེད་འབད་ཡོདཔ།
༉ རྒྱབ་སྐྱོར་ལས་བྱེད་པའི་ རིག་རྩལ་གོང་འཕེལ་འགོ་འདྲེན་གྱི་ ཡན་ལག་ཅིག་སྦེ་ མི་དབང་རྒྱལ་པོའི་ དྲུང་ཆེན་ཡིག་ཚང་གིས་ དམིགས་བསལ་དུ་ ཚེམ་བཟོའི་སྦྱོང་བརྡར་ འགོ་འབྱེད་འབད་བའི་ཤུལ་ལས་ ད་རུང་ སྦྱོང་བརྡར་ཐེངས་༢ པ་ འགོ་བཙུགས་ཡོདཔ་ཨིན་པས། ཨེན་ཨཱེལ་ཌི་སྦྱོང་བརྡར་ནང་ ཟླཝ་༡ རིང་གི་ ཁ་ཟས་དང་ བཞེས་སྒོ་འབད་ཐངས་ཀྱི་ སྦྱོང་བརྡར་ལས་རིམ་དེ་ སྤྱི་ཟླ་༩ …རྒྱས་པར་ལྷག། »
འབྲུག་གི་ ལྟ་བཤལ་བཅའ་ཡིག་དང་སྒྲིག་གཞི་ཟིན་བྲིས་ ཐག་བཅད་བཟོ་ཡོདཔ།
༉ འབྲུག་ལྟ་བཤལ་ཚོགས་སྡེ་གིས་ འབྲུག་གི་ ལྟ་བཤལ་བཅའ་ཡིག་དང་སྒྲིག་གཞི་ཟིན་བྲིས་༢༠༢༢ ཅན་མ་དེ་ ཐག་བཅད་བཟོ་ཡོདཔ་ཨིན་པས། ལྟ་བཤལ་བཅའ་ཡིག་དང་སྒྲིག་གཞི་༢༠༢༢ མ་དང་འཁྲིལཝ་ད་ ཧེ་མར་ ཟིན་བྲིས་ནང་ ཚོང་འབྲེལ་འགོ་བཙུགས་པའི་སྐབས་ ལྟ་བཤལ་ལག་ལེན་ལས་སྡེ་དང་ ཟ་ཁང་ཚུ་གིས་ དངུལ་ཀྲམ་༥༠༠,༠༠༠ འབད་མི་ ཚོང་འབྲེལ་གྱི་ གན་རྒྱ་(ཉེན་སྲུང་མ་དངུལ་)ཅིག་ ཁས་ལེན་འབད་དགོཔ་སྦེ་ཡོད་རུང་ བཟོ་མི་དགོ་ནི་ཨིན་པས། དེ་ཡང་ …རྒྱས་པར་ལྷག། »
སྤྱི་ལོ་༢༠༤༠ འི་ནང་འཁོད་ལུ་ ནང་འཁོད་གློག་མེའི་སྤྱོད་ཁྲལ་ ཡུ་ནིཊ་རེ་ལུ་ དངུལ་ཀྲམ་༤.༥༡ ལུ་ ལྷོད་ནིའི་དམིགས་གཏད།
༉ ནང་འཁོད་གློག་མེའི་སྤྱོད་ཁྲལ་གྱི་ དམིགས་གཏད་སྙན་ཞུ་དང་འཁྲིལ་བ་ཅིན་ ཆུ་ལུ་བརྟེན་པའི་གློག་མེ་ ཁ་སྐོང་མེ་ག་ཝཱཊ་༢,༠༠༠ ལྷགཔ་ཅིག་ ཐོན་སྐྱེད་འབད་ནིའི་ འཆར་གཞི་ཡོད་མི་དང་བསྟུན་ སྤྱི་ལོ་༢༠༤༠ འི་ནང་འཁོད་ལུ་ ནང་འཁོད་སྤྱོད་ཁྲལ་ཡུ་ནིཊ་རེ་ལུ་ དངུལ་ཀྲམ་༤.༥༡ ལུ་ ལྷོད་ནིའི་དམིགས་གཏད་ཨིན་པས། དཔེ་འབད་བ་ཅིན་ གུང་པ་ཅིག་གིས་ གློག་མེ་ཡུ་ནིཊ་༢༠༠ ལག་ལེན་འཐབ་པ་ཅིན་ ད་ལྟོ་གི་ གློག་མེའི་སྤྱོད་ཁྲལ་གྱི་ …རྒྱས་པར་ལྷག། »
སྐྱེ་ལྡན་རིགས་སྣ་ལྟེ་བའི་ནང་ སེམས་ཅན་གྱི་ ཕ་སོན་གསོག་མཛོད་འབད་དོ་ཡོདཔ།
༉ རྒྱལ་ཁབ་ནང་ སོ་ནམ་ཐོན་སྐྱེད་དོན་ལུ་ སོན་རིགས་ཚུ་ ལྟེམ་ལྟེ་སྦེ་ སྒམ་རྐྱབ་བཞག་སར་ མཐོངམ་ཨིན་པས། སྔོ་ཤིང་རིགས་ཀྱི་ སོན་རྒྱུད་གསོག་མཛོད་དེ་ རྒྱལ་ས་ལྟེ་བ་ གསར་སྦིས་ཐང་ལུ་ཡོད་མི་ རྒྱལ་ཡོངས་སྐྱེ་ལྡན་རིགས་སྣ་ལྟེ་བའི་ནང་ གསོག་འཇོག་འབད་དེ་བཞག་ཡོདཔ་ད་ སེམས་ཅན་གྱི་རིགས་རྒྱུད་དེ་ཡང་ ཐིག་ལེ་དང་ མངལ་ཕྲུག་ཐོག་ལས་ གསོག་འཇོག་འབད་དེ་ བཞག་ཡོདཔ་ཨིན་པས། སྔོ་ཤིང་རིགས་རྒྱུད་གསོག་མཛོད་དེ་ནང་ ལོ་ཐོག་གི་རིགས་རྒྱུད་༣,༢༠༧ …རྒྱས་པར་ལྷག། »
འབྲུག་གི་དངུལ་ཁང་ལུ་ ཉེས་བྱ་དངུལ་ཀྲམ་ས་ཡ་༦.༢ བཀལ་ཡོདཔ།
༉ འཕྲལ་ཁམས་ཅིག་ཁར་ འབྲུག་གི་དངུལ་ཁང་གིས་ ཉིན་གྲངས་༣ གྱི་རིང་ ལམ་ལུགས་འཐུས་ཤོར་བྱུང་མི་ལུ་བརྟེན་ རྒྱལ་གཞུང་དངུལ་ལས་དབང་འཛིན་གྱིས་ ཉེས་བྱ་དངུལ་ཀྲམ་ས་ཡ་༦.༢ བཀལ་ཡོདཔ་ཨིན་པས། འབྲུག་གི་དངུལ་ཁང་ལས་ འགོ་དཔོན་ཅིག་གིས་ སླབ་མིའི་ནང་ ཉེས་བྱའི་ཐད་ཐར་ དབང་འཛིན་དང་གཅིག་ཁར་ བདེ་སྒྲིག་འབད་བའི་བསྒང་ཡོད་ཟེར་ཨིན་པས། དངུལ་ཁང་གི་ ཡོངས་འབྲེལ་ལག་ལེན་འཐབ་མི་དང་ མ་འཐབ་མི་ཞབས་ཏོག་གི་ ལམ་ལུགས་༢ ཆ་ར་ …རྒྱས་པར་ལྷག། »
ཐིམ་ཕུག་ཆུ་ཚོད་འཁོར་ལོའི་ཀ་ཆེན་ ཉམས་བཅོས་འབད་དོ་ཡོདཔ།
༉ ཐིམ་ཕུག་ཆུ་ཚོད་འཁོར་ལོའི་ཀ་ཆེན་གྱི་ ཉམས་བཅོས་ལཱ་དེ་ མཇུག་བསྡུ་རན་ཁར་ ལྷོད་ཡོདཔ་བཞིན་དུ་ ད་ལྟོ་ཚུན་ ལས་འགུལ་དེ་ནང་ ཟད་འགྲོ་དངུལ་ཀྲམ་ས་ཡ་༣ མ་ལངམ་ཅིག་ བཏང་ཡོདཔ་ཨིན་པས། ཆུ་ཚོད་འཁོར་ལོའི་ཀ་ཆེན་དེ་ ལོག་ཚོན་བཏང་ཡོདཔ་བཞིན་དུ་ རྡོ་ལེབ་དང་ བཙོག་གཡུར་ཚུ་ ཚབ་བཙུགས་ཐོག་ སོར་ཡོདཔ་མ་ཚད་ ཆུ་གཡུར་བསུབས་ཡོད་མི་ཚུ་ཡང་ བསལ་ཡོདཔ་ད་ རྡོན་ཁྲི་ཚུ་བརྩིས་ཏེ་ མི་སྡོད་སའི་ས་ཁོངས་དེ་ཡང་ …རྒྱས་པར་ལྷག། »

robotstxt: allowed

filter: keep


text:
བཀྲིས་གཡང་རྩེ།
ཀརྨ་རྒྱལ་མཚན།
སྐྱེས་ལོ་ ༣༥
གཡུས་ གཡང་རྩེ་ཆོས་འཁོར།
རྒེད་འོག་ ཁྲོམ།
ཤེས་ཚད་ ཤེས་རིག་ནང་ མཐོ་རིམ་ཤེས་ཚད་ཡོད།
ཉམས་མྱོང་ སློབ་དཔོན་དང་ བཟོ་སྐྲུན་ཚོང་འབྲེལ་ནང་ ལཱ་འབད་བའི་ ཉམས་མྱོང་ཡོད།
མི་ཚུ་གིས་ ཁྱོད་ལུ་ཚོགས་རྒྱན་ག་ཅི་སྦེ་ བཙུགས་དགོཔ? སློབ་གྲྭ་ནང་ལས་ར་ སློབ་དཔོན་དང་ཕམ་ དེ་ལས་ གཞུང་ལས་ མ་འོངས་པའི་མི་རྒྱུད་ སྟོང་ཕྲག་ལས་བཅད་མི་ཚུ་གི་ རེ་འདོད་ཚུ་ ཞིབ་འཚོལ་འབད་ཡོདཔ་མ་ཚད་ ཕམ་ཚུ་གིས་ཡང་ ཁོང་གི་ བུ་དང་བུམོ་ཚུ་ལས་ རེ་བ་ག་ཅི་ཡོདཔ་ཨིན་ནའི་ ཞིབ་འཚོལ་འབད་ཡོདཔ་ད་ བཟོ་སྐྲུན་ས་ཁོངས་ནང་ ལཱ་འབད་བའི་སྐབས་ ཁག་འབགཔ་ཚུ་ལུ་ གདོང་ལེན་ག་ཅི་ར་ བྱུངམ་ཨིན་ན་དང་ རྫོང་ཁག་ནང་ བཟོ་རིག་འགོ་དཔོན་མ་ལང་པའི་དཀའ་ངལ་ དེ་ལས་ ལཱ་གི་སྤུས་ཚད་ཚུ་ལུ་ ཐོ་ཕོག་མི་ཚུ་ མཐོང་གསལ་བྱུང་ཡོདཔ་བཞིན་དུ་ ང་ར་སྐྱེསཝ་ལས་འགོ་བཙུགས་ ད་ལྟོ་ཚུན་ བཀྲིས་གཡང་རྩེ་ལུ་ར་ སྡོད་མི་ལུ་བརྟེན་ མི་ཚུ་གིས་ བཀྲིས་གཡང་རྩེ་རྫོང་ཁག་གི་ རྒྱལ་ཡོངས་ཚོགས་སྡེའི་ ངོ་ཚབ་འབད་ནིའི་ གོ་སྐབས་བྱིན་པ་ཅིན་ དཀའ་ངལ་དེ་ཚུ་ སེལ་ཐབས་འབད་ནི་ཨིན།
ངག་དབང་བཀྲིས།
སྐྱེས་ལོ་ ༣༥
གཡུས་ འོག་མཁར།
རྒེད་འོག་ སྟོང་མེད་བྱང་ས།
ཤེས་ཚད་ སྤྱིར་བཏང་གི་ མཐོ་རིམ་ཤེས་ཚད་ཡོད།
ཉམས་མྱོང་ རྒེད་འོག་བདག་སྐྱོང་འགོ་དཔོན་སྦེ་ ཕྱག་ཞུ་བའི་ ཉམས་མྱོང་ཡོད།
མི་ཚུ་གིས་ ཁྱོད་ལུ་ཚོགས་རྒྱན་ག་ཅི་སྦེ་ བཙུགས་དགོཔ? ང་གིས་ ལོ་༧ ལྷག་ཙམ་གྱི་རིང་ མི་སེར་ཚུ་དང་གཅིག་ཁར་ ཐད་ཀར་དུ་ འབྲེལ་བ་འཐབ་ཐོག་ལས་ ས་གནས་གཞུང་ནང་ རྒེད་འོག་བདག་སྐྱོང་འགོ་དཔོན་སྦེ་ ཕྱག་ཞུ་ཡོདཔ་ལས་ མཐའ་ཟུར་གནས་ཚད་ཀྱི་ མི་སེར་ཚུ་གི་ དཀའ་ངལ་ཚུ་ ལེགས་ཤོམ་སྦེ་ར་ ཧ་གོ་ཚུགས། རྒྱལ་ཁབ་ཀྱི་ སྲུང་སྐྱོབ་དང་ རང་དབང་ལུ་གནོད་པའི་ ཁྲིམས་དང་སྲིད་བྱུས་ཚུ་ བསྐྱར་ཞིབ་འབད་ཐོག་ལས་ མཁོ་གལ་ཆེ་བའི་ བསྒྱུར་བཅོས་ཚུ་ འབག་འོང་ནིའི་དོན་ལུ་ རྒྱལ་ཡོངས་ཚོགས་སྡེའི་ འགན་ཁུར་འབག་མ་ཚུགས་པའི་ དོགས་པ་མེད་མི་ལུ་བརྟེན་ ང་གིས་ དམ་ཚིག་དཔང་བཙུགས་ཐོག་ལས་ རྩ་བ་གསུམ་ལུ་ ཕྱག་ཞུ་ནི་ཨིན།
ཕུར་པ་རྒྱལ་མཚན།
སྐྱེས་ལོ་ ༣༩
གཡུས་ སྒོ་འཆང་།
རྒེད་འོག་ རམ་འཇར།
ཤེས་ཚད་ རྫོང་ཁའི་ནང་ མཐོ་རིམ་ ཤེས་ཚད་ཡོད།
ཉམས་མྱོང་ དྲུང་ཆེན་ལས་རོགསཔ་དང་ གནས་ཚུལ་བསྡུ་བཀོདཔ་ རྩོམ་སྒྲིག་པ་ དེ་ལས་ རྒྱང་བསྒྲགས་དང་ རྒྱང་མཐོང་༢ ཆ་རའི་ནང་ གསལ་བཤད་པ་སྦེ་ ཕྱག་ཞུ་བའི་ ཉམས་མྱོང་ཡོད།
མི་ཚུ་གིས་ ཁྱོད་ལུ་ཚོགས་རྒྱན་ག་ཅི་སྦེ་ བཙུགས་དགོཔ? ང་གིས་ འབྲུག་རྒྱང་བསྒྲགས་ལས་འཛིན་ནང་ ལོ་ངོ་༡༣ དེ་ཅིག་གི་རིང་ ཕྱག་ཞུ་བའི་སྐབས་ རྩ་ཁྲིམས་ཆེན་མོ་ ཟིན་བྲིས་བཏབ་པའི་ ནམ་དུས་ལས་འགོ་བཟུང་ བཙག་འཐུ་རིམ་པ་གཉིས་དེ་ཅིག་ནང་ ཐད་ཀར་དུ་ འབྲེལ་གཏོགས་འབད་དེ་ རྒྱལ་ཁབ་ཀྱི་ ཁྲིམས་དང་སྲིད་བྱུས་ དེ་ལས་ ཚོགས་ཁང་གཉིས་ཀྱིས་ ཕྱག་འགན་གནང་ཐངས་ཚུ་ག་ར་ ཧ་གོ་ཡོདཔ་མ་ཚད་ ཉམས་མྱོང་དང་རིག་པ་ གཟུགས་ཀྱི་ལྕོགས་གྲུབ་ལས་འབད་རུང་ སྒྲིང་སྒྲི་ཡོད་པའི་དུས་ལུ་ རྒྱལ་ཁབ་དང་ མི་སེར་ལུ་ ཐེ་ཚོམ་ག་ནི་ཡང་མེད་པར་ ཕྱག་ཞུ་ཚུགས་ནི་ཨིན་མི་ལུ་བརྟེན་ཨིན།
བསོད་ནམས་བསྟན་འཛིན།
སྐྱེས་ལོ་ ༣༢
གཡུས་ སྤམ།
རྒེད་འོག་ ཁམས་དྭངས།
ཤེས་ཚད་ གློག་རིག་ཀམ་པུས་ཊར་ལག་ལེན་ནང་ མཐོ་རིམ་ཤེས་ཚད་ཡོད།
ཉམས་མྱོང་ ཚོང་འབྲེལ་པ་འབད་བའི་ ཉམས་མྱོང་ཡོད།
མི་ཚུ་གིས་ ཁྱོད་ལུ་ཚོགས་རྒྱན་ག་ཅི་སྦེ་ བཙུགས་དགོཔ? མི་ཚུ་གིས་ ང་ལུ་ ཚོགས་རྒྱན་བཙུགས་དགོ་མི་དེ་ཡང་ ང་ལུ་ མི་ཚུ་གི་ བསམ་འཆར་ཉན་ནི་དང་ ཁྲིམས་དང་སྲིད་བྱུས་ཚུ་ལུ་ གུས་ཞབས་ཀྱི་ཐོག་ལས་ བསྒྱུར་བཅོས་འབག་འོང་ཚུགས་པའི་ ལྕོགས་གྲུབ་ཡོད་མི་ལུ་བརྟེན་ཨིན།
བཀྲིས་ཕུན་ཚོགས།
སྐྱེས་ལོ་ ༤༦
གཡུས་ ཡ་ལང།
རྒེད་འོག་ ཡ་ལང་།
ཤེས་ཚད་ ཤེས་རིག་འགོ་ཁྲིདཔ་དང་ འཛིན་སྐྱོང་ནང་ གཙུག་ལག་ཤེས་ཚད་ཡོད།
ཉམས་མྱོང་ སློབ་དཔོན་དང་ དབུ་འཛིན་ དེ་ལས་ ཤེས་རིག་ལྟ་རྟོག་འགོ་དཔོན་དང་ རྒྱལ་ཡོངས་ཚོགས་སྡེའི་ འཐུས་མི་སྦེ་ ཕྱག་ཞུ་བའི་ ཉམས་མྱོང་ཡོད།
མི་ཚུ་གིས་ ཁྱོད་ལུ་ཚོགས་རྒྱན་ག་ཅི་སྦེ་ བཙུགས་དགོཔ? བཀྲིས་གཡང་རྩེའི་ མི་སེར་ཚུ་གིས་ ཁོང་གི་ངོ་ཚབ་སྦེ་ རྒྱལ་ཡོངས་ཚོགས་སྡེའི་ནང་ ཕྱག་ཞུ་ནིའི་ གོ་སྐབས་བྱིན་མི་ལུ་ དགའ་ཚོར་ཡོདཔ་བཞིན་དུ་ ད་རུང་ ཁོང་གི་བློ་གཏད་ཚུ་ འཐོབ་ཚུགས་ཐབས་ལུ་ རྒྱལ་ཁབ་ཀྱི་ སྲུང་སྐྱོབ་དང་རང་དབང་ དེ་ལས་ རྒྱལ་ཁབ་དང་ མི་སེར་ཚུ་གི་ ཞི་བདེ་ཡུན་བརྟན་གནས་ཐབས་ཀྱི་ མི་དབང་མངའ་ཞབས་མཆོག་གི་ ཐུགས་དགོངས་འགྲུབ་ནིའི་དོན་ལུ་ རྩ་འགེངས་ཕྱག་ཞུ་ཐོག་ལས་ ཉམས་མྱོང་ཚུ་ ལག་ལེན་འཐབ་ནི་ཨིན།
འཕྲིན་ལས།
སྐྱེས་ལོ་ ༣༦
གཡུས་ གླི་ཅན།
རྒེད་འོག་ གཡང་རྩེ།
ཤེས་ཚད་ ཁྲིམས་དོན་ནང་ མཐོ་རིམ་ཤེས་ཚད་དང་ རྒྱལ་ཡོངས་ཁྲིམས་དོན་ནང་ མཐོ་རིམ་གོང་མ་ཌིབ་ལོ་མའི་ ཤེས་ཚད་ཡོད།
ཉམས་མྱོང་ ཁྲིམས་དོན་འགོ་དཔོན་དང་ ཁྲིམས་ཞིབ་པ་ ཁྲིམས་དོན་གྲོས་སྟོན་པ་ དེ་ལས་ སོ་ནམ་པ་དང་ ཚོང་འབྲེལ་པ་འབད་བའི་ ཉམས་མྱོང་ཡོད།
མི་ཚུ་གིས་ ཁྱོད་ལུ་ཚོགས་རྒྱན་ག་ཅི་སྦེ་ བཙུགས་དགོཔ? ང་ར་ དུས་ཨ་རྟག་ར་ མི་སེར་ཚུ་དང་གཅིག་ཁར་ འབྲེལ་བ་ཡོདཔ་ལས་ བཀྲིས་གཡང་རྩེའི་མི་ཚུ་དང་ ཁྲིམས་རྩོདཔ་ཅིག་འབདཝ་ལས་ རྒྱལ་ཡོངས་ཀྱི་དམིགས་ཡུལ་དང་ ཡུན་བརྟན་གྱི་ སྲིད་བྱུས་ཚུ་གི་སྐོར་ལས་ ལེགས་ཤོམ་སྦེ་ར་ ཤེས་རྟོགས་ཡོད་པའི་ཁར་ རྩ་ཁྲིམས་ཆེན་མོ་གིས་ མི་ཚུ་ལུ་ གཞི་རྟེན་ཐོབ་དབང་གནང་དོ་ཡོདཔ་ད་ མི་ཚུ་ལུ་ ཐོབ་དབང་དེ་ཚུ་ སྤྲོད་ནི་དེ་ གཞུང་གི་འགན་ཁུར་ཨིན།
དེ་ལས་ རྩ་ཁྲིམས་ཆེན་མོ་གིས་ མི་ཚུ་ལུ་ གཞི་རྟེན་འགན་ཁུར་ཚུ་ཡང་ སྤྲོད་དེ་ཡོདཔ་ལས་ མི་ཚུ་གིས་ དེ་གི་སྐོར་ལས་ ཧ་གོ་དགོཔ་བཞིན་དུ་ གཞུང་གི་གཙུག་སྡེ་དང་ མི་སེར་ཚུ་གི་བར་ན་ མཐུན་འབྲེལ་དང་ ངོས་ལེན་ལེགས་ཤོམ་ དེ་ལས་ མི་ཚུ་གི་ རེ་འདོད་འགྲུབ་ནིའི་དོན་ལས་ ཕྱག་ཞུ་ཐབས་ལུ་ ཁྲིམས་དང་སྲིད་བྱུས་ཚུ་ཡང་ ལེགས་ཤོམ་སྦེ་ བཟོ་དགོ་མི་ལུ་བརྟེན་ ང་ལུ་ ཁྲིམས་ཀྱི་རྒྱབ་ཁུངས་ཡོད་པའི་ཁར་ མི་སྡེའི་ནང་ར་ སྡོད་ནི་དེ་གིས་ ཁག་ཆེ་བའི་གཙུག་སྡེ་ནང་ མི་ཚུ་གི་ངོ་ཚབ་སྦེ་ ཕྱག་ཞུ་ནི་ལུ་ དགོས་མཁོ་ཆེ་བའི་ ཉམས་མྱོང་ཚུ་ཡོད།


text:
༉ མགར་ས་ལས་ རྫས་སྦྱོར་མ་བླུགས་པའི་ ཚོད་བསྲེའི་ཐོན་སྐྱེད་འབད་མི་ཚུ་གིས་ ཐིམ་ཕུག་ལུ་ཡོད་མི་ ཟ་ཁང་སྦོམ་ཚུ་ལུ་ ལོ་ངོ་དང་པའི་ནང་ ཁོང་རའི་ཐོན་སྐྱེད་ཚུ་ ཚོང་འབྲེལ་འཐབ་མ་ཚུགས་པའི་ གདོང་ལེན་བྱུང་ཡོདཔ་ཨིན་པས།
སྤྱི་ཟླ་༢ པའི་ཚེས་༡༥ ལུ་ ཚོང་འབྲེལ་པ་དང་ ཉོ་མི་ཚུ་ཕྱད་པའི་སྐབས་ ཚོད་བསྲེའི་ལཱ་འབད་མི་ཚུ་གིས་ སྐྱེལ་འདྲེན་འབད་ནིའི་ནང་ གདོང་ལེན་བྱུང་ཡོད་མི་དང་ སོ་ནམ་པ་ཚུ་གིས་ ཐོན་སྐྱེད་ཚུ་ ལེགས་ཤོམ་སྦེ་ སྒམ་མ་རྐྱབ་པའི་སྐོར་ལས་ གནད་དོན་ཚུ་ཐོན་ཡི།
མགར་ས་རྫོང་ཁག་གི་ སོ་ནམ་འགོ་དཔོན་ལས་རོགསཔ་ ཆོས་སྐྱིད་དབང་ཕྱུག་གིས་ བཤད་མིའི་ནང་ ན་ཧིང་ སྤྱི་ཟླ་༢ པའི་ནང་ ཉོ་མི་དང་ བཙོང་མི་ཚུའི་བར་ན་ གན་ཡིག་བཟོ་ཡོད་མིའི་བར་ན་ ཁྱད་པར་ཆགས་ཏེ་ སྡོད་ནུག་ཟེར་ཨིན་པས།
ཁོ་གིས་འབད་བ་ཅིན་ ཀེ་བ་ཀེ་ཇི་༤༠,༠༠༠ ཐོན་སྐྱེད་འབད་རུང་ ཟ་ཁང་ལག་ལེན་འཐབ་མི་ཚུ་གིས་ ཀེ་ཇི་༩,༠༠༠ དེ་ཅིག་ལས་ ཉོ་མ་ཚུགས་པའི་ཁར་ ལ་ཕུག་དམརཔོ་ཡང་ ཀེ་ཇི་༥,༧༠༠ ཐོན་སྐྱེད་འབད་རུང་ ཀེ་ཇི་༢,༧༥༠ དེ་ཅིག་ལས་ བཙོང་མ་ཚུགས་པའི་ཁར་ སྐྱ་སྒོགཔ་ཡང་ ཀེ་ཇི་༢,༧༠༠ དེ་ཅིག་ འབག་འོང་ས་ལས་ ཀེ་ཇི་༡,༧༨༠ དེ་ཅིག་ལས་ བཙོང་མ་ཚུགས་པས་ཟེར་ སླབ་ཨིན་པས།
དེ་གི་ལྷག་ལུས་ སོན་གྱི་དོན་ལུ་བཞག་མི་ཚུ་ ལ་ཡ་དང་ ཁ་སྨད་ སྤུ་ན་ཁ་ དེ་ལས་ དབང་འདུས་རྫོང་ཁག་ཚུ་ནང་ བཙོང་ཡོདཔ་ད་ ལས་རིམ་དེ་གི་ཐོག་ལས་ སོ་ནམ་པ་ཚུ་གིས་ ཁེ་སང་བཟོ་ཚུགས་ཡོད་རུང་ རྫོང་ཁག་བདག་སྐྱོང་ལུ་ དངུལ་ཀྲམ་༥༠,༠༠༠ དེ་ཅིག་ རྒུད་ཕོག་ཡོདཔ་ཨིན་པས།
སྡེ་ཚན་གྱི་འཐུས་མི་ ཀུན་བཟང་འཕྲིན་ལས་ཀྱིས་ བཤད་མིའི་ནང་ ཁོང་གིས་ ཐིམ་ཕུག་ལུ་ བདུན་ཕྲག་རེ་ནང་ ཐེངས་རེ་བཀྲམ་སྤེལ་འབད་ནི་དེ་ ལཱ་ཁག་རྐྱབ་ཅི་ཟེར་ཨིནམ་ད་ དེ་ཡང་ མང་ཤོས་ར་ གནམ་བྱཱར་གྱི་དུས་ཚོད་ལུ་ སྣུམ་འཁོར་ཚུ་འཚོལ་དགོ་ནི་དེ་གིས་ དུས་ཚོད་ཁར་ བཀྲམ་སྤེལ་འབད་མ་ཚུགས་པའི་ གདོང་ལེན་བྱུང་ཡི་ཟེར་ཨིན་པས།
ཆོས་སྐྱིད་དབང་ཕྱུག་གིས་ སླབ་མིའི་ནང་ ཐོན་སྐྱེད་ཉོ་མི་ཚུ་གིས་ རྩིས་བཱིལ་ཚུ་ དུས་ཚོད་ཁར་ མ་བྱིན་མི་དེ་གིས་ཡང་ དཀའ་ངལ་བྱུང་བའི་ཁར་ དུས་ཚོད་མེན་པའི་སྐབས་ལུ་ ཚོད་བསྲེའི་རིགས་གསུམ་ བཀྲམ་སྤེལ་འབད་དགོ་མི་དེ་ཡང་ གདོང་ལེན་བྱུང་ཡི་ཟེར་ཨིན་པས།
ཟ་ཁང་གི་ཇོ་བདག་ཚུ་གིས་ ཚོད་བསྲེ་ག་དེམ་ཅིག་ དགོས་མཁོ་ཡོདཔ་ཨིན་ན་ ཁ་གསལ་སྦེ་ སླབ་ཚུགས་པ་ཅིན་ ང་བཅས་ཀྱིས་ཡང་ དེ་དང་འཁྲིལ་ཏེ་ བཀྲམ་སྤེལ་འབད་ཚུགས་ནི་མས་ཟེར་ ཁོ་གིས་བཤད་པའི་ཁར་ སྡེ་ཚན་གྱིས་ ད་ལྟོ་ ཚོད་བསྲེའི་རིགས་གསུམ་ལས་བརྒལ་ བཙུགས་མ་ཚུགས་རུང་ ཤུལ་ལས་ མང་སུ་བཀྲམ་ནིའི་ འཆར་གཞི་ཡོད་ཟེར་ཨིན་པས།
ཚོད་བསྲེ་ཚུ་གི་དོན་ལུ་ ད་རེས་ཀྱི་ཟླཝ་ནང་ར་ གོང་ཚད་བདེ་སྒྲིག་བཟོ་བའི་ཤུལ་ལས་ གན་ཡིག་བཟོ་ནིའི་ འཆར་གཞི་ཡོད་པའི་ཁར་ མགར་ས་རྫོང་བདག་ རྡོ་རྗེ་དགྲ་འདུལ་གྱིས་ སླབ་མིའི་ནང་ སོ་ནམ་པ་ཚུ་གིས་ ཚོད་བསྲེའི་རིགས་ སྤུས་ཚད་ལེགས་ཉེས་ཚུ་ དབྱེ་བ་ཕྱེ་ནི་ལུ་ དཀའ་ངལ་ཡོད་རུང་ ད་ལས་ཕར་ སྤུས་ཚད་ཅན་གྱི་རིགས་ཚུ་རྐྱངམ་གཅིག་ བཀྲམ་སྤེལ་འབད་ནི་ཟེར་ཨིན་པས།
གན་ཡིག་བཟོ་བའི་སྐབས་ ཐིམ་ཕུག་ནང་འཁོད་ཀྱི་ཟ་ཁང་ ཕུ་ལུ་ཤཝ་དང་ པད་གླིང་ ཆུ་གཉིས་སྡིངས་ གཏེར་མ་གླིང་ཀ་ ཨ་རི་ཡ་ཟ་ཁང་ བཀྲིས་འོད་གླིང་ དགའ་གླིང་ཁ་ ཏཱཇ་བཀྲིས་ དེ་ལས་ རོ་མཆོག་སྤེལ་གྱི་ ངོ་ཚབ་ཚུ་གིས་ བཅའ་མར་གཏོགས་ཡོད་པའི་གནས་ཚུལ།
སྐད་སྒྱུར་ བཀྲིས་བསྟན་འཛིན།


text:
ནང་འཁོད་དངུལ་སྤྲོད་ཤོག་བྱང་སྐྱོད་ཐམ་འདི་ དམིགས་བསལ་དུ་འབྲུག་རྒྱལ་ཁབ་ནང་འཁོད་དང་ རྒྱ་གར་ བལ་བོའི་རྒྱལ་ཁབ་ཚུ་ནང་ ཚོང་འབྲེལ་གྱི་དངུལ་སྤྲོད་ལེན་གྱི་དོན་ལས་ བཟོ་བཟོཝ་ཨིན། དངུལ་བྱང་འདི་ཡང་ སྐྱོད་ཐམ་ཡོད་སའི་ POS འཐོན་འཛུལ་གྱི་ས་ཁོངས་ག་རའི་ནང་ ལག་ལེན་འཐབ་བཏུབ།
ཁེ་ཕན།
- དངུལ་རྐྱང་མིན་པའི་འགྲུལ་སྐྱོད་ལྷན་ཐབས་འབད་ནི།
- མི་ངོ་རང་གི་ངོས་འཛིན་ཨང་གསར་སྐྲུན་འབད་ནི།
- ད་ལྟོ་ཉོ་ དངུལ་ཤུལ་ལས་སྤྲོད་ ཉིན་གྲངས་ ༤༥ ཚུན་ དངུལ་སྐྱེད་མེད་པའི་ཐོབ་ལམ་སྤྱོད།
- ག་ནི་བས་བྱ་སྟབས་བདེ་བའི་ ཉོ་ཚོང་དང་ཚོང་འབྲེལ་གྱི་དངུལ་ལོག་སྤྲོད་ལས་ ཟླ་རིམ་བཞིན་ མ་དངུལ་རྩིས་ཆད་ལུ་ བརྒྱ་ཆ་ ༢༥ རྐྱངམ་ཅིག་ལེནམ་ཨིན།
- ག་ནི་བས་འཇམ་ཏོང་ཏོ་གི་ ཉོ་ཚོང་དང་ཚོང་འབྲེལ་གྱི་དངུལ་སྤྲོད།
- ཉེན་སྲུང་དང་ལྡན་པའི་དངུལ་སྤྲོད་ཤོག་བྱང་གི་རྩིས་ཐོའི་ཞབས་ཏོག
- ལྷོད་ལམ་ཆེ་བའི་ ཡོངས་འབྲེལ་ཐོག་ ཉིན་ནུབ་འབྲེལ་བའི་རྩིས་ཁྲའི་འདྲི་དཔྱད་ཞབས་ཏོག
- གློག་འཕྲིན་ཐོག་ལས་ དངུལ་བཏོན་རེ་རེ་བཞིན་དུའི་ དུས་ཐོག་དྲན་སྐུལ་ཞབས་ཏོག
ཞུ་ཡིག་གི་བྱ་རིམ།
- ཞུ་ཡིག་ཕབ་ལེན་འབད་དེ།
- ཞུ་ཡིག་འབྲི་ཤོག་ནང་འཁོད་ཡོད་པའི་ དགོས་མཁོའི་ ཡིག་ཆ་ཚུ་དང་སྦྲགས་ འབྲུག་དངུལ་ཁང་གི་ཡན་ལག་ཡིག་ཚང་ གང་རུང་ནང་སྤྲོད་དགོ
ཁྱད་ཚད།
- ཁྲིམས་མཐུན་དངུལ་སྤྲོད་ཀྱི་ཐོན་ཁུངས་ཡོད་མི་ སྐྱེས་ལོ་ ༡༨ ལས་ ༧༠ བར་གྱི་ འབྲུག་པའི་མི་ཁུངས་གང་རུང་གཅིག
- དངུལ་ཕོགས་ཐོབ་ལམ་ཡོད་པའི་ ཐོབ་ལམ་ངེས་ཏིག་ཉུང་མཐའ་ དངུལ་ཀྲམ་ ༡༠,༠༤༠ འབད་མི་ལས་གཡོགཔ་ཚུ།
སྤྱོད་ཐངས/ལག་ལེན་འཐབ་ཐངས།
- འབྲུག་རྒྱལ་ཁབ་ རྒྱ་གར་དང་ བལ་བོ་ལུ་རྐྱངམ་ཅིག་ ཆ་གནས་ཡོད།
- བཙོང་སའི་ཐོན་འཛུལ་ས་ཁོངས་ ཡོངས་འབྲེལ་ཐོག་ཉོ་སྒྲུབ་ཚུ་དང་ སྐྱོད་ཐམ་དངུལ་བྱང་།
དངུལ་སྤྲོད།
- བྱ་སྟབས་བདེ་བའི་ དངུལ་སྤྲོད་ཐབས་ལམ་ཡོད་པའི་ རང་ཤུགས་ཀྱི་ཕབ་རྩིས་ གློག་རིག་ཡོངས་འབྲེལ་ཐོག་ལས་ དངུལ་ཁང་ལས་དོན་ mBoB དང་ དངུལ་ལག་སྤྲོད་ཚུ།
ཚད/ཚད་གཟུང་།
- དངུལ་བྱང་ཐོག་ མཐོ་ཚད་ དངུལ་ཀྲམ་ ༡༥༠,༠༠༠
- འོས་འབབ་ཡོད་པའི་ཁྱོད་རའི་མ་དངུལ་འོང་རྩིས་ (ཁྱོད་རའི་འོང་རྩིས་ཚད) འདི་ཡང་ དངུལ་བྱང་ཞུ་ཡིག་ནང་ལུ་ བཀོད་ཡོད་པའི་ ཁྱོད་རའི་ཁ་གསལ་དང་ དངུལ་འབྲེལ་ལུ་ གཞི་བཞག་སྟེ་ རྩིས་རྐྱབ་ཨིན།ཁྱོད་རའི་འོང་རྩིས་ཚད་འདི་ རང་དགོ་མི་ལས་ལྷག་པ་ཅིན་ མར་ཕབ་འབད་དགོ་པའི་ཞུ་བ་འབད་བཏུབ།
- ཁྱོད་རའི་དངུལ་བྱང་འོས་ཚད་འདི་ ཉེན་སྲུང་ཅན་གྱི་གཏའ་མ་ བདོག་གཏད་ འཛིན་དབང་ཡོད་པའི་ བཅོལ་བཞག་ CASA རྩིས་ཁྲ་ དུས་སྟབས་དངུལ་བཙུགས་ ཡང་ན་ Recurring Deposit account གུ་འབད་ ཡར་སེང་འབད་བཏུབ།
ཉེན་སྲུང་།
- ཉེན་སྲུང་དང་ལྡན་པའི་ དངུལ་བྱང་དང་ POS རྩིས་ཐོའི་དོན་ལུ་ དེང་སང་EMV Standard-Chip དང་ ངོས་འཛིན་ཨང་འདི་ ཡོངས་འབྲེལ་ཐོག་ ཉོ་སྒྲུབ་ཀྱི་དོན་ལུ་ སྐྱོད་ཐམ་གྱིས་བདེན་སྦྱོར་འབད་ཡོདཔ་ཨིན།
- འབྲུག་དངུལ་ཁང་གི་ EMV དངུལ་སྤྲོད་ཤོག་བྱང་འདི་ མཛེས་ཆ་དང་ལྡན་པའི་ ཕྲ་ཤབས་ཅན་འདི་གིས་ འདྲ་གཉིསམ་བཟོ་ནི་ལས་ ཁ་སྐོང་གི་ཉེན་སྲུང་ཡོདཔ་ཨིན། འདི་མ་ཚད་ ངོས་འཛིན་ཨང་དང་སྦྲགས་ཏེ་ བང་རིམ་འཐེབ་སྦེ་ཉེན་སྲུང་འབདཝ་ཨིན།
འཐུས་དང་སྤྱོད་འཐུས།
དྲན་གསོཿ ཁྱོད་རའི་དངུལ་བྱང་འདི་ ཁྱོད་རའི་རྩིས་ཁྲ་ལས་སོ་སོའི་དངུལ་ དཔེན་ན་ རྒྱ་གར་གྱི་དངུལ་སྤྲོད་ཀྱི་དོན་ལུ་ ལག་ལེན་འཐབ་ད་ ཕྱི་དངུལ་བརྗེ་སོར་གྱི་ལམ་ལུགས་དགོ ཕྱི་དངུལ་བརྗེ་སོར་གྱི་གོང་ཚད་འདི་ སྦུང་ཚོང་གི་གོང་ཚད་དང་ སྐྱོད་ཐམ་དང་དངུལ་ཁང་གིས་ གོང་ཚད་འགབ་ནི་གི་དོན་ལུ་ ལེན་ཡོད་པའི་སྐོང་བརྒྱ་ཆ་སྦེ་ ལག་ལེན་འཐབ་ཨིན།


text:
ལོ་ལྔའི་འཆར་གཞི་ ༡༢ པའི་ ཆ་འཇོག་གྲུབ་པའི་རྒྱལ་ཡོངས་གྲུབ་གཙོ་ཅན་ཚུ།
ལོ་ལྔའི་འཆར་གཞི་ ༡༢ པ་བརྩམ་ནི་དེ་ཡང་ དུས་ཅིག་སྤྱི་ལོ་༢༠༡༦ སྤྱི་ཟླ་དང་པ་ལས་འགོ་བཙུགས་ཏེ གཞུང་གི་ལས་སྡེ་ ས་གནས་གཞུང་ སྒེར་སྡེ་ མི་སྡེ་ལས་ཚོགས་ ལ་སོགས་པའི་འབྲེལ་ཡོད་ལས་སྡེ་ཚུ་དང་གཅིག་ཁར་ གྲོས་བསྟུན་ཞལ་འཛོམས་རྒྱས་ཤིང་རྒྱསཔ་སྦེ་ འགོ་འདྲེན་འཐབ་སྟེ་ བརྩམ་བརྩམས་ཨིན། ལོ་ལྔའི་འཆར་གཞི་ ༡༢ པ་བརྩམས་པའི་སྐབས་ལུ་ འཆར་གཞི་འདི་རྒྱལ་ཡོངས་ཀྱི་གནས་ཚད་ལུ་ མོས་མཐུན་འོང་ཐབས་དང་ འཆར་གཞི་བརྩམ་ནིའི་ནང་གྲལ་ཡོད་རེ་རེ་བཞིན་གྱིས་ ངོས་འཛིན་འབད་ཚུགསཔ་མ་ཚད་ འབྲེལ་ཡོད་ཡོངས་ཀྱིས་གྲལ་གཏོགས་དང་ ཀུན་ཚང་གནད་དོན་གྱི་གཞི་རྩ་ལུ་གཞི་བཞག་ སྟེ་བརྩམ་བརྩམས་ཨིན།
འཆར་གཞི་ ༡༢ པ་བརྩམ་ནིའི་ལམ་སྟོན་འདི་ སྤྱི་ ༢༠༡༧ སྤྱི་ཟླ་ ༣ པའི་ནང་ མི་རྗེ་བློན་ཆེན་མཆོག་གིས་ གྲོགས་རམ་མཉམ་འབྲེལ་ཞལ་འཛོམས་ཐེངས་ ༡༣ པའི་སྐབས་ལུ་ འགོ་འབྱེད་མཛད་གནང་ཡི། ལམ་སྟོན་འདི་ནང་ གཤམ་འཁོད་ཀྱི་བཅུད་དོན་སུ་གསལ་ཏོག་ཏོ་བཏོན་འདི་ཡོད། དེ་ཡང་ ༡. དམིགས་ཡུལ། ༢. རྒྱལ་ཡོངས་གྲུབ་འབྲས་གཙོ་ཅན་དང་གཅིག་ཁར་ རྒྱལ་ཡོངས་གྲུབ་འབྲས་གཙོ་ཅན་གྱི་བརྡ་སྟོན་ཚུ། ༣. སྔོན་འགྲོའི་འཆར་དངུལ་ཚད་རྩིས། ༤. འཆར་དངུལ་བགོ་ཀྲམ་གྱི་གཞི་བཀོད་དང་། ༥. གཞུང་ལྟེ་བ་དང་ས་གནས་གཞུང་གི་བར་ན་ ལཱ་འགན་ཁ་གསལ་གྱི་གཞི་བཀོད། ལོ་ལྔའི་འཆར་གཞི་ ༡༢ པའི་དམིགས་ཡུལ་དེ་ཡང་ དབང་ཚད་ཕྱིར་སྤེལ་རྒྱ་སྐྱེད་བཏང་ཐོག་ལས་ འདྲ་མཉམ་དང་ཞི་བདེ་ མཐུན་སྒྲིག་ལྡན་པའི་ཁར་ ཡུན་བརྟན་ཅན་གྱི་མི་སྡེ། སྤཡི་བཏང་གི་དམིགས་ཡུལ་ཚུ་གྲུབ་ཐབས་ལུ་ རྒྱལ་ཡོངས་གྲུབ་འབྲས་གཙོ་ཅན་ ༡༦ བརྩམ་འདི་ཡོད།
འཆར་གཞི་ ༡༢ པ་ལག་ལེན་འཐབ་ད་ལུ་ གཅིག་སྒྲིལ་དང་གཅིག་མཐུན་ཡར་དྲགས་བཏང་ནིའི་དོན་ལུ་ འཆར་གཞི་༡༢ པའི་ལམ་སྟོན་ནང་ལུ་ ལས་སྡེའི་གྲུབ་འབྲས་གཙོ་ཅན་ ཡང་ཅིན་ལས་སྡེ་གཞི་ལུ་གཞི་བཞག་སྟེ་མེན་པར་ འཆར་གཞི་ ༡༢ པའི་ནང་ལུ་ རྒྱལ་ཡོངས་གྲུབ་འབྲས་གཙོ་ཅན་རེ་རེ་ལུ་ འགོ་ཁྲིད་ལས་སྡེ་རེ་རེ་བ་ལྷག་སྟེ་བཏོན་འདི་ཡོད་ ལས་སྡེ་འདི་གིས་ ལཱ་འགན་འདི་ར་ རྒྱལ་ཡོངས་གྲུབ་འབྲས་གཙོ་ཅན་གྱི་དོན་ལུ་ ལས་སྡེའི་གྲུབ་འབྲས་གཙོ་ཅན་ཚུ་བཟོ་དགོཔ་ཨིན། འདི་གིས་འབད་ གཞུང་གི་ལྷན་ཁག་དང་ལས་སྡེ་མང་ཤོས་གཅིག་གི་བར་ན་ འགོ་འདྲེན་དང་མཉམ་འབྲེལ་སྦོམ་ངེས་པར་དུ་བཟོ་ཚུགས་འདི་ཡོད། འདི་གིས་ཡང་མ་ཚད་པར་ འདས་པའི་ལོ་ལྔའི་འཆར་གཞི་ཚུ་བཟུམ་མེན་པར་ འཆར་གཞི་ ༡༢ པའི་ལམ་སྟོན་འདི་སྤྲོད་ཚར་བའི་ཤུལ་ལས་ འཆར་གཞི་ ༡༢ པ་འདི་གོ་རིམ་གཉིས་ནང་ལུ་སྦེ་བརྩམ་ནི་ཨིན། དེ་ཡང་ ལས་སྡེའི་གྲུབ་འབྲས་གཙོ་ཅན་ཚུ་བརྩམ་ནི་ དེའི་རྟིང་བདའ་སྟེ་ ལས་རིམ་མདོར་བསྡུས་ཚུ་བརྩམ་ནི་ཨིན།
ལོ་ལྔའི་འཆར་གཞི་ ༡༢ པའི་ལམ་སྟོན་བརྩམ་ཚར་བའི་ཤུལ་ལས་ གོ་རིམ་དང་པའི་ནང་ལུ་ ལས་སྡེའི་གྲུབ་འབྲས་གཙོ་ཅན་ཚུ་བརྩམ་ནི་དང་ དེ་ལས་ གྲུབ་འབྲས་གཙོ་ཅན་གྱི་བརྡ་སྟོན་ཚུ་ལུ་གཙོ་བོ་བཏོན་ནི་ཨིན། གྲུབ་འབྲས་གཙོ་ཅན་གྱི་བརྡ་སྟོན་དག་པ་ཅིག་བསྣར་བཞག་སྦེ་ལུས་ཏེ་ཡོད་མི་འདི་ཡང་ འགོ་བཙུགས་མཚམས་དང་དམིགས་གཏད་ཚུ་ཏན་ཁེལ་འགྱོ་མ་ཚུགསཔ་ལས་བརྟེན་ཏེ་ཨིན། དེ་ཡང་ སྤྱི་ལོ་ ༢༠༡༧ སྤྱི་ཟླ་ དང་པའི་ནང་ལུ་འགོ་བཙུགས་ཏེ་ཡོད་མི་འདི་ར་ ད་ལྟོ་ཆ་འཇོག་གྲུབ་སྟེ་ཡོད། དམིགས་བསལ་གྱིས་ འགོ་བཙུགས་མཚམས་ཀྱི་གནད་དོན་ དམིགས་གཏད་དང་གནས་བསྡུའི་འབྱུང་ཁུངས་ལུ་གཞི་བཞག་སྟེ་ རྒྱལ་ཡོངས་གྲུབ་འབྲས་གཙོ་ཅན་དག་པ་ཅིག་ དོ་རུ་ཡང་ལོག་སྟེ་བསྐྱར་ཞིབ་དང་ལེགས་བཅོས་འབད་དགོཔ་འཐོན་འོང་། ལེགས་བཅོས་ཀྱི་བྱ་རིམ་འདི་ཡང་ སྤྱི་ལོ་ ༢༠༡༧ སྤྱི་ཟླ་ ༨ པ་ཚུན་འཕྲོ་འཐུད་དེ་ར་འབད་ནི་ཨིན། ད་རེས་ནངས་པ་ རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ཡིག་ཚང་གིས་ གོང་འཁོད་གོ་རིམ་གཉིས་ལས་ གོ་རིམ་གཉིས་པ་གུར་གཙོ་བོ་བཏོན་མི་འདི་ཡང་ ལོ་ལྔའི་འཆར་གཞི་ ༡༢ པའི་ལས་རིམ་བཅུད་བསྡུས་ཚུ་ཨིན། ལོ་ལྔའི་འཆར་གཞི་ ༡༢ པའི་ལས་རིམ་བཅུད་བསྡུས་ཚུ་བརྩམ་ཐབས་ཀྱི་གོ་བརྡའི་བྱ་རིམ་འདི་ཡང་ སྤྱི་ལོ་ ༢༠༡༧ སྤྱི་ཟླ་ ༨ པའི་བདུན་ཕྲག་དང་པའི་ནང་ལས་འགོ་བཙུགས་ནི་ཨིན། ལས་རིམ་བཅུད་བསྡུས་ཚུ་བརྩམ་ཐབས་ཀྱི་གོ་བརྡའི་བྱ་རིམ་འདི་གིས་ཤུལ་ལས་ ལས་སྡེ་རང་རང་སོ་སོ་གིས་ རང་སོའི་ལས་རིམ་བཅུད་བསྡུས་ཚུ་ ཁོར་རའི་ལས་སྡེའི་གྲུབ་འབྲས་གཙོ་ཅན་དང་ ལས་སྡེའི་གྲུབ་འབྲས་གཙོ་ཅན་གྱི་བརྡ་སྟོན་ལུ་གཞི་བཞག་སྟེ་ རྒྱལ་ཡོངས་གྲུབ་འབྲས་གཙོ་ཅན་དང་སྤྱིར་བཏང་འཆར་གཞིའི་དམིགས་ཡུལ་དང་འབྲེལ་མཐུན་ཡོདཔ་སྦེ་བརྩམ་དགོཔ་ཨིན།


text:
༉ ཐིམ་ཕུག་རྫོང་ཁག་ཁྲིམས་འདུན་གྱིས་ སྤྱི་ཟླ་༥ པའི་ཚེས་༢༢ ལུ་ བེང་ཀོག་ལུ་ཡོད་མི་ འབྲུག་གི་གཞུང་ཚབ་ཡིག་ཚང་གི་ འགོ་འཛིན་བགྲེསཔ་ལུ་ མ་དངུལ་ལོག་སྤྱོད་དང་འབྲེལ་བའི་ ཉེས་འཛུགས་ཁག་༡༢ ཀྱི་བཙོན་ཁྲིམས་ ལོ་༩ དང་ཟླཝ་༡ བཀལ་ཡོདཔ་ཨིན་པས།ཁྲིམས་འདུན་གྱིས་ ཉེས་འཛུགས་ཅན་ བཙན་གྲ་སྟོབས་རྒྱས་ལུ་ བེང་ཀོག་ལུ་ སྨན་བཅོས་འབད་བར་གཏང་མི་ འབྲུག་པའི་ནདཔ་ཚུ་གི་དོན་ལུ་ ཟད་འགྲོ་བཏང་མི་ དངུལ་ཀྲམ་ས་ཡ་༡༦.༢༣ ལོག་སྤྱོད་འབད་ཡོདཔ་ལས་ ལོག་སོར་ཆུད་འབད་དགོ་པའི་ བཀའ་རྒྱ་བཏོན་ཡོདཔ་ཨིན་པས།བཙན་གྲ་སྟོབས་རྒྱས་ཀྱིས་ འབྲུག་གི་ཉེས་འགེལ་ཁྲིམས་དེབ་ཀྱི་ དོན་ཚན་༢༨༧ དང་འགེལ་ཡོདཔ་ལས་ ཉེས་འཛུགས་ཚུ་ག་ར་བསྡོམས་ཏེ་ བཙོན་ཁྲིམས་དེ་ བཀལ་ཡོདཔ་ཨིན་པས།ཁོ་གིས་ མ་དངུལ་ལོག་སྤྱོད་འབད་མིའི་གྲས་ལས་ སྤྱི་ལོ་༢༠༡༡ ཟླ་༡༢ པའི་ཚེས་༣༠ ལུ་ བེང་ཀོག་ལུ་ཡོད་མི་ བུམ་རང་རེ་སྨན་ཁང་ནང་ ངོ་མིང་ ཀིང་སོང་དབང་ཟེར་མིའི་དོན་ལུ་ སྨན་བཅོས་ཟད་འགྲོ་སྦེ་ ཐའི་གི་ཏི་རུ་ བཱཐ་ས་ཡ་༡.༧༣ བཏང་ཡོད་མི་དེ་ མཐོ་ཤོས་ཨིན་པས།ནདཔ་དེ་ སྤྱི་ལོ་༢༠༠༩ ལུ་ ཐིམ་ཕུག་ལུ་ སྟོན་པ་རྡོར་གདན་མའི་སྐུ་འདྲ་ བཞེངས་པའི་སྐབས་ ཐུག་རྐྱེན་བྱུངམ་ལས་ སྐུ་བཞེངས་མི་གཞི་ཚོགས་ཀྱིས་ སྨན་བཅོས་ཀྱི་ ཟད་འགྲོ་སྦེ་བཏང་ཡོད་རུང་ ཁོ་གིས་ སྨན་ཁང་དེ་ལུ་མ་སྤྲོད་པར་ ལོག་སྤྱོད་འབད་ནུག་ཟེར་ཨིན་པས།དེ་མ་ཚད་ ཁོ་རའི་ ཚེ་འདས་ཨའི་དེ་ སྨན་ཁང་དེ་ནང་ སྨན་བཅོས་འབད་བའི་སྐབས་ དངུལ་ཀྲམ་ས་ཡ་༦.༠༣༢ ཟད་འགྲོ་བཏང་ཡོད་མི་དེ་ཡང་ མ་སྤྲོད་པར་ཡོདཔ་ལས་ གཞུང་གིས་སྤྱི་ལོ་༢༠༡༡ ཟླ་༡༢ པའི་ཚེས་༣༠ ལུ་ སྤྲོད་ཡོདཔ་ཨིན་པས།དེ་མ་ཚད་ བཙན་གྲ་སྟོབས་རྒྱས་ཀྱིས་ འབྲུག་གི་ཉེས་འགེལ་ཁྲིམས་དེབ་༢༠༠༤ ཅན་མའི་ དོན་ཚན་༢༩༤ དང་འཁྲིལ་ བྱ་ངན་དེ་ཚུ་འབད་མི་དེ་ ཡིག་ཚང་གི་དབང་ཚད་ ལོག་སྤྱོད་འབད་བའི་ཉེས་འཛུགས་འབད་ཡོདཔ་ད་ ཨའི་གི་དོན་ལུ་ ཟད་འགྲོ་སྦེ་བཏང་མི་དེ་ལུ་ ཉེས་ཕྲའི་ཉེས་འཛུགས་ཐོག་ལས་ བཙོན་ཁྲིམས་ཟླཝ་༡ བཀལ་ཡོད་པའི་ཁར་ མ་དངུལ་དེ་ གཞུང་ལུ་ སོར་ཆུད་འབད་དགོ་པའི་བཀའ་རྒྱ་གནང་ནུག།ཁོ་གིས་ བེང་ཀོག་ལུ་སྡོད་པའི་སྐབས་ སྡོད་ཁྱིམ་གྱི་འཐུས་དང་ འཐུས་གཞན་ཚུ་ འཐོབ་ནི་ཡོད་མི་དེ་ལས་ ཁྱིམ་གྱི་ཇོ་བདག་ལས་ ཟླ་རིམ་བཞིན་དུ་ བཱཐ་༥༥༠༠ རེ་ ལེན་མི་དེ་ཡང་ ཚུལ་མིན་སྤྱོད་པའི་ཉེས་འཛུགས་འབད་ཡོདཔ་ད་ ཁོ་ལུ་གཞན་ཡང་ བྱ་ངན་ཁག་༩ འབད་བའི་ ཉེས་འཛུགས་འབད་མི་ཚུ་ཡང་ སྨན་བཅོས་དང་འབྲེལ་བའི་ ཟད་འགྲོ་དངུལ་ཀྲམ་ས་ཡ་༩.༦༧ ལོག་སྤྱོད་འབད་བའི་ ཉེས་པ་ཕོག་ཡོདཔ་ལས་ དེ་ཚུ་ག་ར་ ཁྲིམས་འདུན་གྱིས་ འཁྲུན་ཆོད་གནང་སྟེ་ ཞག་གྲངས་༡༥ འི་ནང་འཁོད་ལུ་ ལོག་བཏབ་དགོ་པའི་ཁར་ དེ་མིན་ རིན་ཐང་དང་བསྟུན་པའི་ བཙོན་ཁྲིམས་འབག་དགོ་པའི་ བཀའ་རྒྱ་གནང་ནུག།བཙན་གྲ་སྟོབས་རྒྱས་ཀྱིས་ སྤྱི་ལོ་༢༠༡༠ ལུ་ ཐིམ་ཕུག་ལུ་ སཱག་ཞལ་འཛོམས་འཚོགས་པའི་སྐབས་ བློན་པོའི་གདན་ས་ནང་ མཁོ་སྒྲུབ་དང་འབྲེལ་བའི་ དངུལ་ཀྲམ་༤༩༢,༩༨༠ རྩིས་སྒྲིག་མ་འབད་བར་ ཡོད་མི་དེ་ཡང་ ལོག་བཏབ་དགོ་པའི་ཁར་ བཏབ་མ་ཚུགས་པ་ཅིན་ དེ་ཡང་ བཙོན་ཁྲིམས་འབག་དགོ་ནི་ཨིན་པའི་ཁར་ མ་དངུལ་དེ་ཚུ་ ཕྱི་འབྲེལ་ལྷན་ཁག་གིས་ བཏང་ཡོདཔ་ཨིན་པས།ངན་ལྷད་བཀག་སྡོམ་ལྷན་ཚོགས་ཀྱིས་ ཉེས་འཛུགས་དེ་ལུ་ ཞིབ་དཔྱད་འབད་ནིའི་དོན་ལུ་ ལོ་༣ འགོར་ཡོདཔ་ད་ ད་རུང་ལོ་༡ སྙན་ཞུ་བཟོ་ནིའི་དོན་ལུ་ འགོར་ཡོདཔ་ཨིན་པས།སྤྱི་ལོ་༢༠༡༤ ཟླ་༥ པའི་ནང་ ངན་ལྷད་བཀག་སྡོམ་ལྷན་ཚོགས་ཀྱི་ སྙན་ཞུ་ནང་ སྤྱི་ལོ་༢༠༠༨ སྤྱི་ཟླ་༧ པ་ཚུན་ གཞུང་ཚབ་ཡིག་ཚང་གི་ རྩིས་འཛིན་པ་གོངམ་ཅིག་གིས་ གཞུང་ཚབ་ཡིག་ཚང་གི་རྩིས་ཁྲ་ཚུ་ ཚུལ་ལྡན་སྦེ་བཞག་སྟེ་ དུས་མཐུན་གྱི་སྙན་ཞུ་ཚུ་ཡང་ དངུལ་རྩིས་ལྷན་ཁག་ལུ་ སྙན་ཞུ་ཚུ་ཕུལ་ཏེ་ཡོད་རུང་ བཙན་གྲ་སྟོབས་རྒྱས་ཀྱིས་ དངུལ་རྩིས་ལྷན་ཁག་ལས་འོང་མི་ མ་དངུལ་ཚུ་ག་ར་ ཆེད་དམིགས་ཐོག་ ཡུ་ཨེསི་ཌོ་ལར་གྱི་ རྩིས་ཁྲ་བཟོ་མི་ནང་ལས་ ཐད་ཀར་དུ་ བཏོན་ཏེ་ར་སྡོད་ཡོད་རུང་ གཞུང་ཚབ་ཡིག་ཚང་གིས་ མ་དངུལ་དེ་གིས་ ག་ཅི་ར་འབད་ཡོདཔ་ཨིན་ན་ མ་ཤེསཔ་སྦེ་ བཞག་ནུག་ཟེར་ཨིན་པས།ཉེས་ཅན་དེ་གིས་ ལོག་སྤྱོད་འབད་ནི་ འགོ་བཙུགས་པའི་ཤུལ་ལས་ ཧེ་མ་ ཏི་རུའི་རྩིས་ཁྲ་བཞག་སྲོལ་ཡོད་མི་དེ་ཡང་ འཕྲོ་མཐུད་མ་འབད་བར་ བཞག་ཡོདཔ་ཨིན་པས།སྨན་བཅོས་འབད་བར་བཏང་མིའི་ ཟད་འགྲོ་མ་དངུལ་ཚུ་ འཛིན་སྐྱོང་ཚུལ་ལྡན་འཐབ་སྟེ་མེད་པའི་སྐོར་ལས་ སྤྱི་ལོ་༢༠༡༡ དེ་ཅིག་ཁར་ སྨན་བཅོས་དོན་ལུ་ གཞུང་གིས་ཟད་འགྲོ་མ་དངུལ་ཚུ་ དུས་མཐུན་བཏང་བཞིན་དུ་ཡོད་རུང་ ངོས་འཛིན་འབད་ཡོད་མི་ སྨན་ཁང་ལ་ལོ་དང་གཅིག་ཁར་ ཏི་རུ་མ་སྤྲོད་པར་བཞག་ཡོདཔ་སྦེ་ ཤེས་ཡོདཔ་ཨིན་པས།སྤྱི་ལོ་༢༠༠༧ ལས་༢༠༡༡ ཚུན་གྱི་བར་ན་ ཞིབ་དཔྱད་འབད་བའི་སྐབས་ ངན་ལྷད་བཀག་སྡོམ་ལྷན་ཚོགས་ཀྱིས་ ཉེས་ཅན་དེ་གིས་ སྤྱི་ལོ་༢༠༠༨ ཟླ་༧ པ་ལས་ སྤྱི་ལོ་༢༠༡༠ ཟླ་༡༢ པའི་བར་ན་ སྨན་བཅོས་དང་ གཞན་སྨན་བཅོས་དང་འབྲེལ་བའི་ གནད་དོན་ཚུའི་དོན་ལུ་ ཟད་འགྲོ་སྦེ་ ཡུ་ཨེསི་ཌོ་ལར་ས་ཡ་༡.༤ དང་ ས་ཡ་༦༣.༥ དེ་ཅིག་ ཁོ་གིས་བཏོན་ཡོདཔ་སྦེ་ མཐོང་ནུག།དངུལ་རྩིས་ལྷན་ཁག་གིས་ སྤྱི་ལོ་༢༠༠༨ ལས་༢༠༡༠ གྱི་བར་ན་ སྨན་བཅོས་དང་ འགྲོ་འགྲུལ་དང་འབྲེལ་བའི་ ཟད་འགྲོའི་དོན་ལུ་ དངུལ་ཀྲམ་ས་ཡ་༨༥ བཏང་ཡོད་རུང་ ཉེས་ཅན་གྱིས་ མ་དངུལ་དེ་ཚུ་ སྨན་བཅོས་ཀྱི་དོན་ལུ་མ་བཏང་པར་ ལོག་སྤྱོད་འབད་ཡོདཔ་ ཨིན་པའི་གནས་ཚུལ།
བཀྲིས་བསྟན་འཛིན།


text:
སྲུང་གྱང་(firewalls) ཚུ་གིས་ ཡོངས་འབྲེལ་ནང་འགྱོ་མི་དང་ ཡོངས་འབྲེལ་ནང་ལས་འོང་མི་ བརྡ་དོན་ཚུ་ལུ་ ལྟ་ཏོག་དང་དམ་འཛིན་འབད་དེ་ ཆང་གི་སྒོ་སྲུང་པ་བཟུམ་ཅིག་སྦེ་ ལཱ་འབདཝ་་ཨིན། སྲུང་གྱང་རེ་རེ་བཞིན་དུ་གིས་ དེ་ནང་འོང་མི་རེ་རེ་བཞིན་དུ་ ནང་ན་འཛུལ་བཅུག་ནི་ཨིན་ན་ ཡང་ན་ ཁྱོད་ཀྱི་ཡོངས་འབྲེལ་ལུ་ ཁ་གསལ་གཏང་ནི་ཨིན་ན་ གྲོས་ཐག་བཅདཔ་ཨིན། སྲུང་གྱང་མེད་པར་བཞག་ནི་འདི་ སྒོ་ཕྱེ་སྟེ་བཞག་དོ་བཟུམ་ཅིག་ཨིནམ་ལས་ གནོད་ཉེན་ཚུ་ ཁྱོད་རའི་ཐབས་འཕྲུལ་ནང་ འཇམ་ཏོང་ཏོ་སྦེ་ འཛུལ་བཅུགཔ་ཨིན། ཐབས་འཕྲུལ་མང་ཆེ་བ་ཅིག་གུ་ སྲུང་གྱང་ཚུ་ རང་གིས་ལྕོགས་ཅན་བཟོ་ཚུགས་ནི་དང་ ཕྱིའི་སྲུང་སྐྱོབ་མཉེན་ཆས་ དཔེར་ན་ McAfee, BitDefenderདང་ Kaspersky.བཟུམ་ཚུ་ ལག་ལེན་འཐབ་གནང་ཟེར་ རྒྱབ་སྣོན་འབདཝ་ཨིན།
ཁྱོད་རའི་ཐབས་འཕྲུལ་ནང་ལས་ གནས་སྡུད་ཚུ་ བློ་གཏད་མེད་པའི་ཡོངས་འབྲེལ་ནང་ ཕྱིར་འཐོན་འགྱོ་མི་ཚུ་ལུ་ དམ་འཛིན་འབད་ནི་གིས་མ་དོ་བར་ ཁྱོད་རའི་གསང་ཡིག་ལྟ་བུའི་ བརྡ་དོན་གལ་ཅན་ཚུ་ལུ་ ལྟ་རྟོག་དང་ འཛུལ་སྤྱོད་འབད་མི་ གནོད་ཉེན་ཚུ་ལས་ཡང་ སྲུང་སྐྱོབ་འབད་དགོ། ཟློག་མཉེན་མཉེན་ཆས་ (anti-virus software) ཚུ་གིས་ ཁྱོད་ཀྱི་ཐབས་འཕྲུལ་ཚུ་གུ་ གནོད་ཉེན་ཡོད་མེད་བལྟ་སྟེ་ ཡོད་པ་ཅིན་ དེའི་འཛུལ་སྤྱོད་བཀག་ཐབས་འབད་དེ་ གསད་གཏངམ་ཨིན། གློག་རིམ་དེ་ཚུ་ ཁྱོད་རའི་གློག་རིག་གི་དོན་ལུ་ གལ་ཆེཝ་མ་ཚད་ འགྲུལ་འཕྲིན་གྱི་དོན་ལུ་ཡང་།
རྒྱབ་སྣོན་འབད་ཡོད་པའི་ མཉེན་ཆས་ཚུ།
ཝིན་ཌོསི་དང་ ལི་ནགསི་གློག་རིག་གི་དོན་ལུ་ – ESET, Kaspersky དང་BitDefender
ཨེ་པཱལ་གློག་རིག་གི་དོན་ལུ་ – Microworld, BitDefenderདང་ AVG
ཨེན་ཌོ་ཡིད་ འགྲུལ་འཕྲིན་གྱི་དོན་ལུ་ – Avast Mobile Security
ཨའི་ཕཱོན་གྱི་དོན་ལུ་ – Norton དང་ Lookout
མི་མང་ཤོས་ཅིག་གིས་ སྲུང་གྱང་ཚུ་ ག་ཅི་ཨིན་ན་ཤེས་དོ་ཡོདཔ་ལས་ ཉུང་མཐའ་ལུ་ ཟློག་མཉེན་རིམ་ལུགས་ཅིག་ གཞི་བཙུགས་འབདཝ་ཨིན། ཨིན་རུང་ ལག་ལེན་འཐབ་བཞིན་ཡོད་པའི་ གནས་སྡུད་ཚུ་ལུ་ ཉེན་སྲུང་ཧྲིལ་བུམ་གྱི་དོན་ལས་ གློག་བདག་གི་ཧམ་འཛུལ་སྔོན་འགོག་གློག་རིམ་ཅིག་ (HIP) གཞི་བཙུགས་འབད་དགོཔ་གལ་ཆེ། ཁ་སྐོང་སྔོན་འགོག་ཐབས་ཤེས་འདི་གིས་ གློག་རིམ་དང་ ཡོངས་འབྲེལ་ལུ་ ལྟ་རྟོག་འབད་དེ་ བྱ་རིམ་ཚུ་གེ་ར་ ཁྲིམས་མཐུན་ཡོདཔ་ ངེས་གཏན་བཟོ་སྟེ་ གལ་སྲིད་ སྲིད་བྱུས་ལས་འགལ་བ་བྱུང་ཚེ་ ལག་ལེན་པ་དེ་ལུ་ བརྡ་སྐུལ་འབདཝ་ཨིན་མས། གནོད་ཉེན་ཚུ་ངོས་འཛིན་འབད་ཐབས་ལུ་ གློག་བདག་གི་ཧམ་འཛུལ་སྔོན་འགོག་གློག་རིམ་ཅིག་ (HIP) འདི་གིས་ ད་ལྟོའི་ལག་ལེན་པའི་སྤྱོད་ཚུལ་དང་ ཁྱོད་རའི་སྤྱོད་ཐངས་གཉིས་ ག་བསྡུར་རྐྱབ་ཨིན། ཉེན་སྲུང་མཉེན་ཆས་འདི་ བྱིན་མི་གཅིག་ ‘McAfee’ ཨིན།
འགོ་ཐོག་བལྟཝ་ད་ ཉེན་སྲུང་མཉེན་ཆས་འདི་ཚུ་ ཆ་མཉམ་ར་ གཞི་བཙུགས་འབད་ནི་འདི་ དཀའ་ངལ་ཅན་གྱི་ལཱ་ཅིག་སྦེ་མཐོངམ་ཨིན། ཨིན་རུང་ མཉེན་ཆས་ལ་ལོ་ཅིག་གིས་ ལག་ཆས་འདི་གསུམ་ཆ་ར་ གཅིག་སྡུད་སྦེ་བྱིནམ་ཨིན། སྣ་སྡུད་ཐོན་སྐྱེད་འདི་ཚུ་གི་སྐོར་ལས་ བཤད་དགོ་མི་འདི་ གློག་རིམ་གསུམ་ཆ་ར་ སོ་སོ་སྦེ་ བཙུགས་དགོ་པའི་ བྱ་བ་ལུ་ མི་ཐུག་ནི་གི་དོན་ལས་ཨིན། གློག་རིམ་གེ་ར་གི་དོན་ལུ་ གཅིག་སྡུད་ལག་ཆས་ཡོད་པའི་དཔེ་ཡང་ ‘McAfee’, ‘BitDefender’ ཡང་ན་ ‘Kaspersky’ ཚུ་ཨིན། ལས་ཚོགས་དང་ གསར་དེབ་སོ་སོ་ཚུ་གིས་ ལོ་ལྟར་བཞིན་དུ་ དེང་སང་མཐའ་མཇུག་ལུ་ཐོན་མི་ གནོད་ཉེན་ཚུ་ལས་ ཉེན་སྲུང་གི་ཕན་ཐོགས་ཆེ་ཤོས་ གློག་རིམ་ག་དང་ག་ཨིན་ན་ བརྟག་དཔྱད་འབདཝ་ཨིན། དེ་ཚུ་མ་ལེན་པའི་སྔ་གོང་ལས་ དྲན་པ་བཏོན་དགོཔ་གལ་ཆེ། དེའི་དོན་ལུ་ ཁྱོད་ལུ་ཆ་རོགས་འབད་ཚུགས་པའི་ ཕན་ཐབས་ཅན་གྱི་ཡོངས་འབྲེལ་འཆར་སྒོ་ཅིག་ https://www.av-test.org/en/ ཨིན།


text:
༉ སྤྱི་ཟླ་༡༠ པའི་ཚེས་༥ ལུ་ རྒྱལ་གཞུང་ཉེན་བཅོལ་ལས་འཛིན་གྱི་ལས་བྱེདཔ་ རིན་ཆེན་དབང་འདུས་ཀྱིས་ ལས་སྡེའི་དངུལ་ ལྐོག་ཟ་འབད་ཡོད་པའི་ རྩོད་བཤེར་གྱི་ སྟ་གོན་སྙན་གསན་འབད་བའི་སྐབས་ ཁོ་གིས་ ལྐོག་ཟ་ཁག་༢༣༤ འབད་ཡོད་མི་ལུ་ དབྱེ་རིམ་༢ པ་དང་ ཡིག་ཆ་ཁག་༥༨ རྫུས་མ་བཟོ་མི་ལུ་ དབྱེ་རིམ་༣ པ་ དེ་ལས་ གནོད་འགེལ་ཁག་༣༣ ནང་ གྲལ་གཏོགས་འབད་ཡོད་མི་ལུ་ ཉེས་ཕྲ་དང་ ཡིག་ཆ་སྐྱོན་ཞུགས་ཁག་༢༢༦ འབད་ཡོད་མི་ལུ་བརྟེན་ ཉེས་ཕྲའི་ཉེས་འཛུགས་འབད་ཡི།
ཁོ་གིས་ འགོ་དང་པ་ དངུལ་ལྐོག་ཟ་འབད་བའི་སྐོར་ལས་ ཤེས་རྟོགས་བྱུངམ་ད་ དངུལ་ཀྲམ་ས་ཡ་༩༡ ལྷགཔ་ཅིག་ ཐོན་ཡོད་རུང་ ངན་ལྷད་བཀག་སྡོམ་ལྷན་ཚོགས་ཀྱིས་ ཞིབ་དཔྱད་འབད་བའི་ཤུལ་ལས་ དངུལ་ཀྲམ་ས་ཡ་༡༤༡ གུ་ ཡར་སེང་སོང་ཡོདཔ་ད་ དེ་ནང་ མི་ངོམ་༢༢ ཀྱིས་ གྲལ་གཏོགས་འབད་ཡོདཔ་ཨིན་པས།
སྙན་གསན་འབད་བའི་སྐབས་ རྩོད་དཔོན་ཡོངས་ཁྱབ་ཀྱི་ངོ་ཚབ་ རིན་ཆེན་དབང་འདུས་ཀྱིས་ སྤྱི་ལོ་༢༠༡༡ དེ་ཅིག་ལས་ ལྐོག་ཟ་འབད་ནི་ འགོ་བཙུགས་ཏེ་ ལོ་༤ དེ་ཅིག་གི་རིང་ ཚུལ་མིན་སྤྱོད་པའི་སྐབས་ ལས་སྡེའི་ཏི་རུ་གིས་ སྣུམ་འཁོར་༤ དང་ སྤ་རོ་དང་ དགེ་ལུགས་ཕུག་ལུ་ ས་ཆ་ཌེ་སི་མཱལ་༣༨ དང་༣༠ འབད་མི་ཁག་༢ ཉོ་ནུག་ཟེར་ཨིན་པས།
དེ་མ་ཚད་ ཁོ་གིས་ མི་གཞན་ལུ་ ཏི་རུ་བསྐྱི་བཅུག་ཡོད་མི་དང་ ཁོ་གི་རྒྱུ་ཆས་འཕྱོག་བཟུང་འབད་བཞག་མི་ཚུ་ བཙོང་བའི་ཤུལ་ལས་ ལྐོག་ཟའི་རྩིས་ཐོ་དེ་ མར་བབས་འགྱོ་འོང་ཟེར་མནོ་རུང་ ད་ཚུན་གྱི་ རྩིས་ཁྲ་དང་འཁྲིལཝ་ད་ ཁོ་གིས་ དངུལ་ཀྲམ་ས་ཡ་༦༨ སོར་ཆུད་འབད་དགོཔ་ འདུག་ཟེར་ཞུ་ཡི།
རྩོད་དཔོན་ཡོངས་ཁྱབ་ཀྱི་ ངོ་ཚབ་ཀྱིས་ ལྐོག་ཟ་དེ་ནང་ འབྲུག་རྒྱལ་ཡོངས་དངུལ་ཁང་དང་ འབྲུག་ཉེན་བཅོལ་ལས་འཛིན་ལུ་ཡང་ འཛོལ་བ་ཡོདཔ་ལས་ བྱ་ངན་འབད་མི་ཚུ་གིས་ ལོག་སྤྱོད་འབད་མི་ མ་དངུལ་ཚུ་ལུ་ སྐྱེད་བརྒྱ་ཆ་༡༥ བཀལ་ཐོག་ལས་ ལོག་བཏབ་དགོཔ་སྦེ་ བཅའ་ཁྲིམས་ནང་ འཁོད་ཡོད་མི་དེ་ལུ་ ཁྲིམས་འདུན་གྱིས་ གཟིགས་གནང་ཟེར་ཞུ་ཡི།
བྱ་ངན་ནང་ འབྲེལ་བ་ཡོད་མི་གཉིས་པ་ འབྲུག་རྒྱལ་ཡོངས་དངུལ་ཁང་གི་ བརྡ་དོན་འཕྲུལ་རིག་ལས་རོགསཔ་ འོད་ཟེར་སྒྲོལ་མ་ལུ་ དངུལ་ཀྲམ་ས་ཡ་༣༤ ལོག་སོར་ཆུད་འབད་དགོ་པའི་ ཞུ་བ་འབད་ཡོདཔ་ད་ མོ་གིས་ རིན་ཆེན་དབང་འདུས་དང་ འབྲེལ་བ་བཞག་སྟེ་ འབྲུག་ཉེན་བཅོལ་ལས་འཛིན་གྱི་ དངུལ་འཛིན་ཐོག་ལས་ དངུལ་ཀྲམ་ས་ཡ་༥༡ བཏོན་ཡོད་མི་ལས་ དངུལ་ཀྲམ་ས་ཡ་༡༦ ལོག་བཏབ་ཡོད་རུང་ ལྷག་ལུས་ཡོད་མི་དེ་ སོར་ཆུད་འབད་དགོཔ་སྦེ་ ཞུ་ཡི།
མོ་གིས་ ཡིག་ཆ་སྐྱོན་ཞུགས་ཁག་༢༧ འབད་དེ་ དངུལ་ཁང་གི་ཡིག་ཆ་ཚུ་ སྐྱོན་ཞུགས་འབད་དེ་ རིན་ཆེན་དབང་འདུས་ཀྱི་ བྱ་ངན་འབད་མི་ཚུ་ སྦ་བཞག་ནི་ལུ་ ཕན་གྲོགས་འབད་ཡོདཔ་ད་ དེ་ཡང་ མོ་རའི་ བརྡ་དོན་དང་འཕྲུལ་རིག་གི་ ཁྱད་རིག་ཐོག་འབད་ཡོདཔ་ལས་ མོ་ལུ་ ཉེས་ཕྲའི་ཉེས་ཆད་ ཕོག་དགོཔ་སྦེ་ ཞུ་ཡི།
འབྲུག་རྒྱལ་ཡོངས་དངུལ་ཁང་གི་ བསྐྱིན་འགྲུལ་འགོ་དཔོན་ལས་རོགསཔ་ པདྨ་དབང་གྲགས་ལུ་ གནོད་འགེལ་འབད་བའི་ཉེས་ཁྲིམས་༡ དང་ ཁོ་གིས་ཡང་ རིན་ཆེན་དབང་འདུས་ལུ་ གྲོགས་རམ་འབད་དེ་ དངུལ་ཀྲམ་༧༠༠,༠༠༠ ལས་༢༠༠,༠༠༠ རིན་ཆེན་དབང་འདུས་ལུ་ སྤྲོད་པའི་ལྷག་ལུས་ དངུལ་ཀྲམ་༥༠༠,༠༠༠ ལོག་སོར་ཆུད་འབད་དགོ་པའི་ ཞུ་བ་འབད་ཡོདཔ་ད་ ཁོ་ལུ་ དབྱེ་རིམ་༤ པའི་ ཉེས་འཛུགས་འབད་ཡི།
དེ་མ་ཚད་ ཁོ་གིས་ དངུལ་གཉེར་འབད་སྡོད་པའི་སྐབས་ དངུལ་འཛིན་ཅེག་ཚུ་ ལེགས་ཤོམ་སྦེ་ དབྱེ་དཔྱད་མ་འབད་མི་ལུ་བརྟེན་ ད་རུང་ དབྱེ་རིམ་༣ པའི་ ཉེས་འཛུགས་འབད་ཡི།
འབྲུག་རྒྱལ་ཡོངས་དངུལ་ཁང་གི་ བསྐྱིན་འགྲུལ་འགོ་དཔོན་ ཆོས་གྲུབ་འབྲུག་པ་གིས་ ཁོ་རའི་ དགེ་ལེགས་ཕུག་ལུ་ཡོད་མི་ ས་ཆ་དེ་ རིན་ཆེན་དབང་འདུས་ལུ་ བཙོང་མི་ལུ་བརྟེན་ ངན་ལྷད་སྦ་གསང་འབད་བའི་ ཉེས་འཛུགས་འབད་ཡི།
སྤ་རོ་ལུ་ཡོད་མི་ སྐྱིད་གནས་ཟ་ཁང་ཅིག་ནང་ལཱ་འབད་མི་ ཀརྨ་ཚེ་རིང་གིས་ རིན་ཆེན་དབང་འདུས་ཀྱི་དོན་ལུ་ དངུལ་ཀྲམ་ས་ཡ་༢.༧ ཁོ་རའི་ མིང་ཐོ་ཁར་བཙུགས་ཏེ་ བཏོན་ཡོད་མི་ལས་ དངུལ་ཀྲམ་༥༠༠,༠༠༠ ཁོ་གིས་ བསྐྱི་ཡོདཔ་སྦེ་ སླབ་སྡོད་དེ་ ཁ་བཟེད་མ་བཏུབ་ལས་ ཁོ་ལུ་ཡང་ རིན་ཐང་དང་བསྟུན་པའི་ ཉེས་ཁྲིམས་བཀལ་དགོ་པའི་ ཞུ་བ་འབད་ཡི།
ཉེན་བཅོལ་ལས་འཛིན་གྱི་ གོང་འཕེལ་ལས་རོགས་འགོ་དཔོན་ ཧེ་རུ་ཀ་ལུ་ ལས་སྡེའི་དོན་ལུ་ དངུལ་འཛིན་ནང་ དངུལ་ཀྲམ་ས་ཡ་༡ ཁོ་གིས་ ས་ཡིག་རྐྱབ་ཡོད་མི་དེ་ལུ་ སྐྱེད་བརྒྱ་ཆ་༡༥ བརྩིས་ཏེ་ དངུལ་ཀྲམ་ས་ཡ་༡.༥ རིན་ཐང་དང་བསྟུན་པའི་ ཉེས་ཁྲིམས་བཀལ་དགོཔ་སྦེ་ཞུ་ཡི།
འབྲུག་རྒྱལ་ཡོངས་དངུལ་ཁང་གི་ དངུལ་གཉེར་པ་༨ དང་ འགན་འཛིན་པ་༡ དེ་ལས་ དངུལ་འབྲེལ་འགོ་འཛིན་ཅིག་ལུ་ དབང་ཚད་ཚུལ་མཐུན་མ་འབག་པའི་ ཉེས་འཛུགས་ཁག་ སོ་སོར་འབད་ཡི།
སྣ་ཚོགས་སྙན་གསན་དེ་ ཉིན་གྲངས་༡༠ གྱི་ནང་འཁོད་ལུ་ འགོ་འདྲེན་འཐབ་ནི་ཨིནམ་ད་ བྱ་ངན་ནང་འབྲེལ་བ་ཡོད་མི་༣ སྟ་གོན་སྙན་གསན་ནང་ ལྷོད་མ་ཚུགས་པའི་གནས་ཚུལ།
སྤ་རོ་ལས་ བཀྲིས་བསྟན་འཛིན།


text:
Video Overview
༉ མགར་ས་རྫོང་ཁག་ ལ་ཡག་རྒེད་འོག་ ལུང་སྒོ་ལྷ་ཁང་གི་སྐོར་ལས་ རིན་ཆེན་གྱིས་བཤད་མི་ནང་ ལྷ་ཁང་འདི་གི་ནང་རྟེན་གཙོ་བོ་དེ་ཡང་ བཅུ་གཅིག་ཞལ་ལུ་ གནས་བརྟན་བཅུ་དྲུག་གིས་མཐའ་བསྐོར་ཏེ་བཞུགས་ཡོདཔ་ད་ ལྷ་ཁང་ཆགས་ཚུལ་དེ་ཡང་ སྤ་རོ་སྐྱིད་ཆུ་ལྷ་ཁང་། བུམ་ཐང་བྱམས་པ་ལྷ་ཁང་། བྲོ་བོ་ལུང་སྒོ་ལྷ་ཁང་། ཟེར་གདན་ས་འདྲན་འདྲ་བཅགས་བཅགསཔ་ཨིན་པས། ལྷ་ཁང་དེ་ ལ་ཡག་ལུང་སྒོའི་གཡུས་ཀྱི་མི་ཚུ་གིས་ ཕྱག་དང་མཆོད་པ་ཕུལ་ཏེ་ མགུ་གཏད་སའི་སྐྱབས་གནས་ངོ་མ་ཅིག་ཨིན་པས།
Rinchen from Lungo village in Gasa Dzongkhag (district), tells us that the Laya Lungo Lhakhang was built for a purpose similar to that of Paro Kyichu Lhakhang, Bumthang Jambay Lhakhang and Drowo Lungo Lhakhang. It is believed that the Tibetan king Songtsen Gampo built Lungo Temple in the seventh century, at the same time as he built those other temples. The temple is an important communal center for the people of Laya Lungo and their religious activities. The major sacred relic in the temple is a statue of an eleven-headed Avalokiteshvara (Chuchi Zhel — Bodhisattva of compassion) surrounded by the sixteen sthaviras (Nyeten Chudrug — Sthavira nikāya was a Buddhist school that split from the Mahāsāṃghika school).
- Laya
- པ་སངས། Pasangལགས་སོ་ལགས། ལུང་གུ་ སླབ་མི་འདི་ ཧེ་མ་འདི་ འ་ནཱི་ གཡུས་ཀྱི་མིང་ ལུང་གུ་མེན་པས་ལགས། ང་བཅས་ར་ མི་གིས་ ལུང་གུ་ཟེར་ སླབ་མས། གཞན་ ལུང་ཁུ་ ལུང་ཁུ་ཅིག་ཨིན་མས་བ་ལགས། ལུང་ཁུ་ བླམ་ཅིག་ ཞབས་དྲུང་བྱོནམ་ཏེ་ཨིན་ན་ བླམ་འབྲུག་པ་ཀུན་ལས་བྱོནམ་ཏེ་ཨིན་ན་ ང་གིས་བརྟན་བརྟན་ཅིག་རང་ ཞུ་མི་ཤེས་པས་ལགས། ཏེ་ བླམ་ཅིག་བྱོནམ་ད་ ང་བཅས་ཀྱི་ འ་ནཱ་ ལུང་ཁུ་ཟེར་མི་ཅིག་ནང་ལུ་ ཨམ་གསུམ་འབད་མི་ཅིག་ ནཱ་ཐགས་འཐག་འབད་ ཁོང་ཉིམ་གསོ་འབད་ ཐགས་འཐག་ ཏེ་ འབྱུ་འདི་ཚུ་ ཧེ་མ་འབད་བ་ཅིན་ ང་བཅས་ ལུང་ཁུ་ཟེར་ འ་ནཱི་ གཡུས་གནམ་མེད་ས་མེད་ ལུང་ཁུ་ཅིག་ནང་འབད་ནི་འདི་གི་ བྱཱོ་ རྒྱ་རེད་ མོན་བྱཱ་འདི་ཚུ་ ག་ར་འཚོཔ་ཨིན་མས།
- པ་སངས། Pasangབྱཱ་རྐྱངམ་ཅིག་མ་འཚོ་པའི། གཞན་ག་ར་འཚོཔ་ཨིན་མས་ལགས། དེ་ལསནི་ ཏེ་ འ་ནཱི་འཚོ་དོ་ཡོདཔ་ད་ དེ་ལསནི་ ཏེ་ ཨམ་འདི་ཚུ་ ཐམ་འདི་ཚུ་བརྡལ་ ཉིམ་ག་ནི་བ་དྲོཝ་སྦེ་ཤར་ ཟླཝ་གསུམ་པ་དང་ བཞི་པའི་ནང་འོང་ནི་མས་ ད་ལསནི་ ཉིམ་ཤར་ ཐམ་བརྡལ་ ཁོང་ ཐགས་འཐག་འབད་སྡོད་སྡོདཔམས།
- པ་སངས། Pasangཨམ་གཅིག་གིས་ ང་བཅས་ གཡག་འདི་གི་སྤུ་གི་ ཕད་ཙི་ཐགས་འཐག་མས་ ཨམ་གཅིག་གིས་ ང་བཅས་ཀྱི་ ཨམ་སྲུ་གི་ དཀྱི་ར་འཐག་ ཨམ་གཅིག་གིས་ ཁོང་ སྦོ་ལོག་ཁར་ པིན་སྐྱི་སྦེ་ ཉིམ་གསོ་སྦེ་སྡོདཔ་ད་ དེ་ལསནི་ ཏེ་ བླམ་ཅིག་ ཡར་ལས་མར་བྱོན་སྦེ་ ཏེ་ ཨ་མ་ བསོད་སྙོམས་ཅིག་ལྷང་གནང་ བླམ་འདི་གི་ འ་ནཱི་སྦེ་ བསོད་སྙོམས་ཅིག་ཞུ་སྦེ་ བསོད་སྙོམས་ཅིག་ ལྷང་གནང་ཟེར་ སླབ་ད་ ཨམ་གཅིག་གིས་ སླབ་མས་ལོ་ ཡ་ལ་ ང་བཅས་ ནཱ་ ལཱ་ཐགས་འཐགཔ་ མིག་གིས་ མ་མཐོངམ་འདྲེས་ བསོད་སྙོམས་བྱིནམ་མ་ ང་བཅས་ ནཱ་ལཱ་འབད་དགོ་ས། བསོད་སྙོམས་བྱིནམ་སྡོད་ལོ་ཡོདཔ་འདྲེས་ ཡར་བོད་པའི་ སྒོམ་ཆེན་འདི་ཚུ་ རྫོགས་ནི་རང་མེད་ ར་དུག་དམརཔོ་གྱོན་མི་དེ་ཚུ་ རྫོགས་ནི་ར་མེད།
- པ་སངས། Pasangང་བཅས་ བསོད་སྙོམས་ བྱིན་ལོ་མེད་ཟེར་ སླབ་མས་ལོ་ འདི་ལས་ ཨམ་གཅིག་གིས་ སླབ་མས་ལོ་ ང་བཅས་ ཐམ་འདི་ཡང་ ག་དེ་སྦེ་ བཞག་ནུག་དགོ འ་ནཱི་ཚུ་ ནཱ་ཕར་བརྡལ་ ཚུར་སྐོང་འབད་དགོ་པས་ས། ཁྱོད་ བསོད་སྙོམས་བྱིན་ ཁྱིམ་ནང་ འགྱོ་འབད་བྱིན་ལོ་མེད། དེ་ལསནི་ བསོད་སྙོམས་མ་བྱིན་མས། ཏེ་ ཨམ་གཅིག་གིས་ འ་ དེ་འབད་མ་སླབ་ སྒོམ་ཆེན་ཨིན་མས་ རོགས་ཆོསཔ་གཅིག་ཨིན་མས། བསོད་སྙོམས་ཅིག་བྱིན་ད་ཟེར་ སླབ་ཏེ་ མོ་གིས་ ཡར་འབོ་སྦེ་ ཇ་ཅིག་བྱིན་ ཕྱེ་ཅིག་དང་ དརཝ་ཅིག་བྱིན་ བསོད་སྙོམས་ཅིག་བྱིན་ དེ་ལས་བཏང་།
- པ་སངས། Pasangཏེ་ ཁོང་ སླབ་སླབ་མས་ ང་བཅས་ར་ ཆརཔ་རྐྱབ་པ་ཅིན་ འ་ནཱི་ ད་རེས་ ད་ལྟར་རང་ ཉིམ་ཤར་སྡོད་རུང་ ད་ལྟ་རང་ ཆརཔ་རྐྱབ་འོང་། ཆརཔ་རྐྱབ་པ་ཅིན་ ང་བཅས་རང་ ཐམ་སྐམ་མི་ཚུགས་པས། ང་བཅས་རང་ ཐམ་བརྡལ་དགོ་པས། ཁོ་ སྒོམ་ཆེན་འདི་ བསོད་སྙོམས་ལྷང་ནི་ཡོད་པ་ལུ་ ག་ཅི་ ལེ་ཤ་སླབ་ནི་འདུག་ཟེར་ ཏེ་ སྒོམ་ཆེན་དེ་གིས་ དེ་ལས་ སྒོམ་ཆེན་འདི་གིས་ ཁོང་ལུ་ ཁྱོད་ཀྱི་ ལུང་འདིའི་ མིང་ལུ་ ལུང་ཁུག་ཟེར་ སླབ་མ་རེད་ཟེར་ ཏེ་ གསུངས།
- པ་སངས། Pasangདེ་ལས་ ང་ ཨ་ཕར་ཚུར་འོང་ཡི་ ལམ་བདའ་འདི་ ཕར་ཕར་ ཁྱོད་ཀྱི་ རྒྱབ་ལས་ ཐང་སྦོམ་ཅིག་ ཕར་རི་ཅིག་འདུག འ་ནཱི་གི་མིང་ ལུང་ཁུ་ཤག་པའི་ གཤམ་བྱག་ཟེར་ སླབ་ནི་ཟེར་སླབ་ནུག
- པ་སངས། Pasangདེ་ལས་ འ་ནཱི་ ཚུར་ཧོངས་མ་ ཐང་ཅིག་འདུག འ་ནཱ་ ལུང་ཁུ་ ཁྲོམ་པའི་ ཁྲོམ་བཤད་ཟེར་ སླབ་ནི་ཟེར་ སླབ་ནུག དེ་ལས་འ་ནཱི་ ཨ་ཡར་ལྟག་ལས་ སྤོ་ཏོ་ཅིག་འདུག འ་ནཱི་ལུ་ ལུང་ཁུ་གོང་མའི་ གོང་ཅུ་གངས་ཟེར་ སླབ་ནི་ཟེར་ སླབ་ནུག
- པ་སངས། Pasangདེ་ལས་ཨ་ཡར་ ལྟག་ལས་ཐང་ཅིག་འདུག འ་ནཱི་ནང་ ལུང་ཁུ་ ན་ཡ་ནང་ཟད་གངས་ཟེར་ སླབ་ནི་ཟེར་ སླབ་ནུག དེ་ལས་ ཨ་མར་ཨ་ཕར་གི་ གྱེད་པ་ལོག་གི་ ཐང་འདི་ནང་ ལུང་ཁུ་ བདའ་ཡི་བདའ་རི་རོ་ཟེར་ སླབ་ནི་ཟེར། ཏེ་ ནཱ་ལས་ མར་འགྱོཝ་ད་ ཐང་ཡོད་ག་ཟེར་ ནཱ་ལས་ མར་འགྱོཝ་ད་ ཐང་ཡོད་ཟེར་ མར་ལུང་ཁུ་ བྱག་འཆར་ཞིང་ཟེར་ སླབ་ད་ཟེར་ བྱག་གཡུས་ཀྱི་མིང་།
- པ་སངས། Pasangདེ་ལས་ མ་མར་ཐང་ཆུང་ཀུ་ཅིག་ལྷོདཔ་ད་ ཁྱོད་ཀྱི་ འ་ནཱི་གཡུས་ཀྱི་མིང་ ལུང་ཁུ་ ལྟོ་པའི་ལྟོ་ཁ་ཟེར་ སླབ་ད་ཟེར་ འ་ནཱི་སྦེ་ བླ་མ་གིས་ འ་ནཱེ་སྦེ་གསུངས། དེ་ལས་བརྟེན་ ལུང་ཁུ་ཟེར་ སླབ་མི་འདི་ ཏེ་ འ་ནཱེ་སྦེ་ཨིན། ད་རེས་འབདཝ་ མི་གིས་ ལུང་སྒོ་ལུང་སྒོ་ཟེར་ དར་ཡར་སོངམ་མས། ཧེ་མ་འབད་བ་ཅིན་ ལུང་ཁུ་ཟེར་ སླབ་ཨིན་ལགས།
- པ་སངས། Pasangཏེ་ ལུང་ཁུ་ཟེར་ སླབ་དགོ་མི་ བླམ་ལུ་ སྨད་པ་རྐྱབ་ འ་ནཱི་འབད་ནི་དེ་གིས་ འ་ནཱི་གིས་སྦེ་ དེ་ལས་ ཏེ བླམ་འདི་ལུ་ བསོད་སྙོམས་ཅིག་གནང་ཟེར་ སླབ་ད་ བླམ་དེ་ ཨིན་ནི་འདི་ ཞབས་དྲུང་རང་ ཨིན་དོ་མས་ལགས། ཏེ་ བསོད་སྙོམས་ཅིག་གནང་ཟེར་སླབ་ད་ བསོད་སྙོམས་མ་བྱིན་ དེ་ལས་ བླམ་འདི་གིས་ མཐུ་རྐྱབ་འདི་ འ་ནཱི་ བླམ་གྱི་ དབུ་ཞྭམོ་འདི་ ཕུད་སྦེ་ བླ་མའི་ སྤ་འཁར་འདི་གུ་འཛེགས་སྦེ་ བསྐོར་གསུམ་རྐྱབཔ་ཅིག་ ཉིནམ་འདི་ ལ་ལས་ཕར་འཛུལ་སོང་ནུག་ལོ།
- པ་སངས། Pasangདེ་ལས་ ཆརཔ་ཤར་ར་ར་ར་རྐྱབ་ཅིན་ དེ་ལསནི་ ཏེ་ ཐམ་དེ་ཚུ་ག་ར་ ཐམ་བརྡལ་བརྡལཝ་དེ་ཚུ་ ག་ར་ཆུ་གིས་ འབག་སྟེ་ མར་ལས་མར་བཤལ་ད་ ཏེ་ ལུང་ཁུག་ཟེར་མི་དེ་ནང་ལུ་ རྒྱ་རེད། མོན་བྱཱ། ཏེ་ འ་ནཱི་ཚུ་ བྱཱོ་འ་ནཱི་ཚུ་ ག་ནི་ཡང་ མ་འཚོཔ་འདི་ བླ་མའི་ འ་ནཱེ་སྦེ་ མཐུ་སྔགས་རྐྱབ་རྐྱབཔ་འབད་ནི་དེ་གིས་ ག་ནི་ཡང་ མ་འཚོ་མི་འདི་ འ་ནཱི་ཨིན་ཟེར་ སླབ་ནི་ཨིན་ལགས།
- པ་སངས། Pasangདེ་ལསནི་ ཏེ་ ང་བཅས་རང་གི་ གཡུས་འདི་གི་མིང་ཡང་ ལུང་ཁུ་ཟེར་ དེ་ལསནི་ ཏེ་ ཕར་ཕར་ ང་བཅས་ཀྱི་ ཆུ་ཕར་ཁ་ ཚོགས་པ་ཅིག་ཡོད་ལགས། ཚོགས་པ་གི་ ཁྱིམ་གྱི་ ཕར་ཧོངས་མ་ ཧེ་མ་ ཏེ་ འ་ནཱི་ ཞབས་དྲུང་གི་ བཞུགས་བཞུགས་པའི་ གཟིམ་ཅུང་ཅིག་རང་ཡོད་པ་ཏེ་ ན་ཧིང་ ཞེ་ཧིང་ཅིག་ལས་ བརྡལ་ད་ནུག
- པ་སངས། Pasangགཞན་ ཨ་ཕཱི་ནང་ གཟིམ་ཅུང་རང་ཡོདཔ་ཨིན། ཏེ་ འ་ནཱི་ནང་ལུ་ ཨམ་ཅིག་གིས་ ཞབས་དྲུང་ཡར་བྱོན་ཟེར་ ཇ་ཅིག་ཡང་དྲངས་ སྲུ་ཇ་ཅིག་ཡང་དྲངས་ ཏེ་ འདི་ལས་ཏེ་ སྲུ་ཇ་དྲངས་ འདི་ལས་ཏེ་ མོ་གིས་ བཞུགས་ཟེར་ ད་རེས་ དགུང་ཞག་ ཨ་ནཱ་བཞུགས་ད་ཟེར་ ཞག་འདི་ནཱ་ སྡོད་རང་མི་སྡོད་ཟེར་ ཇ་དྲངམ་ད་ ཇ་རྫ་ སའི་རྫམ་ཅིག་ནང་ ཇ་ཅིག་དྲངསམ་ད་ དེ་ལས་ཏེ་ བླ་མ་གིས་ ཨ་ནཱི་ཇ་འདི་ བླམ་ཅི་ཡང་གུ་འཐུང་ ལྕགས་རྫ་གང་སྦེ་མི་ཅིག་ ལྕགས་རྫ་ནང་ བཞག་སྦེ་ ཕྱག་ལུ་བསྣམས་ དེ་ལས་ རྫམ་ནང་ལས་ ཅིག་ཡང་མེདཔ་སྦེ་ སྤུདའཐུང་སྦེ་ ལྕགས་རྫ་གངམ་འདི་ ལོག་འདི་རང་ རྫམ་ནང་བླུགས་སྦེ་ དར་གྱི་ ཁ་བསྡམ་སྦེ་ བཞག་སྦེ།
- པ་སངས། Pasangཨ་མ་ ཁྱོད་ག་ཅི་ཚབ་རུང་ མི་མགྱོནམ་ག་ཅི་འོང་རུང་ ཚབ་རུང་ ཏེ་ ཁྱོད་ཀྱིས་ རྫམ་འདི་ ཁ་མ་སྣོས་མ་རེད། བསྡམ་བསྡམ་ས་བཞག་ཟེརཝ་ད་ ཨམ་དེ་གིས་ ཞག་གཉིས་ལངམ་ད་ མི་ཅིག་མགྱོནམ་ཅིག་ཐོན་འོང་ཡི། ཇ་རྫམ་མེད་པ་ སྒོམ་ཆེན་དེ་གིས་ ངེ་ ཇ་རྫི་ཁ་ མ་སྣོས་ཟེར་ ཁ་བསྡམ་བཞག་མས། ང་རང་ ནཱ་མགྱོནམ་འདི་ ཇ་རྫ་མིན་འདུག ད་ ཇ་རྫ་ཁ་ སྣོས་དགོ་པས་ཟེར་ སླབ་ད།
- པ་སངས། Pasangཁ་སྣོས་འདི་ བལྟ་བའི་བསྒང་ལས་ གཞན་ལུང་བསྟན་ཡོད་དོ་མས། ཏེ་ ཁོ་གིས་ མོ་གིས་ ཁ་སྣོས་བཏང་ནི་དེ་གིས་ ཇ་འདི་རང་རྐྱངམ་ཅིག་ ཇ་རྫམ་འདི་ ལྟེམ་ལྟེ་གང་སྦེ་ སྡོན་ནུག་ལོ། ཏེ་ གཞན་ག་ནི་ཡང་མེད་དོ་སྨེ། དེ་ལས་འ་ནཱེ་སྦེ་ ལུང་ཁུ་ཟེར་མི་འདི་ ལམ་ལུགས་ལས་ གནམ་མེད་ས་མེད་ ལེགས་ཤོམ་མ་འབད་ དགུང་ཞག་གནསཔ་བརྙའ་མ་བྱིན་ འ་ནཱེ་འབད་ནི་འདི་གིས་ ཏེ་ ལུང་ཁུ་ཟེར་སླབ་མས།
- པ་སངས། Pasangའདི་ལས་མར་ མཇུག་ལས་མར་ ཨ་ཙི་ ང་བཅས་གཡུས་ལས་ མར་མཇུག་ལས་མར་ མཆོད་རྟེན་ཅིག་ཡོད། མཆོད་རྟེན་གྱི་ལྟག་ལུ་ ཏེ་ ཞབས་དྲུང་གི་ཞབས་རྗེ། ཞབས་དྲུང་སྐུ་ངལ་གནང་ས། འདི་ལས་ ཞབས་དྲུང་གི་ འ་ནཱི་ཞལ་འཁྱུ་བཤལ་སྦེ་ ཆུ་འབོ་ས། འདི་ལས་ འ་ནཱི་བདུད་བཏུལ་བཏུལཝ་གི་པར། ང་བཅས་ཀྱི་ གླང་དང་ ཤཝ་གི་ རྭཝ་བཟུམ་སྦེ་ རྡོ་གུ་ལས་པར་ འ་ནཱི་བཟུམ་སྦེ་ཡོད།
- པ་སངས། Pasangཏེ་ ལུང་ཁུ་ཟེར་ སླབ་མི་གི་ འ་ནཱི་ ལུང་བསྟན་འདི་རང་ འ་ནཱི་སྦེ་ བླམ་ལུ་ བསོད་སྙོམས་མ་བྱིན་འབདན་འདི་གིས་ ང་བཅས་ཀྱི་ ལུང་ཁུ་གི་ གཡུས་འདི་ ཚར་ཅིག་ སྟོང་ནི་སྟོང་ནི་རང་སྦེ། ང་བཅས་ ལུང་ཁུ་ལྷ་ཁང་འདི་ཡང་ ལྷ་ཁང་ཡང་ཉམས་ དེ་ལསནི་ མ་པ་རང་སྟོང་ནི་སྦེ་ འདི་ལས་ གཡུས་ཡང་ ག་ཏེ་ཡང་མེད་ སྦ་སྒོ་རེ་རེ་གཉིས་གཉིས་ ནོར་བྱང་ས་བཟུམ་སྦེ་ འགྱོ་འགྱོཝ་ཡོད།
- པ་སངས། Pasangགཞན་ག་ནི་ཡང་མེད་ ཏེ་ ད་རེས་འདི་ རོགས་ག་ར་ མི་གོང་འཕེལ་ ཡར་རྒྱས་འགྱོ་ ཁོང་ གཞུང་བཀའ་དྲིན་ཆེ་ནི་འདི་གིས་ ཁྱིམ་ག་ར་ གསརཔ་རྐྱབ་ ད་ གཡུས་སྦོམ་སྦེ་ཆགས་ ཏེ་ དགའ་ཏོག་ཏོ་ཡོད། ཧེ་མ་འབདཝ་ད་ ང་བཅས་ ལུང་ཁུ་གཡུས་འདི་ སྟོང་རང་སྟོང་ནི་བཟུམ་སྦེ་རང་ ཡར་སོང་ནུག་ ག་ནི་ཡང་མིན་འདུག


text:
༉ སྐྱེས་ལོ་༣༨ ལང་མི་ སློབ་གྲྭའི་དབུ་འཛིན་བགྲེསཔ་ སངས་རྒྱས་རྡོ་རྗེ་གིས་ ཁ་ཙ་ རྒྱལ་ཡོངས་ཚོགས་སྡེའི་བཙག་འཐུ་འབད་བའི་སྐབས་ ཚོགས་རྒྱན་བཙུགས་མི་༡༥,༠༦༦ འོང་མི་ལས་ ཚོགས་རྒྱན་༥༠༧༩ ཐོབ་ཡོདཔ་ད་ དེ་ཡང་ ཆུ་ཁ་ལུ་ ཐོ་བཀོད་ཅན་གྱི་ ཚོགས་རྒྱན་བཙུགས་མི་ ཡོངས་བསྡོམས་ལས་ བརྒྱ་ཆ་༣༣ དེ་ཅིག་ཨིན་པས།
སྦོང་སྒོ་ དགེ་འདུ་གཡུས་ཚན་ལས་འབད་མི་ སངས་རྒྱས་རྡོ་རྗེ་གིས་ ཚོགས་རྒྱན་འཕྲུལ་ཆས་དང་ འགྲེམ་ཐོག་ཚོགས་རྒྱན་༢ ཆ་ར་ལས་ ཁོ་རའི་དོ་འགྲན་འབད་མི་༥ ཕམ་བཏང་ཡོདཔ་ད་ ཁོ་གིས་ འཕྲུལ་ཆས་ཚོགས་རྒྱན་༣,༩༡༦ དང་ འགྲེམ་ཐོག་ཚོགས་རྒྱན་༡,༡༦༣ ཐོབ་ཡོདཔ་ཨིན་པས།
ཕུན་ཚོགས་གླིང་རྒེད་འོག་ལས་ ཧེམ་ཀུ་མར་ག་ལེ་གིས་ ཚོགས་རྒྱན་༣,༥༣༤ ཐོབ་མི་དེ་ མཐོ་ཤོས་༢ པ་ཨིནམ་ད་ ཁོ་གིས་ འཕྲུལ་ཆས་ཚོགས་རྒྱན་༣,༡༦༦ དང་ འགྲེམ་ཐོག་ཚོགས་རྒྱན་༣༦༨ ཐོབ་ཡོདཔ་ཨིན་པས།
སྐྱབས་ཆ་ལས་ སྤྱི་ཚོགས་ཀྱི་འཐུས་མི་བགྲེསཔ་ པདྨ་བསྟན་འཛིན་གྱིས་ ཚོགས་རྒྱན་༡༥༨༦ ཐོབ་ཡོདཔ་ཨིན་པས།
ཆུ་ཁ་ལུ་ ཚོགས་རྒྱན་བཙུགས་པར་འོང་མི་ བརྒྱ་ཆ་༦༡ ཨིནམ་ད་ ཐོ་བཀོད་ཅན་གྱི་ཚོགས་རྒྱན་བཙུགས་མི་བསྡོམས་༢༤,༦༦༤ ལས་༡༥,༠༦༦ གིས་ ཚོགས་རྒྱན་བཙུགས་པར་ འོང་ཡོདཔ་ཨིན་པས།
པད་དཀར་ཞིང་ཚོགས་རྒྱན་ས་ཁོངས་ནང་ སྐྱེས་ལོ་༣༣ ལང་མི་ མུ་ན་ག་ལེ་གིས་ སླབ་མིའི་ནང་ མོ་གིས་ གདམ་ཁ་རྐྱབ་མི་ འདེམས་ངོ་དེ་ དྲག་ཤོས་ཅིག་ཨིན་རུང་ དུས་ཚོད་དང་བསྟུན་ཏེ་མ་གཏོགས་ ཤེས་མི་ཚུགས་ཟེར་ཨིན་པས།
ཆུ་ཁ་ལས་ འདེམས་ངོ་༦ ཡོདཔ་བཞིན་དུ་ བྱག་ཕྱོགས་རྒེད་འོག་གི་འདེམས་ངོ་ སྤྱི་ལོ་༢༠༠༨ ལས་༢༠༡༣ ཚུན་ རྒྱལ་ཡོངས་ཚོགས་སྡེ་ནང་ཕྱག་ཞུ་མི་ ཚེ་དབང་ལྷ་མོ་གིས་ འཕྲུལ་ཆས་ཚོགས་རྒྱན་༢,༠༡༨ དང་ འགྲེམ་ཐོག་ཚོགས་རྒྱན་༤༤༠ ཐོབ་ཡོདཔ་ཨིན་པས།
དགེ་གླིང་རྒེད་འོག་ལས་ ཀུན་ལེགས་རྡོ་རྗེ་གིས་ འཕྲུལ་ཆས་ཚོགས་རྒྱན་༡༥༡༦ དང་ འགྲེམ་ཐོག་ཚོགས་རྒྱན་༢༠༩ ཐོབ་ཡོདཔ་ད་ ལོག་ཅི་ནང་ལས་ དམ་ཆོས་རྒྱལ་མཚན་གྱིས་ འཕྲུལ་ཆས་ཚོགས་རྒྱན་༥༨༤ དང་ འགྲེམ་ཐོག་ཚོགས་རྒྱན་༡༠༠ཐོབ་ཡོདཔ་ཨིན་པས།
ཆུ་ཁ་རྫོང་ཁག་ནང་ ཚོགས་རྒྱན་ས་ཁོངས་༧༡ ཡོདཔ་ཨིན་པའི་གནས་ཚུལ།


text:
ཞིབ་འཚོལ་གྱི་དགོས་མཁོ་དང་བསྟུན་ མི་ཚུ་ཡོད་སར་དོན་རྐང་བཙུགས་སྦེ་འཕྱད་པར་འགྱོ་ནི་ (འདི་ནི་གུས་ཞབས་དང་མ་ལྡན་པའི་རྣམ་འགྱུར་སྦེ་བརྩི་འོང་།) ཡང་ན་ སྒེར་གྱི་ལོ་རྒྱུས་བཤད་ནི་ཡོད་མི་ཚུ་ལུ་ བརྒྱུད་འཕྲིན་ཐོགལས་ ཁ་སླབ་དགོ། གལ་སྲིད་ཁྱོད་ཀྱིས་གནས་ཚུལ་འབྱུང་ཁུངས་ཀྱི་མི་ངོམ་དང་བློ་སླབ་ནིའི་གོ་སྐབས་མ་བྱིན་པར་ ལོག་ཅི་ལོག་ཅི་རང་ བཀག་རྐྱབ་སྟེ་བཞག་པ་ཅིན་ ཐབས་ཤེས་སོ་སོ་ཅིག་གི་སྒོ་ལས་ ཁྱོད་ར་དམིགས་གཏད་བསྐྱེད་སའི་ཡིག་ཚང་གི་ཉེ་འདབས་ལས་ཕར་ བཤལ་བར་འགྱོ་ནི་དང་ བཅའ་མར་གཏོགས་ནིའི་ཨིན་པའི་ ལས་རིམ་ཚུ་ནང་བཅའ་མར་གཏོགས་དགོ།ཨིན་རུང་ཐབས་ཤེས་འདི་གིས་ གནས་ཚུལ་འབྱུང་ཁུངས་བཤད་མི་མི་ངོམ་འདི་ ལག་པ་ལས་ཤོར་ནི་ཉེན་ཁ་ཡོདཔ་ལས་ ཁོང་ཆ་ཁྱབ་ལུ་ གསང་བཅོམ་འབད་དོ་བཟུམ་མའི་སྤྱོད་ལམ་ཚུ་སྟོན་ནི་མི་འོང་། ཁྱོད་ར་ག་ཨིན་ན་ ངོ་སྤྲོད་འབད་བའི་ཐོག་ལས་ ཁོང་དང་གཅིག་ཁར་ བློ་སླབ་ནི་གི་ སྤྲོ་བ་ཡོད་ལུགས་ ཤེས་བཅུག་དགོ། གལ་སྲིད་འབྱུང་ཁུངས་བཤད་མི་མི་ངོམ་འདི་གིས་ ཁྱོད་ལུ་དོགས་པ་ཟ་དོ་བཟུམ་མའི་ སྣང་བ་ཤར་བ་ཅིན་ མི་ངོམ་འདི་དང་འབྲེལ་བ་ཡོད་པའི་ སྐུལ་དབང་ཅན་གྱི་མི་ངོ་ཅིག་དགོཔ་ཨིན། ཚོང་སྡེ་དང་ ལས་ཚོགས་ ཡང་ན་ གཞུང་གི་ལས་སྡེ་ཚུ་དང་གཅིག་ཁར་ དྲི་བ་དྲིས་ལན་འབད་ནིའི་དོན་ལུ་ གཞུང་འབྲེལ་གྱི་ཐོག་ལས་ བརྡ་བརྒྱུད་ཡིག་ཚང་བརྒྱུད་དེ་ ཞུ་བ་ཚུ་ཕུལ་དགོཔ་འོང་། གུས་ཞབས་སྤྱོད་བཟང་གི་ཐོག་ལས་འབད་ནི་འདི་གིས་ཕན་ཐོགས་སྦོམ་འོང་།
གནས་ཚུལ་འབྱུང་ཁུངས་ལུ་ བརྒྱུད་འཕྲིན་མ་གཏང་པའི་ཧེ་མ་དང་ འཕྱད་པར་མ་འགྱོ་བའི་ཧེ་མ་ལས་ གནད་དོན་གཙོ་ཅན་ཚུ་བཙུགས་ཏེ་ངོ་སྤྲོད་ཀྱི་གསལ་བཤད་ཅིག་སྦྱང་བ་འབད་བ་ཅིན་ཕན་ཐོགས་འོང་། འདི་གི་སྐབས་ལུ་ གནད་དོན་ག་ཅི་གི་ཐོག་ལས་ ཁྱོད་ར་བརྡ་བརྒྱུདཔ་ཅིག་ཨིནམ་སྦེ་ གསལ་སྟོན་འབད་ནི་ཨིན་ན་མནོ་བསམ་གཏང་དགོ།གནས་སྟངས་ག་ཅི་བཟུམ་ཅིག་ནང་ཁྱོད་རའི་ལཱ་འགན་འདི་ གསང་བཞག་སྟེ་ ལཱ་འགན་གཞན་ཅིག་ཨིནམ་སྦེ་ སྟོན་ནི་ཨིན་ན་ (དཔེར་ན་ ཚོང་འབྲེལ་ངོ་ཚབ་ཨིནམ་བཟོ་ནི)? འདི་གི་དོན་ལུ་ ཡིད་ཆེས་འདྲོང་ཚུགས་པའི་གནས་སྟངས་ག་དེ་སྦེ་བཟོ་ནི་ཨིན་ན་ཚུ་མནོ་བསམ་གཏང་དགོ།
ལུགས་ཡངས་ཞལ་འཛོམས་འདི་གི་ཐོག་ལས་ མ་འོངས་པའི་ནང་ཡང་ལོག་ཅི་ལོག་ཅི་ འཕྱད་ཚུགས་པའི་གོ་སྐབས་བཟོ་ནིའི་འཆར་གཞི་བརྩམ་དགོ། གྲོས་བསྡུར་འབད་ནིའི་འཆར་གཞི་དང་ཐོ་ཡིག་ཚུ་བཅའ་སྒྲིག་རྐྱབ་དགོ། མི་འདི་གི་སྤྲོ་བ་ག་ཅི་ཨིན་ན་? ཁོ་ར་ལཱ་འབད་སའི་ས་ཁོངས་ནང་ གནད་དོན་འདི་གྲོས་བསྡུར་འབད་ནིའི་དོན་ལུ་ ག་དེ་སྦེ་ཨུ་ཚུགས་རྐྱབ་ནི་ཨིན་ན? ཁྱོད་ཀྱིས་ གཡོགཔ་གོངམ་ཅིག་དང་ ཚོང་པ་ཅིག་ལུ་བློ་སླབ་པའི་སྐབས་ སྤྱོད་ལམ་སོ་སོ་སྟོན་འོང་ག? ག་དེ་སྦེ? ཉིན་བསྟར་སྦུང་སྒུལ་གྱི་ལཱ་འབད་མི་ མི་ངོམ་ཚུ་གི་བློ་རིག་ལུ་མཐོང་ཆུང་བསྐྱེད་ནི་མི་འོང་། དེ་མ་ཚད་ ཁྱོད་ར་ལུ་ངེས་ཏིག་དགོ་པའི་དུས་ཚོད་ཚུ་ གསལ་རི་རི་བཀོད་དེ་ དོན་དང་མཐུནམ་སྦེ་ལག་ལེན་འཐབ་དགོ – དཔེར་ན་ གཞུང་གི་བློན་པོ་ཅིག་དོན་ལུ་ དུས་ཡུན་སྐར་མ་ ༡༥ འདི་ རིང་དྲགས་འོང་།དེ་འབདཝ་ད་ སེམས་ནད་ཡོད་པའི་མི་ངོམ་ཅིག་ལུ་ཨིན་པ་ཅིན་ བློ་ངོ་མ་འགོ་བཙུགས་ཚུགས་ཚུགས་ལུ་ ཉིནམ་ཧྲིལ་བུམ་སྦེ་ཡང་འགོར་ནི་འོང་།
གལ་སྲིད་གནས་ཚུལ་བྱིན་མི་གིས་ དྲི་བ་ཚུ་ཧེ་མ་ལས་དགོ་ཟེར་སླབ་པའི་སྐབས་ཁྱོད་ཀྱིས་བྱིན་ནིའི་དང་འདོད་མེད་རུང་བྱིན་དགོཔ་འཐོན་འོང་། དེ་འབདཝ་ད་ བྱ་རིམ་འདི་ལེགས་ཤོམ་ཅིག་མེནམ་ལས་ ཁྱོད་ཀྱིས་དོན་ཚན་གྱི་རྒྱབ་ཁུངས་བཅུད་བསྡུས་ཙམ་ཅིག་གཏང་ནིའི་རྩིས་རྐྱབ་དགོ དྲི་བ་སྔ་གོང་ལས་སྤྲོད་ནི་དེ་གིས་མཁས་མཆོག་ཚུ་ལུ་ཁྱད་རིག་གི་ཡིག་ཆ་ཚུ་བསྡུ་སྒྲིག་འབད་ནི་ལུ་ དུས་ཚོད་ཀྱི་ཁེ་ཕན་ཡོད་ན་མ་གཏོགས་ དེ་མིན་དྲི་བ་དྲིས་ལན་འབད་བའི་སྐབས་ལན་བཅོས་མ་དང་ རྫུན་མ་ཚུ་སླབ་འོང་། གལ་སྲིད་ཁྱོད་ཀྱིས་དྲི་བ་ཚུཧེ་མ་ལས་གཏང་ར་གཏང་དགོ་པ་ཅིན་ ལྷན་ཐབས་ཀྱི་དྲི་བ་ཚུ་ བཀོད་ཆོག་པའི་ཐོབ་དབང་བཀོད་དགོ
འཕྲལ་འཕྲལ་སྦེ་ མི་ཚུ་གིས་ཁྱོད་དང་མ་འཕྱད་པར་ བསམ་བཤད་ཚུ་བྱིན་འོང་། འདི་བཟུམ་མའི་གནས་སྟངས་ཚུ་ལུ་ ག་དེ་སྦེ་ངོས་ལེན་འབད་ནི་ཨི་ན་གི་སྐོར་ལས་ ཁྱོད་རའི་རྩོམ་སྒྲིགཔ་དང་གཅིག་ཁར་ གྲོས་བསྟུན་འབད་དགོ། རྒྱབ་སྣོན་འབད་ཡོད་པའི་ སྒྲིག་བཀོད་འདི་ དཔེར་ན་ “ང་བཅས་ཀྱིས་ བཀོད་པའི་དྲི་བ་ཚུ་ལུ་ངོས་ལེན་མེད་པར་ འོག་གི་བསམ་བཀོད་ཚུ་འབྱོར་ཡོད” ཟེར་ བསམ་བཀོད་ཆ་ཚང་བཙུགས་དགོ
གནས་ཚུལ་བྱིན་མི་འདི་གིས་ ཁྱོད་དང་བློ་སླབ་ནིའི་དང་འདོད་ཡོད་པ་ཅིན་ འོས་འབབ་ལྡན་པའི་ས་གོ་ཅིག་གདམ་ཁ་རྐྱབ་དགོ། ཁོང་རའི་ཁྱིམ་དང་ ཡང་ན་ ཡིག་ཚང་ནང་ཨིན་པ་ཅིན་ ཁོང་ལུ་བློ་སྟོབས་བསྐྱེད་ནིའི་ ཁེ་ཕན་ཆུང་ཀུ་ཅིག་འཐོབ། ཁྱོད་རའི་ཡིག་ཚང་ནང་འབོ་པ་ཅིན་ ཁྱོད་ལུ་བློ་སྟོབས་བསྐྱེད་ནིའི་ཁེ་ཕན་ཡོད་རུང་ མི་ངོམ་འདི་ལུ་ ཉེན་སྲུང་མེད་པའི་ཚོར་སྣང་བསྐྱེད་སྲིད། དྲི་བ་འདི་གི་ དོན་ཚན་གྱི་གནས་སྟངས་དང་འཁྲིལཝ་ད་ མི་མང་འཛོམས་ས་དང་ གསང་བའི་ས་གོ་གཉིས་ལས་ག་དེ་ཁེ་ཕན་ཆེ་བས་ག་བལྟ་དགོ། ཚོར་ཉམས་ག་བཟུམ་ཅིག་དགོ་ནི་ཨིན་ན་དང་ མཐའ་འཁོར་གྱི་འུར་སྐད་ཀྱིས་ སྒྲ་བཟུང་ནི་ལུ་བར་ཆད་འབྱུང་ནི་ཨིནམ་མེནམ་ཚུ་བལྟ་དགོ
ལུགས་མཐུན་གྱི་དྲི་བ་ཨིན་པ་ཅིན་ བརྒྱུད་འཕྲིན་དང་ གློག་འཕྲིན་གྱི་ཐོག་ལས་ དྲན་གསོ་འབད་དེ་ བཅའ་མར་གཏོགས་མི་འདི་གིས་ ཤུལ་ལས་ དཔྱད་རིས་མིན་འདུག་ཟེར་ ཧད་བཏགས་ཕུད་ནིའི་གོ་སྐབས་མེདཔ་བཟོ་དགོ། སྐུ་སྒེར་དྲུང་ཆེན་ཚུ་ལས་ ལན་གསལ་ལུ་བསྒུག་སྡོད་ནི་མི་འོང་། ལན་གསལ་གྱི་དོན་ལུ་ དུས་ཚོད་རན་ཏོག་ཏོ་ཅིག་བྱིན་ཞིན་ན་ དོ་རུང་ བརྒྱུད་འཕྲིན་གཏང་དགོ། ཨུ་ཚུགས་རྐྱབ་དགོདེ་འབདཝ་ད་ སེམས་བསུན་ཁག་ཁ་བཟོ་ནི་མི་འོང་།


text:
རྒྱལ་གཞུང་འཆམ་དང་ཟློས་གར་སློབ་སྦྱོང་ལྟེ་བ་གིས་ ཐིམ་ཕུག་གི་ ལོ་བསྟར་ལྷ་མོ་གཙོ་མོའི་ སྒྲུབ་མཆོད་དོན་ལུ་ བཀྲིས་ཆོས་རྫོང་གི་རྡོ་གཅལ་ནང་ འཆམ་རྒྱུགས་ཕུལ་བའི་བསྒང་།
Check Also
སྤྱི་ལོ་༢༠༤༠ འི་ནང་འཁོད་ལུ་ ནང་འཁོད་གློག་མེའི་སྤྱོད་ཁྲལ་ ཡུ་ནིཊ་རེ་ལུ་ དངུལ་ཀྲམ་༤.༥༡ ལུ་ ལྷོད་ནིའི་དམིགས་གཏད།
༉ ནང་འཁོད་གློག་མེའི་སྤྱོད་ཁྲལ་གྱི་ དམིགས་གཏད་སྙན་ཞུ་དང་འཁྲིལ་བ་ཅིན་ ཆུ་ལུ་བརྟེན་པའི་གློག་མེ་ ཁ་སྐོང་མེ་ག་ཝཱཊ་༢,༠༠༠ ལྷགཔ་ཅིག་ ཐོན་སྐྱེད་འབད་ནིའི་ འཆར་གཞི་ཡོད་མི་དང་བསྟུན་ སྤྱི་ལོ་༢༠༤༠ འི་ནང་འཁོད་ལུ་ ནང་འཁོད་སྤྱོད་ཁྲལ་ཡུ་ནིཊ་རེ་ལུ་ དངུལ་ཀྲམ་༤.༥༡ ལུ་ ལྷོད་ནིའི་དམིགས་གཏད་ཨིན་པས། དཔེ་འབད་བ་ཅིན་ …


text:
སྐལ་བཟང་དབང་ཕྱུག།
༉ ཁྲིམས་སྲུང་འགག་པ་གིས་ གསེར་ཀེ་ཇི་༡༡.༠༤༥ ནག་ཚོང་ཐོག་ལས་ འབག་འོང་མིའི་ནང་ འབྲེལ་གནད་ཡོད་མི་ དོགས་པ་ཅན་༥ འཛིན་བཟུང་འབད་ཡོད་མི་ཚུ་ ད་ལྟོ་ སྤ་རོ་ཁྲིམས་སྲུང་འགག་སྡེའི་ དོ་དམ་འོག་ལུ་ བཞག་ཡོདཔ་ཨིན་པས།
དེ་ཡང་ དོགས་ཅན་༥ ལས་ སྐྱེས་ལོ་༣༦ དང་༣༡ ལང་མི་ ཕོ་སྐྱེས་༢ སྤྱི་ཟླ་༨ པའི་ཚེས་༢༧ ལུ་ བེང་ཀོག་ལས་ སྤ་རོ་རྒྱལ་སྤྱི་གནམ་ཐང་ལྷོདཔ་ད་ འཛིན་བཟུང་འབད་ཡོདཔ་ད་ ཉིན་གྲངས་༡༠ གྱི་ཤུལ་ལས་ སྐྱེས་ལོ་༣༨ དང་༣༢ དེ་ལས་ སྐྱེས་ལོ་༣༡ ལང་མི་ དོགས་ཅན་༣ སྤྱི་ཟླ་༩ པའི་ཚེས་༦ དང་༧ ལུ་ ཐིམ་ཕུག་དང་ སྤ་རོ་ལས་ འཛིན་བཟུང་འབད་ཡོདཔ་ཨིན་པས།
ཁྲིམས་སྲུང་འགག་སྡེའི་ ཞིབ་དཔྱད་སྡེ་ཚན་གྱི་ འགོ་དཔོན་ཚུ་གིས་ སླབ་དོ་བཟུམ་འབད་བ་ཅིན་ གསེར་འབག་འོང་མི་ དོགས་པ་ཅན་༢ པོ་དེ་ གསང་བའི་སྙན་ཞུ་ཐོབ་མི་དང་འཁྲིལ་ གནམ་ཐང་གི་ ཅ་དམ་འགོ་དཔོན་ཚུ་ལས་ རྒྱབ་སྐྱོར་ལེན་ཏེ་ འཛིན་བཟུང་འབད་ཡི་ཟེར་ཨིན་པས།
འགོ་དཔོན་ཚུ་གིས་ སླབ་མིའི་ནང་ ཞིབ་དཔྱད་འབད་བའི་སྐབས་ དོགས་ཅན་༡ ལས་ གསེར་ཀེ་ཇི་༦.༨༩ དང་ ཕོ་སྐྱེས་གཞན་ལས་ གསེར་ཀེ་ཇི་༤.༡༥༥ འབདཝ་ད་ གསེར་ཀེ་ཇི་བསྡོམས་༡༡.༠༤༥ འཕྱོག་བཟུང་འབད་ཡོདཔ་བཞིན་དུ་ ཉེན་སྲུང་གི་དོན་ལུ་ གསེར་ཚུ་ རྒྱལ་གཞུང་དངུལ་ལས་དབང་འཛིན་ལུ་ རྩིས་སྤྲོད་འབད་ཡི་ཟེར་ཨིན་པས།
འགོ་དཔོན་ཚུ་གིས་འབད་བ་ཅིན་ དོགས་ཅན་༢ ལུ་ དྲི་དཔྱད་འབད་བའི་སྐབས་ གསེར་ནག་ཚོང་ནང་ འབྲེལ་གཏོགས་ཡོད་པའི་ དོགས་པ་ཅན་གཞན་༣ ཡོདཔ་སྦེ་ སླབ་མི་དང་འཁྲིལ་ འཛིན་བཟུང་འབད་ཡི་ཟེར་ཨིན་པས།
ལས་འཛིན་ཅིག་ནང་ ལཱ་འབད་མི་ དོགས་ཅན་དེ་གིས་ གསེར་སྐྱེལ་འདྲེན་འབད་ཡོདཔ་མ་གཏོགས་ བགོ་བཤའ་ག་ནི་ཡང་ མེད་པའི་ཁར་ གནམ་གྲུའི་འཕྲུལ་ལསཔ་དེ་ལུ་ཡང་ བགོ་བཤའ་ག་ནི་ཡང་མེད་རུང་ ཁོ་གིས་ དོགས་ཅན་༢ ལུ་ ཌོ་ལར་ཚད་ལས་བརྒལ་ ཕྱི་ཁར་འབག་ནི་ལུ་ རྒྱབ་སྐྱོར་འབད་ནུག་ཟེར་ ཁྲིམས་སྲུང་འགག་པ་གིས་ བཤདཔ་ཨིན་པས།
འཛིན་བཟུང་འབད་མི་ དོགས་ཅན་༥ ལས་༣ ཚོང་པ་དང་ ལས་འཛིན་ནང་ ལཱ་འབད་མི་༡ དེ་ལས་༡ གནམ་གྲུའི་འཕྲུལ་ལསཔ་ཨིན་པས།
འགོ་དཔོན་ཚུ་གིས་ སླབ་མིའི་ནང་ སྤྱི་ཟླ་༩ པའི་ཚེས་༧ ལུ་ འཛིན་བཟུང་འབད་མི་ དོགས་ཅན་༢ ཀྱིས་ གསེར་ཉོ་ནིའི་དོན་ལུ་ ཏི་རུ་བསྐྱལ་བཏང་ནུག་ཟེར་ཨིནམ་ད་ བེང་ཀོག་གི་ གོང་ཚད་དང་འཁྲིལ་ རྩིས་རྐྱབ་ད་ གསེར་ཀེ་ཇི་༡༡.༠༤༥ ལུ་ དངུལ་ཀྲམ་ས་ཡ་༣༠ ལྷགཔ་ཅིག་ གནས་ནུག་ཟེར་ བཤདཔ་ཨིན་པས།
དོགས་ཅན་༢ པོ་དེ་ སྤ་རོ་གནམ་ཐང་གི་ ཁྲིམས་སྲུང་འགག་པ་གིས་ འཛིན་བཟུང་འབད་དེ་ སྤ་རོའི་ཁྲིམས་སྲུང་འགག་སྡེའི་ ཡིག་ཚང་ལུ་ རྩིས་སྤྲོད་འབད་ཡོདཔ་ཨིན་པས།
གནད་དོན་དེ་ ད་ལྟོ་ ཁྲིམས་སྲུང་ཞིབ་དཔྱད་སྡེ་ཚན་གྱིས་ ཞིབ་དཔྱད་འབད་བའི་བསྒང་ ཡོདཔ་ཨིན་པའི་གནས་ཚུལ།


text:
དགའ་ས་རྫོང་ཁག་གི་སྐོར།
དགའ་ས་རྫོང་ཁག་འདི་ འབྲུག་རྒྱལ་ཁབ་ཀྱི་བྱང་ཁ་ཐུག་ རྒྱ་མཚོ་ལས་མཐོ་ཚད་མི་ཊར་ ༡༥༠༠-༤༥༠༠ ནང་འཁོད་ཆགས་ཏེ་ཡོདཔ་ཨིན། དེ་ཡང་སྤུ་ན་ཁ་དང་ཐིམ་ཕུག་ དབང་འདུས་རྫོང་ཁག་གི་ས་མཚམས་ཚུ་མཐུད་ཡོདཔ་མ་ཚད་ བྱང་ཁ་ཐུག་ལས་རང་སྐྱོང་མངའ་སྡེ་བོད་གཡུས་ཀྱི་སྐོར་ཏེ་ཡོདཔ་ཨིན། དགའ་ས་རྫོང་ཁག་གི་ སའི་རྒྱ་ཚད་ གྲུ་བཞི་ཀི་ལོ་མི་ཊར་ ༣༠༨༡.༧༧ དེ་ཅིག་ཡོདཔ་དང་རྒེད་འོག་ ༤ ནང་ མི་རློབས་ ༢༩༧༠ ཡོདཔ་ཨིན། རྒེད་འོག་ ༤ འི་གྲལ་ལས་ མཐའ་ཟུར་དང་ཐག་རིང་ཤོས་ར་ལུང་ནག་ན་རྒེད་འོག་ཨིན།
རྒེད་འོག་ ༤ འི་མིང་།
༡. དགོན་ཁ་སྟོད།
༢. དགོན་ཁ་སྨད་།
༣. ལ་ཡག།
༤. ལུང་ནག་ན།
དགའ་ས་རྫོང་ཁག་འདི་ གནམ་དགུན་གྱི་དུས་ཚོད་རིངམ་སྦེ་ཡོད་པའི་ཁར་ ཁོད་སི་སི་དང་ཁཝ་རྒྱུན་མ་ཆད་པར་རྐྱབ་དོ་ཡོད་རུང་ གནམ་བྱཱར་གྱི་དུས་ཚོད་ལུ་ གནམ་གཤིས་དགའ་ཏོག་ཏོ་ཡོདཔ་ཨིན། དགའ་ས་རྫོང་ཁག་གི་ཁ་སྐད་རྫོང་ཁ་ཨིན། ལ་ཡག་རྒེད་འོག་གི་ཨམ་སྲུ་ཚུའི་རྒྱན་ཆ་གཞན་དང་མ་འདྲཝ་ཡོདཔ་ཨིན།
དགའ་ས་རྫོང་ཁག་འདི་ གངས་རི་གི་བསྐོར་ཏེ་ཡོདཔ་ལས་ གངས་ཆེན་ཚུ་མཛེས་ཏོག་ཏོ་དང་འཇའ་ཆི་ཆི་སྦེ་མཐོང་དོ་ཡོདཔ་མ་ཚད་ རྒྱལ་ཁབ་ཀྱི་ཆུ་ཆེན་ལེ་ཤ་ར་རྫོང་ཁག་དེའི་ རི་བོ་གངས་ཅན་ཚུ་ལས་འབབ་དོ་ཡོདཔ་ཨིན། ཆུ་ཆེན་ཕོ་ཆུ་མོ་ཆུ་དེ་ཡང་དགའ་ས་རྫོང་ཁག་གི་ལ་གཡག་དང་ལུང་ནག་ན་རྒེད་འོག་ ༢ ལས་འབབ་དོ་ཡོདཔ་དང་། སྤུ་ན་གཙང་ཆུ་ལས་སུན་ཀོཤ་བརྒྱུད་དེ་མཐའ་མཇུག་རྒྱ་གར་རྒྱལ་ཁབ་ནང་འཐོན་འགྱོ་དོ་ཡོདཔ་ཨིན།
དགའ་ས་རྫོང་ཁག་འདི་ འཇིགས་མེད་རྡོ་རྗེ་རྒྱལ་ཡོངས་གླིང་ཀའི་ས་ཁོངས་ནང་ཚུད་དེ་ཡོདཔ་ལས་ རི་དྭགས་སེམས་ཅན་དང་བྱའི་རིགས་མ་འདྲཝ་ཚུ་མཐོང་ཚུགསཔ་ཨིན། རྫོང་ཁག་འདི་ བརྒྱ་ཆ་ ༦༨% དེ་ཅིག་ནགས་ཚལ་གྱིས་ཁྱབ་སྟེ་ཡོད་པའི་གྲལ་ལས་ བརྒྱ་ཆ་ ༣༥% དེ་ཅིག་ཚལ་མ་ཨིནམ་དང་བརྒྱ་ཆ་ ༢༧% དེ་ཅིག་གདུང་ཤིང་། བརྒྱ་ཆ་ ༡༥% དེ་ཅིག་ཀོང་ཤིང་དང་སླ་བསྲེ་སྦེ་ཡོདཔ་མ་ཚད་ བརྒྱ་ཆ་ ༤% དེ་ཅིག་འདབ་མ་སྦོམ་གྱི་ནགས་ཚལ་ཨིན་པའི་ཁར་ གཞན་རྩྭ་འབྲོག་ཡོདཔ་ཨིན།
དགའ་ས་རྫོང་ཁག་འདི་ སྨན་ཆུ་དང་ཚྭ་ཆུ་གི་གང་སྟེ་ཡོདཔ་ལས་ ལོ་ཨ་རྟག་ར་མི་སྟོང་ཕྲག་སྦེ་ ཚྭ་ཆུ་དང་སྨན་ཆུ་བངས་པར་འོང་དོ་ཡོདཔ་མ་ཚད་ ཕྱི་རྒྱལ་ཁབ་ལས་ལྟ་བཤལ་པ་ཚུ་ཡང་འོང་དོ་ཡོདཔ་ཨིན། རྫོང་ཁག་འདི་ ས་ཁ་མཐོ་ས་ཅིག་ནང་འབདཝ་ལས་སོ་ནམ་ཞིང་ལཱ་འབད་ནི་ལུ་ལཱ་ཁག་གཏང་དོ་ཡོད་རུང་ འཚོ་བ་ལ་ནོར་ལུ་བརྟེན་ཏེ་སྡོད་དོ་ཡོདཔ་ཨིན།
འབྲུག་རྒྱལ་ཁབ་ཀྱི་དེབ་རཱ་ཇ་དང་པ་བསྟན་འཛིན་འབྲུག་རྒྱལ་འདི་ དགའ་ས་ནང་ཡོངས་གྲགས་ཡོད་པའི་ཧོབ་འཚོ་བླམ་གི་མི་རྒྱུད་ཨིན་པའི་ཁར་ རཱ་ཇ་གི་ཧོབ་འཚོ་རྫོང་རྙིངམ་འདི་ད་ལྟོའི་བར་ན་ཡང་མཇལ་ཚུགསཔ་ཨིན། ལྷག་པར་དུ་ ཞབས་དྲུང་ངག་དབང་རྣམ་རྒྱལ་རིན་པོ་ཆེ་མཆོག་ བོད་ལས་བྱོན་པའི་སྐབས་ འགོ་ཐོག་དང་པ་དགའ་ས་ལུ་ཞབས་ཀྱི་བཅགས་གནང་གནངམ་ཨིནམ་ལས་ རྩ་ཆེ་ཤོས་དང་རྒྱལ་རབས་ནང་ཚུད་ཡོད་པའི་རྫོང་ཁག་ཅིག་ཨིན།
སྤྱིར་བཏང་།
སའི་རྒྱ་ཚད་ གྲུ་བཞི་ཀི་ལོ་མི་ཊར་ ༣༠༨༡.༧༧
རྒྱ་མཚོའི་ཁ་ཚད་ མཐོ་ཚད་མི་ཊར་ ༡༥༠༠-༤༥༠༠
མི་རློབས་ ༢༩༧༠
ཕོ་ ༡༥༩༩
མོ་ ༡༤༧༡
རྒེད་འོག་ ༤
སྤྱི་འོག་ ༢༠


text:
Video Overview
Karabir Pradhan from Saduzhima village in Samtse district narrated this proverb, in Lhotshamkha (Southern Bhutanese dialect). Proverbs are normally used while speaking with elders, to speak poetically and for (informal) educational purposes. If a person is skilled at using proverbs while speaking, most people will consider him or her sophisticated. In this video, Karabir Pradhan shared three different proverbs.
བསམ་རྩེ་རྫོང་ཁག་ ས་དུ་ཞི་མ་གཡུས་ཚན་ནང་ལས་ ཀ་ར་བིར་པར་དན་གྱིས་ ལྷོ་མཚམས་ཀྱི་ཁ་སྐད་ཐོག་ལས་ དཔེ་གཏམ་བཤད་དེ་ཡོདཔ་ཨིན། དཔེ་གཏམ་འདི་ བློ་སླབ་པའི་སྐབས་ལུ་ བློ་ཚུ་ཧན་ཏོང་ཏོ་སྦེ་གོ་ནི་དང་ བློ་གིས་དོན་དག་ཚུ་ གསལ་ཏོག་ཏོ་སྦེ་གོ་ནིའི་དོན་ལུ་ ལག་ལེན་འཐབ་དོ་ཡོདཔ་ཨིན། གལ་སྲིད་ བློ་སླབ་པའི་སྐབས་ ཐོག་ཆགས་མེད་པར་ དཔེ་གཏམ་ཚུ་ལག་ལེན་འཐབ་སྟེ་ སླབ་ཚུགས་པ་ཅིན་ མི་འདི་ གོ་ཤེས་ཅན་དང་ ཉམས་མྱོང་ཅན་ཅིག་སྦེ་བརྩི་སྟེ་ མི་ཚུ་གིས་ དགའ་ཚོར་བསྐྱེད་དོ་ཡོདཔ་ཨིན། ཨ་ནཱི་གློག་བརྙན་འདི་ནང་ ཀ་ར་བིར་པར་དན་གྱིས་ ལྷོ་མཚམས་པའི་ཁ་སྐད་ཐོག་ལས་ དཔེ་གཏམ་མ་འདྲཝ་གསུམ་བཤད་དེ་ཡོདཔ་ཨིན།
- Samtse
- མོན་བཱ་དུར་པར་དཱཎལཱ་བསགས་བཞག་པ་ཅིན་རང་ལུ།། བཞེས་སྒོ་བསགས་བཞག་པ་ཅིན་རོགས་ལུ།། ཟེར་སླབ་མི་འདི་ ལཱ་འདི་ཚུ་མ་འབད་བར་བཞག་པ་ཅིན་རང་ལུ་ དེ་ལས་བཞེས་སྒོ་འདི་གོ་ལེ་འབད་བཟའ་དགོ་པས་ཟེར་བ་ཅིན་ ཆ་རོགས་ཅིག་འོང་སྦེ་ དེ་ལས་ཁོ་གིས་ཡང་བཟའ་ད། བཞེས་སྒོ་བསག་པ་ཅིན་རོགས་ལུ་ ཟེར་མི་འདི་ཨིན།
- མོན་བཱ་དུར་པར་དཱཎལཱ་འབད་ས་ཕྱོགས་ཅིག་ཁར།། འགྱོ་ས་ཕྱོགས་གཞན་ཁར།། ཟེར་མི་འདི་ ལཱ་འབད་ས་འདི་ཕྱོགས་ཅིག་ཁར་ དེ་ལས་རང་འགྱོ་ས་འདི་གཞན་ཁར་ལས་ཕར། ལཱ་འབད་ས་ཕྱོགས་ཅིག་ཁར།། འགྱོ་ས་ཕྱོགས་གཞན་ཁར།། རང་གིས་མནོ་ས་ལས་ཕར་མེན་པར་གཞན་ཅིག་ཁར་འགྱོ་མི་འདི་ལུ་སླབ་ཨིན།
- མོན་བཱ་དུར་པར་དཱཎདེ་ལས་ ལྷབ་སྟེ་འབད་རུང་ལྷག་དེབ།། གླང་རྨོ་སྟེ་བཟའ་དགོ་པས།། ཟེར་སླབ་མི་འདི་ཡང་ དཔེ་ཆ་ལྷབ་སྟེ་ལཱ་འབད་མ་བཟའ་ དེ་སྦེ་རང་སྡོད་སྦེ་གླང་རྨོ་སྟེ་ལཱ་འབད་བཟའ་ཟེརཝ་ཨིན་མས།
- མོན་བཱ་དུར་པར་དཱཎགཏམ་གཞན་ ཤེས་མི་ལུ་ཏམ་ཁུ།། (ཤིག་རཱེཊ)མ་ཤེས་མི་ལུ་ཤིང་གི་དུམ།། ལོ་བཅུ་གཉིས་དེ་སླབ་རུང་དོན་ཤེས་མ་ཚུགས།། ཟེར་སླབ་མི་འདི་ ཤེས་མི་ལུ་ཏམ་ཁུ་མས། མ་ཤེས་མི་ལུ་འདི་ ཤིང་དུམ་ཨིན་མས། འདི་བཟུམ་སྦེ་རང་ ག་དེམ་ཅིག་རང་ཀི་དེབ་ལྷབ་རུང་རང་ འདི་གི་དོན་དག་ཤེས་མ་ཚུགས་པ་ཅིན་ ལྷབ་ལྷབ་ད་མ་ལྷབ་ཅོག་འཐད་ཟེར་ཨིན་མས། འདི་འབད་ནི་འདི་གིས་ ག་དེམ་ཅིག་ལྷབ་རུང་དོན་དག་ཤེས་ནི་མེད་མི་འདི་ལུ་སླབ་ཨིན།། །།


text:
སྤྱི་ཟླ་༩ པའི་ཚེས་༢༨ ལུ་ འཛམ་གླིང་ལྟ་བཤལ་གྱི་ཉིནམ་དང་འབྲེལ་ འབྲུག་ལྟ་བཤལ་ཚོགས་སྡེ་གིས་ བསྐྱར་གསོ་འབད་མི་ ཡོངས་འབྲེལ་འཆར་སྒོ་དང་ འབྲུག་ལྟ་བཤལ་ལམ་སྟོན་ཁ་བྱང་དེབ་༢༠༡༧ ཅན་མ་ གསར་བཏོན་འབད་ཡོད་པའི་གནས་ཚུལ།
Check Also
སྤྱི་ལོ་༢༠༤༠ འི་ནང་འཁོད་ལུ་ ནང་འཁོད་གློག་མེའི་སྤྱོད་ཁྲལ་ ཡུ་ནིཊ་རེ་ལུ་ དངུལ་ཀྲམ་༤.༥༡ ལུ་ ལྷོད་ནིའི་དམིགས་གཏད།
༉ ནང་འཁོད་གློག་མེའི་སྤྱོད་ཁྲལ་གྱི་ དམིགས་གཏད་སྙན་ཞུ་དང་འཁྲིལ་བ་ཅིན་ ཆུ་ལུ་བརྟེན་པའི་གློག་མེ་ ཁ་སྐོང་མེ་ག་ཝཱཊ་༢,༠༠༠ ལྷགཔ་ཅིག་ ཐོན་སྐྱེད་འབད་ནིའི་ འཆར་གཞི་ཡོད་མི་དང་བསྟུན་ སྤྱི་ལོ་༢༠༤༠ འི་ནང་འཁོད་ལུ་ ནང་འཁོད་སྤྱོད་ཁྲལ་ཡུ་ནིཊ་རེ་ལུ་ དངུལ་ཀྲམ་༤.༥༡ ལུ་ ལྷོད་ནིའི་དམིགས་གཏད་ཨིན་པས། དཔེ་འབད་བ་ཅིན་ …


text:
LibreOffice 7.4 Help
འགྲུལ་བསྐྱོདཔ་སྒོ་སྒྲིག་བཟུམ་མའི་ LibreOffice ནང་ཝིན་ཌོསི་ལ་ལོ་ཅིག་ཌོཀ་འབད་བཏུབ་ཨིན། ཁྱོད་ཀྱིས་ཝིན་ཌོསི་འདི་ཚུ་སྤོ་བཤུད་ ཆད་བསྐྱར་བཟོ་ཡང་ན་མཐའམ་ལུ་ཌོཀ་འབད་ཚུགས།
སྒོ་སྒྲིག་ཌོཀ་འབད་ནི་ལུ་ འོག་ལས་གཅིག་འབད་:
ཕྱོགས་ལུ་སྒོ་སྒྲིག་འདི་གི་མགོ་མིང་ཕྲ་རིང་འདི་གིས་འདྲུད་ ཡང་ན་
Double-click inside a vacant area of the window while holding down the +Shift+F10.key. In the Styles window, double-click a gray part of the window next to the icons while holding down the key. Alternatively, press
མན་ངག་འདི་ཚུ་ད་ལྟོ་ཌོཀ་འབད་ཡོད་པའི་སྒོ་སྒྲིག་འདི་ཌོཀ་བཤོལ་ནི་ལུ་ལག་ལེན་འཐབ་ཚུགས།
ཌོཀ་འབད་ཡོད་པའི་སྒོ་སྒྲིག་འདི་གི་མཐའམ་གུ་ཡོད་མི་ ཨེབ་རྟ་འདི་ ཌོཀ་འབད་ཡོད་པའི་སྒོ་སྒྲིག་འདི་ སྟོན་ནི་ཡང་ན་སྦ་བཞག་ནིའི་དོན་ལས་ ཨེབ་གཏང་། རང་བཞིན་སྦ་བཞག་ནིའི་ལས་འགན་འདི་གིས་ ཁྱོད་ལུ་ དེའི་མཐའམ་ལུ་ཨེབ་གཏང་འབད་བའི་ཐོག་ སྦ་བཞག་ཡོད་པའི་སྒོ་སྒྲིག་ཅིག་ གནས་སྐབས་ཅིག་སྟོན་བཅུགཔ་ཨིན། ཁྱོད་ཀྱིས་ཡིག་ཆ་ཅིག་ནང་ལུ་ཨེབ་གཏང་པའི་སྐབས་ ཌོཀ་འབད་ཡོད་པའི་སྒོ་སྒྲིག་འདི་ ལོག་སྦ་བཞགཔ་ཨིན།


text:
༉ ས་ཁ་མཐོ་སའི་ས་གནས་ སག་སྟེང་གི་ མི་སེར་ཚུ་ལུ་ བརྡ་བརྒྱུད་ཀྱི་སྐོར་ལས་ ཤེས་རྟོགས་ལེགས་ཤོམ་མེདཔ་ཨིན་པས།
དེ་ཡང་ ཁ་ཙ་ སག་སྟེང་ལུ་ འབྲུག་བརྡ་བརྒྱུདཔ་མཐུན་ཚོགས་ཀྱིས་ འཛམ་གླིང་སྤྱི་ཚོགས་དམངས་གཙོའི་རིང་ལུགས་ཀྱི་མ་དངུལ་ (ཡུ་ཨེན་དི་ཨི་ཨེཕ) གྱི་ རྒྱབ་སྐྱོར་ཐོག་ལས་ བརྡ་བརྒྱུད་ཀྱི་གོ་བརྡའི་ལས་རིམ་ འགོ་འདྲེན་འཐབ་པའི་སྐབས་ ཤེས་རྟོགས་བྱུང་ཡི།
སྦྱོང་བརྡར་དང་འབྲེལ་བའི་ གོ་བརྡའི་ལས་རིམ་ནང་ སག་སྟེང་གི་མི་སེར་༨༠ གིས་ བཅའ་མར་གཏོགས་མིའི་གྲས་ལས་༡༠ གྱིས་ བརྡ་བརྒྱུད་གསར་ཤོག་སྐོར་ལས་ ཤེས་རྟོགས་ཡོད་རུང་ རྫོང་ཁའི་ཀུན་གསལ་ལྷག་མི་ གཞི་རྟེན་ཤེས་ཡོན་ལྷབ་མི་ ཕུད་རྡོག་གཅིག་གིས་ བཀྲིས་སྒང་ལུ་འགྱོཝ་ད་ ཉོ་སྟེ་ལྷག་དོ་ཟེར་ སླབ་ཨིན་པས།
དེ་ལས་ བརྡ་བརྒྱུད་གསརཔ་ནང་ལས་ ཝི་ཅེཌ་ལག་ལེན་འཐབ་མི་༡༢ ཡོདཔ་ཨིན་རུང་ རྒྱང་བསྒྲགས་རེ་དྲིའོ་ཉན་མི་༥༤ དང་ རྒྱང་མཐོང་ཏི་བི་ལྟ་མི་༤༣ ཡོད་པའི་གནས་ཚུལ།
རིག་འཛིན་དབང་ཕྱུག།


text:
དོསཔ་ཤར་རི།
༼བཅུད་བསྡུས་ལོ་རྒྱུས།༽ ༼རྒྱབ་ཁུངས༽
དོསཔ་ཤར་རི་རྒེད་འོག་འདི་ རྫོང་ཁག་བདག་སྐྱོང་ཡིག་ཚང་ལས་ ཤར་ཕྱོགས་ཁ་ཐུག་ ཀི་ལོ་མི་ཀྲར་༢ ཀྱི་ས་ཁ་ཆགས་ཏེ་ཡོདཔ་ཨིན། རྒེད་འོག་འདི་ནང་ གཡུས་ཚན་༢༡ ཡོདཔ་དང་ ཁྱིམ་གུང་པ་འབད་བ་ཅིན་ ༦༡༩ ཡོདཔ་ཨིན། རྒེད་འོག་འདི་ ནུབ་ཁ་ཐུག་དོས་སྟེང་རྒེད་འོག་དང་ ལྷོ་ཁ་ཐུག་ཧཱྃ་རལ་རྒེད་འགོ་གཉིས་ཀྱི་སྦུག་ལུ་ཆགས་ཡོདཔ་ཨིན།
རྒེད་འོག་འདི་ནང་ སྤྱི་འོག་༥ ཡོདཔ་དང་ དེ་ཡང་༡༽ བྱིས་པ་༔དུས་ཞི ༢༽ གྱང་ས༔མཇུག་དཀར ༣༽ བྱིས་ཤི་སྒང་། ༤༽ ཀེམ་པ༔སྐུ་ཏོག་ཕུག ༥༽ རིན་ཆེན་ལྡིང་༔ཤར་རི་བཅས་༥ ཨིན། སྤྱི་འོག་ག་ར་ནང་ལུ་ སོ་ནམ་ཞིང་ལམ་འབད་བ་ཅིན་རྒྱ་ཆ་ལས་ ༩༨ ལུ་ཁྱབ་སྟེ་ཡོདཔ་དང་ གློག་མེ་དང་འཐུང་ཆུ་འབད་བ་ཅིན་ རྒྱ་ཆ་ལས་ རྒྱ་འབད་རང་ཁྱབ་དེ་ཡོདཔ་ཨིན། རྒེད་འོག་དེ་ནང་ མི་རློབས་བསྡོམས་༣༡༨༠ ཡོདཔ་དང་ དེ་ནང་ལས་ ༡༥༩༠ ཕོ་དང་ ༡༥༩༠ མོ་ཡོདཔ་ཨིན།
རྒེད་འོག་དེ་ནང་གཙོབོ་སོ་ནམ་ཞིང་ལཱ་ལུ་བརྟེན་སྡོདཔ་དང་ དེ་ནང་ཡོད་པའི་ས་ཞིང་ ཆུ་ཞིང་གི་རིགས་ཚུ་བྱཱ་ཞིང་འབད་ལག་ལེན་འཐབ་ནི་དང་ སྐམ་ཞིང་རིགས་ཚུ་ གཙོབོ་ཀ་དང་ཀེ་བ་ ཨེས་པལ་ དང་སྒོ་ནོར་གསོ་སྐྱོང་འབད་ནིའི་དོན་ལུ་ལག་ལེན་འཐབ་ཨིན་མས།
II. ༼གནད་སྡུད༽
III. ༼མཐུན་རྐྱེན༽
IV. ༼ས་ཞིང་ལག་ལེན་འཐབ་མི༽
VI. ༼ས་གནས་གཞུང་གི་གཞི་གཡོགཔ།༽


text:
༉ འཛམ་གླིང་གཅིག་གྱུར་འགྱོ་བའི་ ནམ་དུས་ལུ་ འབྲུག་རྒྱལ་ཁབ་ནང་ཡང་ ལེགས་བསྒྱུར་ལེ་ཤ་སོང་ཡོདཔ་མ་ཚད་ བསྒྱུར་བཅོས་འགྱོ་མ་ཚུགས་པར་ ལུས་མི་ཡང་ལེ་ཤ་ཡོདཔ་ཨིན།
མི་རློབས་དང་ ཁྱིམ་གྱི་གྲངས་རྩིས་༢༠༡༧ ཅན་མའི་ སྙན་ཞུ་དེ་ནང་ འདས་པའི་ལོ་ངོ་༡༢ ཀྱི་རིང་ལུ་ མི་སྡེ་དཔལ་འབྱོར་བསྒྱུར་བཅོས་སོང་མི་དང་ དབུལ་ཕོངས་ཀྱི་ དཀའ་ངལ་ཚུ་ཡང་ གསལ་བཀོད་འབད་དེ་ཡོད་པའི་ཁར་ འབྲུག་འདི་ དམངས་གཙེའི་རིང་ལུགས་ཀྱི་ ལམ་ཕྱོགས་ལུ་ ཞུགས་ཞིནམ་ལས་ཚུར་ སོར་བསྒྱུར་ག་དེ་སྦེ་ར་ བྱུང་ཡོདཔ་ཨིན་ན་ གསལ་སྟོན་འབད་ནུག།
རྒྱལ་ཁབ་ནང་ འབྲི་ལྷག་གི་ ཤེས་ཡོན་ཡོད་མི་ མི་འབོར་མངམ་ཡོད་པའི་ཁར་ མིའི་ཚེ་ཚད་ཡང་ ཡར་སེང་སོང་སྟེ་ཡོད་མི་དེ་ཡང་ འབྲི་ལྷག་གི་ ཤེས་ཡོན་ཚད་གཞི་ བརྒྱ་ཆ་༧༡.༤ ལུ་ ལྷོད་མི་དེ་ བརྒྱ་ཆ་༡༡.༩ ཡར་སེང་སོང་ཡོདཔ་ད་ འབྲུག་མི་མཐོ་རིམ་གོང་མའི་ ཤེས་ཚད་ལྡན་མི་ཡང་ ལེ་ཤ་ཡོདཔ་ལས་ འདི་བཟུམ་བསྒྱུར་བཅོས་སོང་མི་དེ་ ག་ཅི་ཨིན་ན་ མི་ཚུ་གིས་ དྲི་བ་བཀོད་དགོཔ་འདུག།
སྲིད་བྱུས་རྩམ་མི་ཚུ་གིས་ འབྲི་ལྷག་གི་ ཤེས་ཡོན་གནས་ཚད་ ཡར་སེང་འགྱོ་མི་ལུ་ ལེགས་བསྟོད་བརྗོད་ནི་དང་ དཔའ་ཉམས་བསྐྱེདཔ་དང་གཅིག་ཁར་ ཚ་གྱང་ལང་དགོཔ་ཡོད་མི་དེ་ཡང་ ང་བཅས་རའི་ ན་གཞོན་ཚུ་གིས་ ཆེ་རིམ་ཤེས་ཡོན་སྦྱང་ཚརཝ་ད་ ལཱ་གཡོག་མ་ཐོབ་མིའི་ གྱངས་ཁ་ཡང་ རྣམ་རྟོག་ལང་སི་སི་སྦེ་ ཡར་འཕར་འགྱོཝ་ཨིན་མས།
དེ་འབདཝ་ད་ འདས་པའི་ལོ་༡༢ ཀྱི་ནང་ བསྒྱུར་བཅོས་འབད་མ་ཚུགས་མི་དེ་ ང་བཅས་རའི་མི་ཚུ་ གྲོང་གསེབ་ལས་ ཁྲོམ་སྡེ་ནང་ གནས་སྤོ་འགྱོ་མི་དེ་ཨིནམ་ད་ འབྲུག་མི་མང་ཤོས་ར་ རང་སོའི་གཡུས་བཞག་སྟེ་ ཁྲོམ་སྡེ་ཚུ་ནང་ འོང་ཐོག་ལས་ ཁང་གླར་ལེན་ཏེ་ སྡོད་དོ་ཡོདཔ་ལས་ གཙང་སྦྲ་དང་ལྡན་པའི་ མཐུན་རྐྱེན་ཚུ་གི་ ཐོབ་སྤྱོད་མེད་པའི་ གདོང་ལེན་བྱུང་སྟེ་འདུག།
དེ་ཡང་ མི་རློབས་མང་ཤོས་ཡོད་མི་ ཐིམ་ཕུག་དང་ བསམ་རྩེ་ ཆུ་ཁ་རྫོང་ཁག་གསུམ་ནང་ ཁྱིམ་གུང་༤,༠༠༠ ལྷགཔ་ཅིག་ལུ་ གཙང་སྦྲ་འཕྲོད་བསྟེན་གྱི་ མཐུན་རྐྱེན་ཚུ་ ཚུལ་ལྡན་མེད་པར་ སྡོད་དོ་ཡོད་པའི་ མངོན་གསལ་བྱུང་ཡོདཔ་ད་ མི་རློབས་བརྒྱ་ཆ་༢ ལུ་ གསང་སྤྱོད་ཀྱི་ མཐུན་རྐྱེན་མེདཔ་ལས་ འབྲེལ་ཡོད་དབང་འཛིན་གྱིས་ མི་སེར་༣,༣༢༥ ལུ་ གསང་སྤྱོད་ཀྱི་ མཐུན་རྐྱེན་སྤྱོད་ཚུགསཔ་ བཟོ་ནི་གི་ བརྩོན་ཤུགས་བསྐྱེད་དགོ།
ཐིམ་ཕུག་ལུ་འབད་བ་ཅིན་ ཁྱིམ་གུང་པ་༤,༩༠༨ དང་ བསམ་རྩེ་ལུ་༤,༡༠༣ དེ་ལས་ ཆུ་ཁ་ལུ་ གུང་པ་༤,༠༨༢ ཀྱིས་ གསང་སྤྱོད་ཚུལ་ལྡན་མེད་མི་ཚུ་ ལག་ལེན་འཐབ་དོ་ཡོད་པའི་ ཤེས་རྟོགས་བྱུང་ཡོདཔ་ད་ ཧཱ་དང་ མགར་ས་ དེ་ལས་ ལྷུན་རྩེ་རྫོང་ཁག་ནང་ ཁྱིམ་གུང་པ་༡,༠༠༠ དེ་ཅིག་གིས་ཡང་ ཚུལ་ལྡན་མེད་པའི་ གསང་སྤྱོད་ལག་ལེན་འཐབ་དོ་ཡོདཔ་ཨིན་མས།
ད་རུང་ ཁྱིམ་གུང་༢༩,༩༧༣ ལུ་ ཡུན་བརྟན་གྱི་ འཐུང་ཆུ་མེད་པའི་ཁར་༡,༤༠༠ དེ་ཅིག་གིས་ འཐུང་ཆུ་ལེན་ནིའི་དོན་ལུ་ དུས་ཡུན་ཆུ་ཚོད་༡ ལས་ལྷག་ ལམ་འགྱོ་དགོ་དོ་ཡོདཔ་ཨིན་མས།
སྤྱི་ལོ་༢༠༡༧ ལོའི་འཚོ་བའི་གནས་ཚད་བརྟག་ཞིབ་ཀྱི་ སྙན་ཞུ་དང་འཁྲིལཝ་ད་ མི་སེར་ཚུ་གི་དོན་ལུ་ དུས་ཚོད་ཁར་དང་ རྒྱུན་མ་ཆད་པར་ འཐུང་ཆུ་བཀྲམ་སྤེལ་དང་ འཁོར་ལམ་གྱི་ཡོངས་འབྲེལ་ ལེགས་བཅོས་འབད་ནི་ ལཱ་གཡོག་གི་ གོ་སྐབས་བཟོ་ནི་ཚུ་ལུ་ གཙོ་རིམ་བཟུང་དགོཔ་འདུག་ཟེར་ཨིན་མས།
མི་སེར་ཚུ་གི་དོན་ལུ་ གཞུང་གི་ཁ་ཐུག་ལས་ གཞི་རྟེན་ཞབས་ཏོག་ཚུ་ ཐོབ་སྤྱོད་འབད་ཚུགསཔ་ བཟོ་ནི་དེ་ གལ་ཆེ་དྲགས་ཨིན་རུང་ ད་རེས་ནངས་པར་ གཞི་རྟེན་མཐུན་རྐྱེན་ འཐུང་ཆུ་དང་ གཙང་སྦྲ་དང་ལྡན་པའི་ གསང་སྤྱོད་ཀྱི་ ཐོབ་སྤྱོད་མེད་མི་ལུ་ལྟཝ་ད་ ཕྱག་ལཱ་རྒྱ་ཆེཝ་སྦེ་ མ་མཛདཔ་བཟུམ་སྦེ་ མཐོང་སྣང་བྱུངམ་མས།
འདི་བཟུམ་མའི་ གཞི་རྟེན་མཐུན་རྐྱེན་དང་ ཞབས་ཏོག་མཁོ་སྤྲོད་འབད་མ་ཚུགས་མི་ལུ་ བལྟ་བ་ཅིན་ རྒྱལ་ཁབ་ཀྱི་ དཔལ་འབྱོར་གོང་འཕེལ་གྱི་གནས་སྟངས་དང་ གོང་འཕེལ་དུམ་གྲ་ཅིག་ལས་ མ་འགྱོ་མི་ རྒྱལ་ཁབ་ཚུ་ལས་ ཕྱིར་འཐོན་འབད་ནི་དེ་ གདོང་ལེན་ཅན་ འོང་ནི་བཟུམ་མཐོངམ་མས།
ད་ཚུན་གྱི་བར་ན་ རྒྱལ་ཁབ་ནང་ གོང་འཕེལ་རྒྱ་ཆེ་དྲགས་སྦེ་ སོང་ཡོད་རུང་ ན་གཞོན་ཚུ་ལུ་ ལཱ་གཡོག་སྤྲོད་ནི་དང་ འཐུང་ཆུའི་ཐོབ་སྤྱོད་ཡོདཔ་ བཟོ་ནི་དེ་ གདོང་ལེན་སྦོམ་ཤོས་ཅིག་སྦེ་ར་ གནས་ཡོད་མི་དེ་ སེལ་ཐབས་ལུ་ བརྩོན་ཤུགས་བསྐྱེད་དགོཔ་འདུག།
ལེགས་བསྒྱུར་དང་གདོང་ལེན།
༉ འཛམ་གླིང་གཅིག་གྱུར་འགྱོ་བའི་ ནམ་དུས་ལུ་ འབྲུག་རྒྱལ་ཁབ་ནང་ཡང་ ལེགས་བསྒྱུར་ལེ་ཤ་སོང་ཡོདཔ་མ་ཚད་ བསྒྱུར་བཅོས་འགྱོ་མ་ཚུགས་པར་ ལུས་མི་ཡང་ལེ་ཤ་ཡོདཔ་ཨིན།


text:
༉ ངན་ལྷད་བཀག་སྡོམ་ལྷན་ཚོགས་ལུ་ ངན་ལྷད་དང་འབྲེལ་བའི་ ཉོགས་བཤད་ལྷོད་མི་ལུ་ བལྟ་བ་ཅིན་ ཡིག་ཚང་དང་ ལས་བྱེདཔ་མང་ཤོས་ར་ ཐིམ་ཕུག་ལུ་ཡོདཔ་ལས་ ཉོགས་བཤད་ཡང་ མང་སུ་རྒྱལ་ས་ལྟེ་བ་ལས་ ལྷོདཔ་ཨིན་པས།
དེ་ཡང་ ལྷན་ཚོགས་ཀྱི་ ལོ་བསྟར་སྙན་ཞུ་ སྤྱི་ལོ་༢༠༡༧ ཅན་མ་དང་འཁྲིལཝ་ད་ ལོ་དེ་ནང་ ངན་ལྷད་བཀག་སྡོམ་ལྷན་ཚོགས་ཚུ་ གིས་ ཉོགས་བཤད་༣༠༥ ཐོབ་ཡོད་མི་ལས་༡༠༠ དེ་ཅིག་ ཐིམ་ཕུག་ལས་ ལྷོད་ཡོདཔ་ད་ དེ་གི་འོག་ལས་ ཆུ་ཁ་རྫོང་ཁག་ནང་ ཉོགས་བཤད་༢༨ ཨིན་མི་དེ་ སྤྱི་ལོ་༢༠༡༦ དང་༢༠༡༥ ལས་ འགྱུར་ལྡོག་མེད་པར་ གནས་ཏེ་འདུག།
ལྷན་ཚོགས་ལུ་ སྤ་རོ་དང་ སྤུ་ན་ཁ་རྫོང་ཁག་ལས་ ཉོགས་བཤད་༢༡ རེ་ ལྷོད་ཡོདཔ་ད་ རྩི་རང་རྫོང་ཁག་ལས་ ཉོགས་བཤད་༢ ལས་བརྒལ་ མ་ལྷོད་མི་དེ་ ཉུང་ཤོས་ཅིག་ཨིན་པས།
སྙན་ཞུ་དང་འཁྲིལཝ་ད་ གསར་སྤང་རྫོང་ཁག་གི་ཐད་ལུ་ ཉོགས་བཤད་དེ་ ལོ་ཧེ་མའི་ནང་༢༩ ཨིན་མི་དང་ཕྱདཔ་ད་ སྤྱི་ལོ་༢༠༡༧ ལུ་ ཉོགས་བཤད་༦ ལུ་ མར་བབས་སོང་ནུག།
འདས་པའི་ལོ་ནང་ ལྷན་ཚོགས་ཀྱིས་ ཉོགས་བཤད་༣༠༥ ཐོབ་མི་དེ་ སྤྱི་སྙོམས་ལུ་ ཟླཝ་རེ་ནང་༢༥ རེའི་རྩིས་ཨིནམ་ད་ དེ་ཚུ་ ཉོགས་བཤད་བཀོད་སའི་བརྒྱུད་ལམ་ ཁག་༥ བཟོ་སྟེ་ཡོད་མི་ཚུ་ལས་བརྒྱུད་དེ་ ཐོབ་ཡོདཔ་བཞིན་དུ་ རྐང་བཙུགས་འོང་སྟེ་ ཉོགས་བཤད་བཀོད་མི་དེ་ འདས་པའི་ལོ་ནང་ ཡར་སེང་སོང་ནུག།
སྤུས་ཚད་ཀྱི་ཐད་ལས་འབད་རུང་ བརྒྱུད་ལམ་གཞན་གྱི་ཐོག་ལས་ ཉོགས་བཤད་ཐོབ་མི་དང་ཕྱདཔ་ད་ རྐང་བཙུགས་འོང་སྟེ་བཀོད་མི་ ཉོགས་བཤད་ཚུ་ སྤུས་ཚད་ལེགས་ཤོམ་ཡོད་པའི་ཁར་ ཞིབ་དཔྱད་ཀྱི་ ཁྱད་ཚད་ལྡན་པའི་ ཉོགས་བཤད་བརྒྱ་ཆ་༤༦.༢ རྐང་བཙུགས་འོང་སྟེ་ བཀོད་མི་ཚུ་ཨིན་པས།
ཨིན་རུང་ སྤྱི་ལོ་༢༠༡༦ ལུ་ ཉོགས་བཤད་༣༤༢ ཐོ་བཀོད་འབད་མི་དང་ཕྱདཔ་ད་ བརྒྱ་ཆ་༡༣.༣ མར་བབས་སོང་ཡོདཔ་དུ་ ཉོགས་བཤད་བརྒྱ་ཆ་༥༧.༤ དེ་ མིང་མེད་དང་ བརྒྱ་ཆ་༤༢.༦ ངོས་འཛིན་ཅན་ཐོག་ལས་ བཀོད་མི་ཚུ་ཨིན་པས།
ཁ་ཉེས་ཅན་གྱི་ ངན་ལྷད་གནོད་འགེལ་དེ་ མང་ཤོས་ར་ ལཱ་འགན་ལོག་སྤྱོད་སྐོར་ལས་ ཉོགས་བཤད་ཡོངས་བསྡོམས་༡༥༥ ལྷོད་ཡོད་པའི་ཁར་ ཉོགས་བཤད་༩༥ དེ་ ངན་ལྷད་ཀྱི་ གནོད་འགེལ་དང་ འབྲེལ་བ་མེད་མི་ཚུ་ཨིན་པས།
ཉོགས་བཤད་ཐོབ་མི་ ཡོངས་བསྡོམས་ལས་༣༠ འབདཝ་ད་ བརྒྱ་ཆ་ལས་བཅད་པ་ཅིན་ བརྒྱ་ཆ་༩.༨ དེ་ ལྐོག་ཟའི་ཁ་ཉེས་ཨིནམ་ད་ དབྱེ་ཁག་གཞན་ཚུ་ནང་ ཉོགས་བཤད་བཀོད་མི་ ཉུང་སུ་ཅིག་ལས་བརྒལ་ མེདཔ་ཨིན་པས།
འདས་པའི་ལོ་བཟུམ་སྦེ་ ས་གནས་གཞུང་ལུ་ ཁ་ཉེས་བཀལ་མི་དེ་ འཕྲོ་མཐུད་དེ་ར་ མཐོ་ཤོས་ཨིནམ་ད་ ལོ་དེ་ནང་ ཉོགས་བཤད་༨༡ ལྷོད་མི་དེ་ ཉོགས་བཤད་ཐོབ་པའི་ ཡོངས་བསྡོམས་ལས་ བརྒྱ་ཆ་༢༦.༦ ཨིན་པས།
ཉོགས་བཤད་ཀྱི་ རྒྱུ་རྐྱེན་ཚུ་ཡང་ ས་གནས་གཞུང་ལུ་ འགན་ཁུར་དང་ ཐོན་སྐྱེད་ཀྱི་ དབང་ཆ་མང་སུ་སྦེ་ ཕྱིར་སྤེལ་གནང་མི་དང་བསྟུན་པའི་ དགག་བཤེར་དང་ ཚད་སྙོམས་ དེ་ལས་ འགན་འཁྲིའི་ཐབས་རིག་ཚུ་མེད་པའི་ སྐྱོན་ཡོདཔ་ཨིན་པས།
ཨིན་རུང་ སྤྱི་ལོ་༢༠༡༦ ལུ་ བརྒྱ་ཆ་༣༣.༨ དང་ སྤྱི་ལོ་༢༠༡༥ ལུ་ བརྒྱ་ཆ་༢༧.༧ ཡོདཔ་ལས་ ད་རེས་ མར་བབས་སོང་ནུག།
ཨིན་རུང་ ངན་ལྷད་བཀག་སྡོམ་ལྷན་ཚོགས་ལུ་ སྲིད་དོན་ཚོགས་པ་དང་ ཕྱི་འབྲེལ་ལྷན་ཁག་ལུ་ ཉོགས་བཤད་ཐོ་བཀོད་འབད་མི་ མ་ཐོན་པས།
ཉོགས་བཤད་༣༠༣ གྱི་གྲས་ལས་ བརྒྱ་ཆ་༡༢.༩ ཐོག་ལུ་ ཉོགས་བཤད་༣༩ ཞིབ་དཔྱད་ཀྱི་དོན་ལུ་ ཁྱདཚད་ལྡན་ཡོདཔ་ད་ བརྒྱ་ཆ་༤༧.༢ བདག་སྐྱོང་གི་ དང་ལེན་འབད་ཡོདཔ་ཨིན་པས།
སྤྱི་ལོ་༢༠༡༧ ལུ་ ཉོགས་བཤད་༡༠༥ གི་གྲངས་སུ་ ཞི་གཡོག་གི་ མཐོ་གཏུགས་དབང་འཛིན་མཐོ་ཤོས་ རྒྱལ་གཞུང་ཞི་གཡོག་ལྷན་ཚོགས་ལུ་ འོས་འབབ་ལྡན་པའི་ དང་ལེན་གྱི་དོན་ལུ་ བརྗེ་སོར་འབད་ཡོདཔ་མི་དེ་ ཉོགས་བཤད་༢༤ ཚུད་དེ་ཡོདཔ་ད་ ཉོགས་བཤད་༣ གོ་བ་བརྡ་སྤྲོད་ཀྱི་དོན་ལས་ བརྗེ་སོར་འབད་ནུག།
དང་ལེན་གྲུབ་པའི་ སྙན་ཞུ་ཚུ་ བསྐྱར་ཞིབ་དང་འཁྲིལ་ཏེ་ ཉོགས་བཤད་༢༦ མཇུག་བསྡུ་ཡོདཔ་ད་ ཉོགས་བཤད་༡ ཞིབ་དཔྱད་ཀྱི་དོན་ལུ་ སྤྲོད་ཡོདཔ་བཞིན་དུ་ ཉོགས་བཤད་༤ དང་ལེན་ཁ་སྐོང་གི་དོན་ལུ་ འབྲེལ་ཡོད་ལས་སྡེ་ཚུ་ལུ་ ཕྱིར་གཏུགས་འབད་དེ་འདུག་ཟེར་ཨིན་པས།
བསགས་ལུས་ཉོགས་བཤད།
སྤྱི་ལོ་༢༠༡༥ དང་༢༠༡༦ གི་ ལོ་བསྟར་སྙན་ཞུ་ཚུ་ནང་ ལྷན་ཚོགས་ཀྱི་ མ་འོངས་པའི་གཙོ་རིམ་༡ སྤྱི་ལོ་༢༠༢༠ ཟླ་༦ པའི་ནང་འཁོད་ལུ་ ཞིབ་དཔྱད་ཀྱི་དོན་ལུ་ ཁྱད་ཚད་ལྡན་པའི་ བསགས་ལུས་ཉོགས་བཤད་ཚུ་ བརྒྱ་ཆ་༤༠ ལུ་ མར་ཕབ་འབད་ནི་ཟེར་ཨིན་པས།
ཕྱིར་སེལ་ཚོགས་ཆུང་གི་ གྲོས་འདེབས་ཚུ་ལུ་ ལྷན་ཚོགས་ཀྱི་ ཞལ་འཛོམས་རིམ་ཐེངས་ནང་ བསྐྱར་ཞིབ་འབད་བའི་སྐབས་ ཁྱད་ཚད་ལྡན་པའི་ བསགས་ལུས་ཉོགས་བཤད་ཀྱི་ གྱངས་ཁ་༥༤ ལུ་ མར་ཕབ་འབད་ཡོད་མི་དེ་ཡང་ ཉོགས་བཤད་༤༡ སྤྱི་ལོ་༢༠༠༦-༢༠༡༥ འི་བར་ན་གི་ཨིནམ་ད་ ཉོགས་བཤད་༡༣ དེ་ སྤྱི་ལོ་༢༠༡༦ དང་ ཉོགས་བཤད་༡༤ དེ་ སྤྱི་ལོ་༢༠༡༧ གྱི་ཨིན་པས།
སྤྱི་ལོ་༢༠༡༧ ཟླ་༡༢ པའི་ཚེས་༣༡ ཚུན་ རྩོད་རྙོགས་རྙིངམ་༥ དང་གསརཔ་༡༤ བརྩིས་ཏེ་ རྩོད་རྙོགས་༡༩ གནས་རིམ་སོ་སོའི་ནང་ ལག་ལེན་འཐབ་བཞིན་ཡོདཔ་ད་ རྩོད་རྙོགས་༧ ལུ་ ངན་ལྷད་འཐབ་པའི་ སྒྲུབ་བྱེད་མེདཔ་མ་ཚད་ བདག་སྐྱོང་གི་ སྐྱོན་ཡང་མེདཔ་ལས་ མཇུག་བསྡུ་ཡོདཔ་ད་ ལས་བྱེདཔ་གསར་བཙུགས་ནང་ ཚུལ་མིན་གྱི་ བྱ་བ་དང་འབྲེལ་བའི་ རྩོད་རྙོགས་༨ བདག་སྐྱོང་གི་ དང་ལེན་གྱི་དོན་ལུ་ འབྲེལ་ཡོད་ལས་སྡེ་ཚུ་ལུ་ ཕྱིར་གཏུགས་འབད་ཡོདཔ་ཨིན་པས།
སྤྱི་ལོ་༢༠༡༧ ལུ་ རྩོད་རྙོགས་༡༥ རྩོད་དཔོན་ཡོངས་ཁྱབ་ཡིག་ཚང་ལུ་ བཏང་ཡོད་པའི་གྲས་ལས་ རྩོད་རྙོགས་༡༡ གཡོ་སྒྱུ་དང་ ལྐོག་ཟ་ཨིནམ་ད་ ཉོགས་བཤད་གཞན་ཚུ་ ཁེ་ཕན་ལྟག་སྤྲོད་དང་ ལཱ་འགན་ལོག་སྤྱོད་ དེ་ལས་ གནོད་འགེལ་གཞན་ཚུ་ཨིན་པས།
ཞིབ་དཔྱད་འབད་ཡོད་པའི་ ལྐོག་ཟའི་རྩོད་རྙོགས་ མང་ཤོས་ར་ དངུལ་ཁང་དང་ ལས་འཛིན་ཚུ་ནང་ལས་ ཕྱིར་གཏུགས་འབད་མི་ ཁ་ཉེས་ཚུ་གི་སྐོར་ལས་ཨིནམ་ད་ དེ་ཚུ་གི་གྲས་ལས་ ལ་ལོ་ཅིག་ གཙུག་སྡེ་གཅིག་ནང་ར་ ཞིབ་དཔྱད་ཐེངས་༡ ལྷག་སྟེ་ འབད་དགོཔ་བྱུང་ཡོདཔ་བཞིན་དུ་ ཞིབ་དཔྱད་ནང་ལས་ མི་གྲངས་༧༨ ལུ་ ཉེས་བཤེར་འབད་དགོ་པའི་ གྲོས་འདེབས་ཕུལ་ཡོད་རུང་ རྩོད་དཔོན་ཡོངས་ཁྱབ་ཡིག་ཚང་གིས་ བསྐྱར་ཞིབ་མཐིལ་ཕྱིན་འབད་བའི་སྐབས་ བསྒྱུར་བཅོས་སོང་ནུག་ཟེར་ ལོ་བསྟར་སྙན་ཞུ་ནང་བཀོད་ནུག།
སྤྱི་ལོ་༢༠༡༧ ལུ་ ཁྲིམས་འདུན་ཁག་སོ་སའི་ནང་ རྩོད་རྙོགས་༡༢ ལུ་ འཁྲུན་ཆོད་གནང་མིའི་ནང་ ངན་ལྷད་དང་ ཁྲིམས་འགེལ་གྱི་ གནོད་འགེལ་གཞན་གྱི་དོན་ལུ་ ཉེས་འཛུགས་བཀོད་དེ་ཡོད་མི་ རྩོད་ཟླ་༦༢ ཚུད་ཡོད་ཟེར་ཨིན་པས།
མི་གྲངས་༤༦ ལུ་ བཙོན་ཁྲིམས་ཟླ་ངོ་༡ ལས་༡༥ འི་བར་ན་ ཕོག་ཡོདཔ་ད་ མི་ངོ་༧ ཉེས་གྲོལ་བཏང་ཡོད་པའི་ཁར་ མི་༩ གི་ འཁྲུན་ཆོད་ཕར་འགྱངས་འབད་ཡོདཔ་ད་ སྤྱི་ལོ་༢༠༡༧ ལུ་ བཙོན་ཁྲིམས་བཀལ་ཡོད་པའི་ཚད་དེ་ བརྒྱ་ཆ་༨༦.༧ ཨིནམ་ད་ ཁྲིམས་ཀྱི་འདུན་ས་ལས་ དངུལ་ཀྲམ་ས་ཡ་༤༢.༨༨༦ སོར་ཆུད་འབད་ཡོད་པའི་གནས་ཚུལ།
ཨོ་རྒྱན་རྡོ་རྗེ།


text:
༉ རྒྱལ་གཞུང་འབྲུག་གི་འགག་སྡེའི་ ཉེས་འགེལ་གནས་སྡུད་ཀྱི་ སྙན་ཞུ་དང་འཁྲིལཝ་ད་ སྤྱི་ལོ་༢༠༡༣ ལུ་ ཁྲིམས་སྲུང་འགག་སྡེ་གིས་ ཁྲིམས་འགེལ་ཐོག་ལས་ བྱ་ངན་འབད་མི་༢,༩༢༦ ཐོ་བཀོད་འབད་མི་དང་ཕྱདཔ་ད་ སྤྱི་ལོ་༢༠༡༧ ལུ་ བྱ་ངན་འབད་མི་༤,༠༨༡ ཡར་སེང་སོང་ཡོདཔ་ཨིན་པས།
ཡར་སེང་དེ་ཡང་ བརྒྱ་ཆ་ལས་བཅད་པ་ཅིན་ བརྒྱ་ཆ་༤༠ གི་རྩིས་ ཡར་སེང་སོང་ཡོདཔ་ད་ བྱ་ངན་འབད་མིའི་གནས་ཚད་དེ་ སྤྱི་ལོ་༢༠༡༦ དང་ཕྱདཔ་ད་ སྤྱི་ལོ་༢༠༡༧ ལུ་ བརྒྱ་ཆ་༩༧ གྱིས་ ཡར་སེང་སོང་ཡོདཔ་ཨིན་པས།
བྱ་ངན་ཐོ་བཀོད་དེ་ཡང་ ཐིམ་ཕུག་ལུ་བརྒྱ་ཆ་༡༦༡ ཡར་སེང་སོང་ཡོད་མི་དེ་ སྤྱི་ལོ་༢༠༡༦ ལུ་༩༢༡ དང་ སྤྱི་ལོ་༢༠༡༧ ལུ་༢༤༠༩ ཡར་སེང་སོང་ཡོདཔ་ཨིན་པས།
གནས་སྡུད་སྙན་ཞུ་དང་འཁྲིལཝ་ད་ སྤྱི་ལོ་༢༠༡༧ ལུ་ བྱ་ངན་འབད་མིའི་ནང་ལས་ བརྒྱ་ཆ་༤༡ ཐིམ་ཕུག་རྐྱངམ་གཅིག་ལུ་ ཐོ་བཀོད་འབད་ནུག་ཟེར་ཨིནམ་ད་ བྱ་ངན་འབད་མི་༡,༨༦༣ ཐོ་བཀོད་འབད་མི་ལས་ ན་ཧིང་གི་ལོ་ནང་ རྒྱུ་དངོས་དང་འབྲེལ་བའི་གནད་དོན་དེ་ མཐོ་ཤོས་ཐོན་ཡོདཔ་ཨིན་པས།
ན་ཧིང་གི་ལོ་ནང་ ཨར་རྐུན་དང་ མཚོན་ཆ་ལག་ལེན་འཐབ་སྟེ་ ཆོམ་རྐུན་འབད་མི་ དེ་ལས་ དེ་དང་འབྲེལ་བའི་བྱ་ངན་འབད་མི་༡,༣༧༩ ཐོ་བཀོད་ འབད་ཡོདཔ་ཨིན་པས།
སྤྱི་ལོ་༢༠༡༣ ལུ་ བྱ་ངན་འབད་མི་༡,༣༣༡ ཐོ་བཀོད་འབད་མི་དེ་ སྤྱི་ལོ་༢༠༡༤ ལུ་༨༣༧ ལུ་མར་བབས་སོང་ཡོད་རུང་ སྤྱི་ལོ་༢༠༡༥ ལུ་༨༤༥ ཐོན་མི་དེ་ སྤྱི་ལོ་༢༠༡༦ ལུ་༨༨༨ ལུ་ཡར་སེང་སོང་ཡོདཔ་ད་ སྤྱི་ལོ་༢༠༡༧ ལུ་ ད་རུང་ ཡར་སེང་སོང་ཡོདཔ་ཨིན་པས།
སྙན་ཞུ་དང་འཁྲིལཝ་ད་༡,༡༤༣ གྱིས་ མི་དང་འབྲེལ་བའི་ བྱ་ངན་ཐོག་ལས་ ཐོ་བཀོད་འབད་མི་ཐོན་ཡོདཔ་ད་ མི་ངོམ་༡,༠༣༢ ཀྱིས་ བརྡུང་རྫོབ་དང་འབྲེལ་བའི་ བྱ་ངན་འབད་མི་ཐོན་ཡོད་པའི་ཁར་ ད་རུང་༢༠ གིས་ དམར་བསད་ཀྱི་གནད་དོན་ནང་ གྲལ་གཏོགས་འབད་ཡོདཔ་ད་༢ ཀྱིས་ བཙན་ཁྲིད་ཀྱི་གནད་དོན་ནང་ གྲལ་གཏོགས་འབད་ཡོདཔ་ཨིན་པས།
དེ་ལས་༧༧ གྱིས་ ལུས་འབྲེལ་དང་འབྲེལ་བའི་བྱ་ངན་དང་༡༢ ཀྱིས་ ན་ཆུང་དང་དབང་པོ་སྐྱོན་ཅན་ དེ་ལས་ ཨ་ལོ་དང་འབྲེལ་བའི་བྱ་ངན་ནང་ བྱ་ངན་འབད་མི་ཐོན་ཡོདཔ་ཨིན་པས།
དེ་མ་ཚད་ ལོ་དེ་ནང་ མི་༦༩ གིས་ ཚོང་འབྲེལ་དང་འབྲེལ་བའི་བྱ་ངན་དང་མགུ་སྐོར་ དེ་ལས་ ངན་ལྷད་འབད་མི་ཐོན་ཡོདཔ་ད་ རྒྱལ་ཁམས་དང་འབྲེལ་བའི་ བྱ་ངན་འབད་མི་༣༤༣ ལས་༡༤༨ ལམ་སྲོལ་དང་རྒྱལ་ཡོངས་ཀྱི་རྒྱུ་དངོས་འགངས་ཅན་དང་འབྲེལ་བའི་ བྱ་ངན་འབད་མི་ཐོན་ཡོདཔ་ད་༦༣ གྱིས་ མི་དམངས་དང་ཞི་བདེ་དང་འབྲེལ་བའི་ བྱ་ངན་ནང་ནང་ ཁྲིམས་འགེལ་འབད་མི་ ཐོན་ཡོདཔ་ཨིན་པས།
མི་ངོམ་༥༥༥ གིས་ བཀག་དམ་ཅན་གྱི་ སྨྱོ་རྫས་དང་འབྲེལ་བའི་གནད་དོན་ཐོག་ལུ་ འཛིན་བཟུང་འབད་ཡོད་མི་དེ་་ སྤྱི་ལོ་༢༠༡༦ དང་ཕྱདཔ་ད་ བརྒྱ་ཆ་༧༥ ཡར་སེང་སོང་ཡོདཔ་ཨིན་པས།
དེ་ལས་ སྨྱོ་རྫས་སྤྱོད་མི་ལུ་བརྟེན་ མི་ངོམ་༢༤༥ འཛིན་བཟུང་འབད་ཡོདཔ་ད་ སྨྱོ་རྫས་དང་འབྲེལ་བའི་རིགས་ཚུ་ ནག་ཚོང་འཐབ་མི་ལུ་བརྟེན་ མི་ངོམ་༢༠༠ འཛིན་བཟུང་འབད་བའི་ཁར་ གཞན་མི་༥༨ སྨྱོ་རྫས་དང་འབྲེལ་བའི་རིགས་ འཆང་སྤྱོད་འབད་མི་ལུ་བརྟེན་ འཛིན་བཟུང་འབད་ཡོདཔ་ད་ མི་ངོམ་༤༡ གིས་ ཀེ་ཧང་དང་འབྲེལ་བའི་རིགས་བཟོ་མི་དང་ མི་ངོམ་༡༡ ལུ་ སྨྱོ་རྫས་དང་སེམས་ཁམས་འཁྲུགས་རྫས་ཀྱི་རིགས་ འཆང་མི་ལུ་བརྟེན་ འཛིན་བཟུང་འབད་ནུག།
ཁྲིམས་སྲུང་འགག་པའི་ སྙན་ཞུ་དང་འཁྲིལཝ་ད་ འདས་པའི་ལོ་ལྔའི་ནང་འཁོད་ལུ་ སྐྱེས་ལོ་༢༥ འོག་རྒྱུ་འབད་མི་ ན་གཞོན་༤,༩༤༢ ཀྱིས་ སྨྱོ་རྫས་དང་འབྲེལ་བའི་རིགས་དང་ སྨྱོ་ཆང་ལོངས་སྤྱོད་འབད་མི་ལུ་བརྟེན་ འཛིན་བཟུང་འབད་ཡོདཔ་ཨིན་པས།
ཨིན་རུང་ གནས་སྡུད་དེ་ སྤྱི་ལོ་༢༠༡༧ ལོའི་ རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ཀྱིས་ འཕྲལ་ཁམས་ཅིག་ཁར་ ལོ་ལྔའི་འཆར་གཞི་༡༡ པའི་ སྙན་ཞུ་ཡོངས་རྫོགས་གསལ་སྟོན་འབད་མིའི་ནང་ སྤྱི་ལོ་༢༠༡༣ ལུ་ ན་གཞོན་དང་འབྲེལ་བའི་ བྱ་ངན་འབད་མི་༣༧༡ ཐོན་མི་དེ་ སྤྱི་ལོ་༢༠༡༧ ལུ་༨༡ ལུ་ མར་བབས་སོང་ཡོདཔ་སྦེ་ གསལ་སྟོན་འབད་མི་དང་ མི་མཐུན་པས།
རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ཀྱི་ སྙན་ཞུ་དེ་ བློན་ཆེན་ཚེ་རིང་སྟོབས་རྒྱས་ཀྱིས་ འདས་པའི་ཟླཝ་ནང་ རྒྱལ་ཡོངས་ཚོགས་འདུ་ཚོགས་ཁང་ནང་ སྙན་ཞུ་འབད་ཡོདཔ་ཨིན་པས།
ཁྲིམས་སྲུང་འགག་སྡེ་དང་གཅིག་ཁར་ཡོད་མི་ སྙན་ཞུ་དང་འཁྲིལཝ་ད་ ན་གཞོན་ལོ་ན་མ་སྨིན་མི་ཚུ་ ཁྲིམས་དང་འབྲེལ་བ་འབད་དགོཔ་ ཐོན་མིའི་གྱངས་ཁ་དེ་ཡང་ འདས་པའི་ལོ་ལྔའི་ནང་ ལོག་ལྟབ་ཀྱིས་ ཡར་སེང་སོང་ཡོདཔ་ད་ སྙན་ཞུ་ནང་ སྤྱི་ལོ་༢༠༡༣ ལུ་ ན་གཞོན་༧༥༤ གིས་ ཁྲིམས་འགལ་ཐོག་ལས་ བྱ་ངན་འབད་མི་ལུ་བརྟེན་ འཛིན་བཟུང་འབད་ཡོད་པའི་ཁར་ སྤྱི་ལོ་༢༠༡༧ ལུ་ གྱངས་ཁ་དེ་༡,༥༦༣ ལུ་ ཡར་སེང་སོང་ཡོདཔ་སྦེ་ བཀོད་དེ་འདུག།
ལྷན་ཚོགས་ཀྱི་ སྙན་ཞུ་དང་འཁྲིལཝ་ད་ ན་གཞོན་སྨྱོ་རྫས་དང་འབྲེལ་བའི་རིགས་ སྤྱོད་མི་ལུ་བརྟེན་ འཛིན་བཟུང་འབད་མི་དེ་ སྤྱི་ལོ་༢༠༡༣ ལུ་༣༣༤ ལས་ སྤྱི་ལོ་༢༠༡༧ ལུ་༩༧༢ ལུ་ ཡར་སེང་སོང་ཡོད་རུང་ ཁྲིམས་སྲུང་འགག་སྡེའི་ སྙན་ཞུ་དང་འཁྲིལཝ་ད་ སྤྱི་ལོ་༢༠༡༣ ལུ་ སྨྱོ་རྫས་དང་ཆ་དང་འབྲེལ་བའི་ གནད་དོན་ཐོག་ལུ་ ན་གཞོན་༤༤༣ འཛིན་བཟུང་འབད་ཡོདཔ་ད་ སྤྱི་ལོ་༢༠༡༧ ལུ་༨༩༧ འཛིན་བཟུང་འབད་ཡོདཔ་སྦེ་ བཀོད་ཡོདཔ་ད་ བསྡོམས་ཀྱིས་ ན་གཞོན་སྨྱོ་རྫས་དང་ཆང་ལུ་བརྟེན་ འཛིན་བཟུང་འབད་མི་དེ་༢,༧༩༢ ཨིནམ་སྦེ་ བཀོད་དེ་འདུག།
སྙན་ཞུ་ནང་ བྱ་ངན་གཞན་ཟེར་ བཀོད་ཡོད་མི་དེ་ ག་ཅི་ཨིན་ན་ ཁ་གསལ་སྦེ་ བཀོད་དེ་མེད་རུང་ ན་གཞོན་ཚུ་ ཨར་རྐུན་དང་འཐབ་འཛིང་དང་འབྲེལ་བའི་ གནད་དོན་ཚུ་ལུ་བརྟེན་ འཛིན་བཟུང་འབད་ཡོདཔ་ཨིན་པས།
རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ཀྱི་ སྙན་ཞུ་ནང་ སྤྱི་ལོ་༢༠༡༠ ལུ་ གཞན་གྱིས་ དབང་བཙོང་འབད་མི་བརྒྱ་ཆ་༣.༥ ལས་ སྤྱི་ལོ་༢༠༡༥ ལུ་ བརྒྱ་ཆ་༧.༥ ལུ་ ཡར་སེང་འགྱོ་ཡོདཔ་ཨིན་པས།
དེ་མ་ཚད་ གྲོང་གསེབ་ནང་སྡོད་མི་ཚུ་ལུ་ བྱ་ངན་ལུ་བརྟེན་ ཉམས་རྒུད་བྱུང་མིའི་བརྒྱ་ཆ་དེ་ཡང་ སྤྱི་ལོ་༢༠༡༠ ལུ་ བརྒྱ་ཆ་༣.༣ ཡོད་མི་དེ་ སྤྱི་ལོ་༢༠༡༥ ལུ་ བརྒྱ་ཆ་༦.༥༤ ལུ་ ཡར་སེང་སོང་ཡོདཔ་ད་ ཁྲོམ་སྡེ་ནང་སྡོད་མི་ཚུ་ལུ་འབད་བ་ཅིན་ བརྒྱ་ཆ་༤.༢ ཡོད་མི་ལས་ བརྒྱ་ཆ་༡༠.༦ ལུ་ ཡར་སེང་སོང་ཡོདཔ་ཨིན་པས།
ཁྲིམས་སྲུང་འགག་སྡེ་དང་ རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་༢ ཆ་རའི་ སྙན་ཞུ་ནང་ བྱ་ངན་ལ་ལོ་ཅིག་ སྙན་ཞུ་ནང་ མ་ཚུད་པར་འདུག་ཟེར་ ཨིན་པའི་གནས་ཚུལ།
བཀྲིས་བསྟན་འཛིན།


text:
རིག་འཛིན་དབང་ཕྱུག།
༉ ཐིམ་ཕུག་བར་སྦིས་སའི་ས་གནས་ སོ་རི་བྲག་དང་ ཀ་ཤིང་སྦ་སྒོའི་བར་ན་ གཞུང་ས་ཌིསི་༦༣.༡༢ ཧམ་འཛུལ་ཐོག་ སྒེར་གྱི་ས་ཁྲམ་ནང་ ཐོ་བཀོད་འབད་བའི་ འབྲེལ་གནད་ལུ་བརྟེན་ རྩོད་དཔོན་ཡོངས་ཁྱབ་ཡིག་ཚང་གིས་ མི་གྲངས་༨ ལུ་ ཉེས་འཛུགས་ཐོག་ ཁ་ཙ་ རྫོང་ཁག་ཁྲིམས་ཀྱི་འདུན་སར་ བཤེར་ཡིག་བཙུགས་ནུག།
དེ་ཡང་ གཡོ་སྒྱུ་དང་ མགུ་སྐོར་ཐོག་ གཞུང་ས་སྤྱོད་ཡོད་པའི་ ཉེས་འཛུགས་ཅན་༨ ཀྱི་གྲས་ཁར་ ཐིམ་ཕུག་རྫོང་ཁག་བདག་སྐྱོང་གི་ ལས་བྱེདཔ་༡ དང་ ལྕང་རྒེད་འོག་གི་ ད་ལྟོའི་རྒཔོ་དང་ ལྕང་རྒཔོ་བགྲེསཔ་༢ འདུག།
ཉེས་འཛུགས་ཀྱི་ བཤེར་ཡིག་དང་འཁྲིལཝ་ད་ རྫོང་ཁག་བདག་སྐྱོང་ནང་ ལཱ་འབད་མི་ ཉེས་འཛུགས་ཅན་ སྨིན་དྲུག་རྡོ་རྗེ་གིས་ བརཔ་སྒོ་ཅུང་ལས་ ཀུན་དགའ་ཆོས་སྒྲོན་གྱི་ མིང་ཐོ་ཁར་ཡོད་མི་ སྤང་ཞིང་སྒང་ རྒྱབ་ཕྱོགས་ཟ་མ་ལས་ ས་ཆ་ཌིསི་༡༠ ཉོ་སྟེ་ ཁོ་རའི་གནས་ཚང་ དཔལ་མོའི་མིང་ཐོ་ལུ་ བཀོད་ཡོད་རུང་ སྤྱི་ལོ་༢༠༠༠ ལུ་ ས་ཁྲམ་གསར་བཟོའི་དོན་ལུ་ ས་འཇལ་བའི་སྐབས་ ས་གནས་སོ་རི་བྲག་དང་ ཀ་ཤིང་སྦ་སྒོ་གཉིས་ཀྱི་བར་ན་ གཞུང་ས་ཌིསི་༥༣.༡༢ ཧམ་འཛུལ་དང་ ཁྲིམས་འགལ་ཐོག་འཇལ་ཏེ་ ཡོངས་བསྡོམས་ས་ཆ་ཌིསི་༦༣.༡༢ བཟོ་ནུག་ཟེར་ཨིན་པས།
སྤྱི་ལོ་༢༠༡༢ དང་༢༠༡༥ གི་བར་ན་ ངན་ལྷད་བཀག་སྡོམ་ལྷན་ཚོགས་ཀྱིས་ ཞིབ་དཔྱད་རྐྱབ་ད་ སྤྱི་ལོ་༢༠༠༥ ལུ་ ཉེས་འཛུགས་ཅན་གྱིས་ ཁྲིམས་འགལ་ཐོག་ལས་ ས་ཆ་ཌིསི་༦༣.༡༢ ལུ་ དངུལ་ཀྲམ་༣,༩༤༥,༠༠༠ སྦེ་ གྲུབ་ཐོབ་ལྕགས་ཟམ་རིན་པོ་ཆེ་ལུ་ བཙོང་ཡོད་མི་ལུ་བརྟེན་ སའི་བཅའ་ཁྲིམས་༡༩༧༩ ཅན་མ་ལས་ འགལ་ཡོདཔ་ལས་ སྨིན་དྲུག་རྡོ་རྗེ་ལུ་ གཞུང་ས་བདག་བཟུང་དང་ ཉོ་བཙོང་འཐབ་པའི་ ཉེས་འཛུགས་འབད་ནུག།
དེ་མ་ཚད་ ཉེས་འདོགས་པ་གིས་ སྨིན་དྲུག་རྡོ་རྗེ་ལུ་ ཡིག་ཆ་རྫུས་བཟོའི་ ཉེས་འཛུགས་འབད་མི་དེ་ཡང་ ས་ཆ་ཌིསི་༡༠ དེ་ ཀུན་དགའ་ཆོས་སྒྲོན་གྱི་ ཁྱིམ་གྱི་ཉེ་འདབས་ལུ་ཨིན་རུང་ ཁོ་གིས་ བར་སྦིས་ས་ལས་ གཞུང་ས་ཌིསི་༥༣.༡༢ ཧམ་འཛུལ་འབད་དེ་ ས་འཇལ་ནིའི་དོན་ལུ་ སྤྱི་ལོ་༢༠༠༡ ཟླ་༧ པའི་ཚེས་༥ ལུ་ ཉོགས་མེད་ཡི་གུ་རྫུས་མ་བཟོ་ཡོད་མིའི་ནང་ སྤང་ཞིང་སྒང་ རྒྱབ་ཕྱོགས་ཟ་མའི་ ས་ཌིསི་༡༠ འབད་མི་དེ་ སོ་གནས་སོ་རི་བྲག་དང་ ཀ་ཤིང་སྦ་སྒོ་༢ ཀྱི་བར་ན་ཨིནམ་མ་ཚད་ ཉེ་འདབས་ཀྱི་ གཡས་གཡོན་༢ ལུ་ རྟ་མགྲིན་བཟང་མོ་དང་ རྣམ་རྒྱལ་དབང་མོའི་ ས་ཆ་ཡོད་ཟེར་ འཁོད་ཡོད་ནི་དེ་གིས་ཨིན་པས།
ཉེས་འདོགས་པ་གིས་ ཞུ་མིའི་ནང་ ས་ཆ་ཉོ་བཙོང་གི་སྐོར་ སྤྱི་ལོ་༢༠༠༠ ཟླ་༤ པའི་ཚེས་༢༤ ལུ་གནང་མི་ ཐིམ་ཕུག་རྫོང་ཁག་ཁྲིམས་འདུན་གྱི་ འཁྲུན་ཆོད་ལྟར་འབད་བ་ཅིན་ ས་ཌིསི་༡༠ འབད་མི་དེ་ ཀུན་དགའ་ཆོས་སྒྲོན་གྱིས་ ཉེས་འཛུགས་ཅན་ སྨིན་དྲུག་རྡོ་རྗེའི་གནས་ཚང་ དཔལ་མོ་ལུ་ རིན་མེད་སྟོང་པ་བྱིན་པའི་སྐོར་འཁོད་དེ་ ཁྲམ་སྤོ་སོར་འབད་ནུག་ཟེར་ཨིན་པས།
ཀུན་དགའ་ཆོས་སྒྲོན་གྱིས་ ངག་བརྗོད་ནང་ ས་རིན་དངུལ་ཀྲམ་༡༠༠,༠༠༠ སྦེ་ ཉེས་འཛུགས་ཅན་ སྨིན་དྲུག་རྡོ་རྗེ་ལུ་ བཙོང་ཡོད་མི་ ས་ཆ་དེ་ ས་འཇལ་ས་ཡང་ མ་མཐོངམ་ཚད་ ད་ལྟོ་ཡང་ མོ་གི་ཚོད་བསྲེ་ལྡུམ་ར་སྦེ་ ལག་ལེན་འཐབ་དོ་ཟེར་ འཁོད་ཡོད་པའི་ཁར་ མོ་གི་ས་ཆ་ ཚོང་འབྲེལ་འཐབ་མི་ རྣམ་རྒྱལ་གྱི་ ངག་བརྗོད་ནང་ཡང་ ས་ཆ་དེ་ སྣང་མེད་སྦེ་ ལུས་ཡོད་པའི་སྐོར་ བདེན་སྦྱོར་འབད་དེ་ཡོད་ཟེར་ ཉེས་འདོགས་པ་གིས་ བཤེར་ཡིག་ནང་བཀོད་ནུག།
དེ་ལས་ ཉེས་འཛུགས་ཅན་ སྨིན་དྲུག་རྡོ་རྗེ་གིས་ ས་ཌིསི་༡༠ འབད་མི་དེ་ ས་གནས་སོ་རི་བྲག་དང་ ཀ་ཤིང་སྦ་སྒོ་༢ ཀྱི་བར་ན་ཨིན་ཟེར་ ཉོགས་མེད་ཡི་གུ་ རྫུས་མ་བཟོ་མིའི་གུ་ དཔལ་མོ་དང་ ད་ལྟོའི་ལྕང་རྒེད་འོག་གི་ རྒཔོ་བཀའ་འགྱུར་ རྒཔོ་བགྲེསཔ་དཀོན་མཆོག་ རྒཔོ་བགྲེསཔ་གནག་ཀུ་ རྣམ་རྒྱལ་ བྱབ་ཅུང་ རྒྱལ་མཚན་༧ གྱིས་ བདེན་རྟགས་ཀྱི་ ལག་བྲིས་བཀོད་མི་ལུ་བརྟེན་ རྫུས་བཟོའི་ཉེས་འཛུགས་འབད་ནུག།
རྩོད་དཔོན་ཡོངས་ཁྱབ་ཡིག་ཚང་གིས་ ཁྲིམས་འདུན་ལུ་ ཞུ་མིའི་ནང་ ཧམ་འཛུལ་དང་ ཁྲིམས་འགལ་ཐོག་ལས་ གཞུང་ས་ཉོ་བཙོང་འཐབ་མི་ ས་ཆ་ཌིསི་༦༣.༡༢ དེ་ ལོག་གཞུང་ལུ་ སོར་ཆུད་འབད་དགོ་པའི་ བཀའ་རྒྱ་གནང་དགོ་པའི་ཁར་ ཉེས་འཛུགས་ཅན་ སྨིན་དྲུག་རྡོ་རྗེ་གིས་ གཞུང་ས་ཌིསི་༥༣.༡༢ ཁྲིམས་འགལ་ཐོག་ འཇལ་བའི་ཤུལ་ལས་ གཞུང་ལུ་ ས་ཐེབས་ཀྱི་རིན་ དངུལ་ཀྲམ་༤༦༢,༩༥༦ བཏབ་མི་དེ་ གཞུང་བཞེས་མཛད་དགོཔ་མ་ཚད་ ལྷག་ལུས་དངུལ་ཀྲམ་༨༦,༩༤༥ སྤྲོད་དགོཔ་ཚུ་ཡང་ གཞུང་ལུ་སོར་ཆུད་འབད་གནང་དགོ་ཟེར་ཨིན་པས།
དཔལ་མོ་གིས་ ས་ཌིསི་༦༣.༡༢ དེ་ གྲུབ་ཐོབ་ལྕགས་ཟམ་རིན་པོ་ཆེ་ལུ་ བཙོང་པའི་ཤུལ་ལས་ ས་འཇལ་དང་ ས་ཁྲམ་ལས་ཁུངས་ཀྱིས་ ཁྲོམ་སྡེའི་ས་ཁོངས་ནང་ ཁྲམ་བཀོད་ནི་དེ་ ཐིམ་ཕུག་གྲོང་སྡེ་ལས་འཛིན་ལུ་ རྩིས་སྤྲོད་འབདཝ་ད་ ས་འཇལ་པ་ པདྨ་རྡོ་རྗེ་གིས་ ས་ཌིསི་༦༣.༡༢ གུ་ གཞུང་ས་ཌིསི་༤༦.༨༨ ཐེབས་འཇལ་ཏེ་ ཡོངས་བསྡོམས་ས་ཆ་ཌིསི་༡༡༠ བཟོ་བྱིན་ཡོད་པའི་ མངོན་གསལ་བྱུང་མི་ལུ་བརྟེན་ རྩོད་དོན་དེ་ནང་ འབྲེལ་གཏོགས་ཡོད་མི་༣ ལུ་ གཞུང་ས་ཧམ་འཛུལ་དང་ ནང་གསུག་སྤྲོད་ལེན་གྱི་ ཉེས་འཛུགས་ཐོག་ ད་རེས་ནངས་པར་ རྩོད་བཤེར་འབད་བའི་བསྒང་འདུག།
གཞུང་ས་ཧམ་འཛུལ་འབད་བའི་སྐོར་ རྒྱལ་གཞུང་རྩིས་ཞིབ་དབང་འཛིན་ལས་ སྤྱི་ཚེས་༢༥/༨/༢༠༡༠ ལུ་བཏང་མི་ སྙན་ཞུ་དང་ རྒྱལ་ཡོངས་ས་ཆ་ལྷན་ཚོགས་དང་ ཐིམ་ཕུག་ཁྲོམ་སྡེ་ལས་འཛིན་གྱིས་ཡང་ ཞིབ་དཔྱད་འབད་དགོཔ་སྦེ་ ངན་ལྷད་བཀག་སྡོམ་ལྷན་ཚོགས་ལུ་ ཞུ་བ་ཕུལ་མི་དང་འཁྲིལ་ ཞིབ་དཔྱད་རྐྱབ་ཡོད་པའི་གནས་ཚུལ།


text:
འབྲུག་རྒྱལ་ཁབ་འདི་ ཕྱི་སྣོད་སའི་རྒྱ་ཚད་ཆུང་རུང་ ཁ་སྐད་མ་འདྲཝ་ ༡༩ ལྷགཔ་ཅིག་ཡོད་པའི་ ཁ་སྐད་ཀྱིས་ཕྱུག་པའི་རྒྱལ་ཁབ་ཅིག་ཨིན། ཁ་སྐད་དེ་ཚུའི་ནང་ལས་ རྫོང་ཁ་འདི་ དུས་རབས་ ༡༢ དེ་ཅིག་ལས་ར་ དཔོན་གྱི་སྒོ་ཁ་དང་དམག་སྡེའི་དྲག་གྲས། ཤེས་ཡོན་ཅན་གྱི་མི་བརྒྱུད། གཞུང་སྐྱོང་དང་བདག་སྐྱོང་ཚུ་གི་ཁ་སྐད་ཅིག་སྦེ་ལག་ལེན་འཐབ་སྟེ་སྡོད་ནུག ཨིན་རུང་ གཞུང་འབྲེལ་ཡི་གུ་དང་ ཁྲིམས་འབྲེལ་ཡིག་ཆ་ཚུ་ག་ར་ ཆོས་སྐད་ཀྱི་ཐོག་ལུ་བྲིས་ཏེ་སྡོད་ནུག དེ་ལས་ སྤྱི་ལོ་ ༡༩༧༡ ལུ་ མི་དབང་འབྲུག་རྒྱལ་གསུམ་པ་ དཔལ་འཇིགས་མེད་རྡོ་རྗེ་དབང་ཕྱུག་མཆོག་གིས་ རྫོང་ཁ་འདི་ འབྲུག་གི་རྒྱལ་ཡོངས་སྐད་ཡིག་སྦེ་གསལ་བསྒྲགས་མཛད་གནང་ནུག དེ་དང་གཅིག་ཁར་ རྫོང་ཁ་ལྷབ་སྦྱང་གི་དཔེ་དེབ་ཚུ་འབྲི་ནི་དང་པར་སྐྲུན་འབད་ནིའི་དོན་ལུ་ ཤེས་རིག་ལྷན་ཁག་འོག་ལུ་ རྫོང་ཁ་གོང་འཕེལ་སྡེ་ཚན་ཅིག་ཡང་གཞི་བཙུགས་གནང་སྟེ་ སློབ་གྲྭ་ཁག་ལས་ཕར་ རྫོང་ཁ་འདི་ སྐད་ཡིག་དང་རྩོམ་རིག་གི་གྲས་ཁར་ སློབ་སྟོན་གྱི་ཆོས་ཚན་ཅིག་སྦེ་འགོ་བཙུགས་གནང་ནུག
སྤྱི་ལོ་ ༡༩༨༦ ལུ་ མི་དབང་འབྲུག་རྒྱལ་བཞི་པ་ དཔལ་འཇིགས་མེད་སེང་གེ་དབང་ཕྱུག་མཆོག་གིས་ རྫོང་ཁ་གོང་འཕེལ་གྱི་འཆར་གཞི་དང་ སྲིད་བྱུས་ལམ་སྟོན་ཚུ་བརྩམ་ནིའི་དོན་ལུ་ རྫོང་ཁའི་གྲོས་ཚོགས་བཙུགས་དགོ་པའི་བཀའ་རྒྱ་གནང་ནུག དེ་ལས་སྤྱི་ལོ་ ༡༩༨༩ ལུ་ ཤེས་རིག་ལྷན་ཁག་འོག་གི་ རྫོང་ཁ་གོང་འཕེལ་སྡེ་ཚན་དང་ རྫོང་ཁའི་གྲོས་ཚོགས་གཉིས་གཅིག་ཁར་བསྡབས་ཞིནམ་ལས་ རྫོང་ཁ་གོང་འཕེལ་ལྷན་ཚོགས་འདི་རང་སྐྱོང་གི་གཙུག་སྡེ་ཅིག་སྦེ་ གཞི་བཙུགས་མཛད་གནང་ནུག ད་རེས་ ལྷན་ཚོགས་འདི་ རྒྱལ་ཁབ་ནང་ལུ་ རྫོང་ཁ་གོང་འཕེལ་དང་དར་ཁྱབ་གཏང་མིའི་གཙུག་སྡེ་མཐོ་ཤོས་གཅིག་སྦེ་གནས་སྟེ་ཡོདཔ་ཨིན།
རྫོང་ཁ་གོང་འཕེལ་ལྷན་ཚོགས་ཀྱིས་ རྒྱལ་ཁབ་ནང་ལུ་ ཤེས་རིག་ལམ་ལུགས་དང་མི་མང་ཞབས་ཏོག་གིས་མ་ཚད་པར་ སྐད་ཡིག་གནས་ཚད་ཡར་འཕེལ་དང་ རྒྱ་སྐྱེད་ཀྱི་ཐོག་ལས་ རྫོང་ཁ་དར་ཁྱབ་གཏང་ནིའི་འཆར་གཞི་ཚུ་བརྩམས་དོ་ཡོདཔ་ཨིན།གནས་ཚད་ཡར་འཕེལ་གྱི་ནང་ བརྡ་སྦྱོར་དང་ཚིག་མཛོད། དེ་ལས་ ཡིག་སྡེབ་འབྲི་ཐངས་ཀྱི་ལམ་ལུགས་ཚུ་རྩོམ་སྒྲིག་འབད་དེ་ རྫོང་ཁའི་སྐད་ཡིག་འདི་གནས་ཚད་དང་ལྡནམ་བཟོ་ནི་ལུ་གཙོ་བོ་བཟུང་དོ་ཡོདཔ་དང་། སྐད་ཡིག་རྒྱ་སྐྱེད་ནང་ དགོས་མཁོ་དང་བསྟུན་ དེང་སང་གི་གནས་སྟངས་དང་འབྲེལ་བའི་རྫོང་ཁའི་ཐ་སྙད་བཟོ་ནི་དང་ མིང་ཚིག་གསར་རྩོམ་གྱི་ལཱ་ཚུ་འབདཝ་ཨིན།
འདི་བཟུམ་སྦེ་ རྫོང་ཁ་གོང་འཕེལ་ལྷན་ཚོགས་ཀྱིས་ ཡོངས་གྲགས་ཡོད་པའི་གློག་རིག་རིམ་ལུགས་ཚུ་ནང་ལུ་ གནས་ཚད་གཞིར་བཞག་གི་རྒྱབ་སྐྱོར་མཐུན་རྐྱེན་ཚུ་བཟོ་ནི་ལུ་བརྩོན་ཤུགས་བསྐྱེད་དོ་ཡོདཔ་ཨིན། དེའི་ནང་ལས་ ཁྱབ་ཆེ་དྲགས་སྦེ་ལག་ལེན་འཐབ་མི་འདི་ རྫོང་ཁ་གོང་འཕེལ་ལྷན་ཚོགས་ཀྱིས་བཟོ་སྟེ་བཀྲམ་སྤེལ་འབད་མི་ རྫོང་ཁ་ཡུ་ནི་ཀོཌི་གི་རིམ་ལུགས་འདི་ཨིན། རིམ་ལུགས་འདི་ ཨེམ་ཨེས་ཝུན་ཌོ་ (MS Window) དང་ ལི་ནཱགསི་ (Linux)། ཨེ་པཱལ་ཨོ་ཨེས་ཨེགས (Apple OSX) ཚུ་གིས་མ་ཚད་པ་ གཞན་ཡང་ ཡོངས་འབྲེལ་རིམ་ལུགས་ (Internet) དང་ཀུན་གྱིས་སྤྱོད་ཚུགས་པའི་གློག་རིག་རིམ་ལུགས་ (Open Office) མའི་ཀོ་རོ་སོཕཊི་ (Microsoft Office) ཨེཌོ་སྦི་ཨིན་ཌི་ཟཱནི (Adobe’s InDesign) ཚུའི་ནང་ལུ་ ལེགས་ཤོམ་སྦེ་ལག་ལེན་འཐབ་བཏུབ་བཟོ་སྟེ་ཡོདཔ་ཨིན། འདི་དང་འདྲཝ་སྦེ་ འགྲུལ་འཕྲིན་དང་བརྡ་དོན་འཕྲུལ་རིག་ཚུའི་ནང་ཡང་ རྫོང་ཁ་འདི་ལག་ལེན་འཐབ་བཏུབ་སྦེ་བཟོ་སྟེ་ཡོད།
དེ་ཁར་ རྫོང་ཁ་གོང་འཕེལ་ལྷན་ཚོགས་ཀྱིས་ རྫོང་ཁའི་རྩོམ་རིག་གི་ཐོན་ཁུངས་ཡར་དྲག་གཏང་ནི་དང་ གཞན་ཡང་འབྲུག་གི་སྐད་རིགས་ ༡༨ ཡོད་མི་ཚུ་ ཡིག་ཐོག་བཀོད་ནིའི་ནང་ བློ་སྤོབས་བསྐྱེད་བཅུག་དོ་ཡོདཔ་ཨིན། འདི་བཟུམ་སྦེ་ རྫོང་ཁ་ལག་ལེན་རྒྱ་སྐྱེད་ཀྱི་དོན་ལུ་ འབྲི་རྩོམ་དང་དཔེ་དེབ་འགྲན་བསྡུར། རྩོད་བསྡུར། དྲི་བ་འདྲི་ལན། ཡིག་སྡེབ་འགྲན་བསྡུར། དེ་ལས་ བརྡ་བརྒྱུད་ལས་རིམ་ཚུའི་ནང་ཡང་ རྒྱབ་སྐྱོར་འབད་དོ་ཡོདཔ་ཨིན།


text:
༉ འབྲུག་ལུ་ སོ་ནམ་འདི་ རྒྱལ་ཁབ་ཀྱི་ དཔལ་འབྱོར་གོང་འཕེལ་ལུ་ ལྷན་ཐབས་འབད་མི་ གཙོ་ཅན་ཅིག་ཨིནམ་མ་ཚད་ འབྲུག་མི་བརྒྱ་ཆ་༨༠ དེ་ཅིག་ འཚོ་བ་སོ་ནམ་ལུ་བརྟེན་ སྡོད་མི་དེ་ ག་གིས་ཡང་མ་ཤེསཔ་མེད།
རྒྱལ་ཡོངས་རྩིས་དཔྱད་བཀོད་འཛིན་གྱི་ སྤྱི་ལོ་༢༠༡༧ ཅན་མའི་ རྩིས་དཔྱད་དང་འཁྲིལཝ་ད་ སོ་ནམ་གྱི་ ཐོན་སྐྱེད་ཚུ་གི་གྲས་ལས་ སོ་ནམ་པ་ཚུ་ ཡར་སྐྱེད་དང་ དཔལ་འབྱོར་གོང་འཕེལ་ལུ་ ལྷན་ཐབས་འབད་མི་ ལོ་ཐོག་ཚུ་ཨིནམ་ད་ ལོ་ཐོག་སྡེ་ཚན་ནང་ སྤྱི་ལོ་༢༠༡༦ ལུ་ ལོ་ཐོག་ཐོན་སྐྱེད་ཚུ་གིས་ སྡེ་ཚན་གོང་འཕེལ་ལུ་ བརྒྱ་ཆ་༦.༥༤ ལྷན་ཐབས་འབད་ནུག།
དངུལ་འབྲེལ་གྱི་ འོང་འབབ་ནང་འབད་བ་ཅིན་ སྤྱི་ལོ་༢༠༡༥ ལུ་ ལོ་ཐོག་ཚུ་ལས་ འོང་འབབ་དངུལ་ཀྲམ་ས་ཡ་༢༢,༡༡༡.༥༠བཟོ་མི་དང་ཕྱདཔ་ད་ སྤྱི་ལོ་༢༠༡༦ ལུ་ དངུལ་ཀྲམ་ས་ཡ་༢༤,༥༦༥.༤༤ ཡར་འཕར་སོང་ཡོདཔ་ད་ སོ་ནམ་གྱིས་ ནང་འཁོད་ཡོངས་འབོར་ཐོན་སྐྱེད་ལུ་ བརྒྱ་ཆ་༡༦.༥༢ དེ་ཅིག་ ལྷན་ཐབས་འབདཝ་ཨིན་མས།
འབྲུག་གི་དམིགས་ཡུལ་ཡང་ ནང་འཁོད་ཐོན་སྐྱེད་རང་ལྡང་བཟོ་ནི་དེ་ཨིནམ་ལས་ ལོ་ལྔའི་གོང་འཕེལ་འཆར་གཞི་ནང་འབད་རུང་ གཙོ་རིམ་བཟུང་སྟེ་ཡོདཔ་བཞིན་དུ་ འཆར་གཞི་༡༢ པའི་ནང་ཡང་ དཔལ་འབྱོར་རྒྱ་སྐྱེད་ཀྱི་དོན་ལུ་ སོ་ནམ་གྱི་ ཐོན་སྐྱེད་ཚུ་ ཚོང་འབྲེལ་འཐབ་ནི་ལུ་ གཙོ་བོར་བཏོན་ནི་ཨིན་མས།
འདི་འབདཝ་ད་ ད་རེས་ནངས་པར་ རྒྱལ་ཁབ་ཀྱི་ མཐའ་ཟུར་ས་གནས་མང་ཤོས་ཅིག་ནང་ ང་བཅས་རའི་ ན་གཞོན་དང་ རྒན་རྒས་ཚུ་ གྲོང་གཡུས་ལས་ ཁྲོམ་སྡེ་ནང་ གནས་སྤོ་འོང་སྟེ་ གཡུས་ཚན་ཚུ་ནང་ གུང་སྟོང་ཐོན་པའི་ དཀའ་ངལ་དང་ ས་ཞིང་ཚུ་ ནགས་ཚལ་ལུ་ རི་དྭགས་སེམས་ཅན་ཚུ་གིས་ ལོ་ཐོག་ཚུ་ལུ་ གནོདཔ་བཀལ་བའི་ གདོང་ལེན་བྱུང་སྟེ་ཡོད་པའི་ ནམ་དུས་ལུ་ སོ་ནམ་གྱི་ ཐོན་སྐྱེད་ཡར་སེང་དང་ རང་འཚོ་རང་ལྡང་བཟོ་ནི་གི་ དམིགས་དོན་ཚུ་ ག་དེ་སྦེ་ འགྲུབ་ཚུགས་ནི་ཨིན་ན?
དམིགས་ཡུལ་དེ་ཚུ་ འགྲུབ་ཐབས་ལུ་ གཞུང་གི་ཁ་ཐུག་ལས་ སོ་ནམ་འཕྲུལ་ཆས་དང་ ཞིང་རྨོ་འཕྲུལ་ལ་སོགས་པ་ཚུ་ མཁོ་སྤྲོད་འབད་བཞིན་དུ་ཡོདཔ་མ་ཚད་ སྒོ་ནོར་གསོ་སྐྱོང་ཁང་དང་ བྱ་གསོ་སྐྱོང་ཁང་ ཕགཔ་གསོ་སྐྱོང་ཁང་ དེ་ལས་ སྒོ་ནོར་ཐོན་སྐྱེད་ལས་འགུལ་ལ་སོགས་པ་ གཞི་བཙུགས་ཀྱི་དོན་ལུ་ སྐྱེད་ཆུང་བའི་ སོ་ནམ་སྐྱིན་འགྲུལ་ལས་འཆར་ཚུ་ཡང་ འགོ་བཙུགས་ཏེ་འདུག།
གྲོང་གཡུས་ཚུ་ནང་ སོ་ནམ་གྱི་ ལཱ་འབད་མི་ ལས་མིའི་དཀའ་ངལ་ཐོན་པའི་ ནམ་དུས་ལུ་ ཞིང་རྨོ་འཕྲུལ་དང་ འཕྲུས་ཆས་ལག་ལེན་ཐོག་ ལྕང་ལཱ་རྐྱབ་ནི་ འབྱ་རྔ་འཕྲུལ་ རེད་བརྡུང་འཕྲུལ་ འབྱ་སྲིབ་དང་ གེ་ཟ་སྲིབ་བརྡུང་འཕྲུལ་ལ་སོགས་པ་ཚུ་གིས་ སོ་ནམ་ཚུ་ལུ་ ཕན་ཁྱད་སྦོམ་བྱུང་སྟེ་འདུག།
ད་ཚུན་གྱི་བར་ན་ ཞིང་རྨོ་འཕྲུལ་ཚུ་ གཞུང་ལས་ ཕག་ཆག་གནང་ཐོག་ལས་ ལྕོགས་གྲུབ་ཡོད་མི་ཚུ་གིས་ མཁོ་སྒྲུབ་འབད་དེ་ ལག་ལེན་འཐབ་ཨིན་རུང་ མཁོ་སྒྲུབ་འབད་མ་ཚུགས་མི་ཚུ་གིས་ གླ་ཁར་ལེན་ཐོག་ལས་ སོ་ནམ་གྱི་ ལཱ་འབདཝ་ཨིན་མས།
དེ་གིས་མ་དོ་བར་ ད་རེས་ནངས་པར་ སྤ་རོ་སོ་ནམ་འཕྲུལ་ཆས་ལྟེ་བ་གིས་ ཀེ་བ་བརྐོ་འཕྲུལ་གསརཔ་ བཟོ་མི་དེ་གིས་ ཀེ་བ་འཛུགས་སྐྱོང་འབད་མི་ཚུ་ལུ་ ཕན་ཐོགས་སྦོམ་ འབྱུང་ནི་ཨིན་མས།
འདི་འབདཝ་ད་ འཚོ་བ་སོ་ནམ་ལུ་བརྟེན་སྡོད་མི་ སོ་ནམ་མང་ཤོས་ཅིག་གིས་ར་ སོ་ནམ་འཕྲུལ་ཆས་ཚུ་ཉོ་སྟེ་ ལག་ལེན་འཐབ་ནི་གི་ ལྕོགས་གྲུབ་མེདཔ་མ་ཚད་ སོ་ནམ་གྱི་ ལཱ་འབད་མི་ཡང་ གངམ་མེདཔ་ལས་ གཞུང་ལས་ རྒྱབ་སྐྱོར་མ་གནང་པ་ཅིན་ རང་མགོ་རང་འདྲོངས་ཀྱི་ དམིགས་ཡུལ་འགྲུབ་ཚུགས་པར་ ལཱ་ཁག་གཏང་འོང་།
འབྲུག་རྒྱལ་ཁབ་ཀྱི་ ས་ཆ་ཡོངས་བསྡོམས་ལས་ བརྒྱ་ཆ་༧.༥༠ དེ་ཅིག་མ་གཏོགས་ བཟའ་སྤྱོད་འབད་བཏུབ་མེད་རུང་ བཟའ་སྤྱོད་འབད་བཏུབ་མི་དེ་ ང་བཅས་ཀྱིས་ བརྒྱ་ཆ་ཧྲིལ་བུ་གཡོག་བཀོལ་ནིའི་དོན་ལས་ ཞིང་རྨོ་འཕྲུལ་ལ་སོགས་པའི་ སོ་ནམ་འཕྲུལ་ཆས་ཚུ་ གཞུང་ལས་ ཕབ་ཆག་གནང་སྟེ་ སྐྱིད་སྡུག་གི་ གོང་ཚད་ཐོག་ལུ་ ཉོ་ནི་གི་ གོ་སྐབས་གནང་པ་ཅིན་ སོ་ནམ་ཚུ་གིས་ ལྷག་པར་དུ་ སོ་ནམ་གྱི་ ལཱ་འབད་ནི་ལུ་ བརྩོན་ཤུགས་བསྐྱེད་ནི་དང་ རྒྱལ་ཡོངས་ཀྱི་ དམིགས་ཡུལ་ཡང་འགྲུབ་ཚུགས།
འདི་དང་གཅིག་ཁར་ སོ་ནམ་གྱི་ ཐོན་སྐྱེད་ཚུ་ ཚོང་འབྲེལ་འཐབ་ནི་ནང་ཡང་ གཞུང་ལས་ རྒྱབ་སྐྱོར་འབད་དགོཔ་དེ་ཁག་ཆེ།


text:
རྒྱ་གར་གཞུང་གི་ ལས་རིམ་དང་འཁྲིལ་དགོ་པའི་ལས་འགུལ་གྱི་ ལོ་ལྔའི་འཆར་གཞི་ ༡༢ པའི་ ལས་འགུལ་ལྟ་རྟོག་ཚོགས་ཆུང་གི་ ཞལ་འཛོམས་ཐེངས་གཉིས་པ་འདི་ ཐིམ་ཕུག་ལུ་ སྤྱི་ཚེས་ ༡༢/༠༧/༢༠༢༢ ལུ་ཚོགས་གནང་ཡི། ལས་འགུལ་ལྟ་རྟོག་ཚོགས་ཆུང་གི་ཞལ་འཛོམས་འདི་ཡང་ རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ཀྱི་དྲུང་ཆེན་ངོ་ཚབ་ ངོམ་ དབང་ཕྱུག་རྣམ་རྒྱས་དང་ ཕྱི་འབྲེལ་ལྷན་ཁག་ བྱང་ཕྱོགས་ཀྱི་མདོ་ཆེན་ ངོམ་ ཨ་མིཌ་ཤུགས་ལ་གཉིས་ཀྱིས་དབུ་ཁྲིད་མཛད་གནང་ཡི། ལས་འགུལ་ལྟ་རྟོག་ཚོགས་ཆུང་གི་ཞལ་འཛོམས་ནང་ལུ་ རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ ཕྱི་འབྲེལ་ལྷན་ཁག་ དངུལ་རྩིས་ལྷན་ཁག་ ལས་འགུལ་ཌན་ཀྲག་དང་ ལས་རིམ་དང་འཁྲི་དགོ་པའི་ལས་འགུལ་ལག་ལེན་འཐབ་མི་ལས་སྡེའི་ནང་ལས་འགོ་དཔོན་ཚུ་གིས་ཡང་གྲལ་གཏོགས་མཛད་གནང་ཡི།
ལས་འགུལ་ལྟ་རྟོག་ཚོགས་ཆུང་གི་འཐུས་མི་ཚུ་གིས་ གནད་དོན་ངོ་མ་དང་ གདོང་ལེན་འབྱུང་བཞིན་ཡོད་མི་ཚུ་ ཤེས་ཐབས་ཀྱི་དོན་ལུ་ གཤམ་འཁོད་ལས་འགུལ་གྱི་ས་ཁོངས་ཚུ་ནང་ལུ་ གཟིགས་སྐོར་གནང་སྟེ་ ལས་འགུལ་གྱི་གྲུབ་འབྲས་ལེགས་ཤོམ་བཏོན་མི་ལུ་རྒྱབ་སྣོན་བཀོད་གནང་ཡི།
༡. སྤ་རོ་ལུ་ འཇིགས་མེད་སེངྒེ་དབང་ཕྱུག་ རྒྱལ་འཛིན་ཁྲིམས་སྡེ་སྤེལ་ཁང་བཟོ་བསྐྲུན།
༢. ཐིམ་ཕུག་ལུ་ ཉལ་ཁྲི་ ༡༥༠ འབད་མི་ ཨའི་དང་ཨ་ལུའི་སྨན་ཁང་བཟོ་བསྐྲུན།
༣. ཐིམ་ཕུག་ ལྕང་ཟམ་ཏོག་ལུ་ ནང་བཟོ་དང་བཟོ་གྲྭ་ཆུང་བའི་ཚོང་ཁྲོམ་བཟོ་བསྐྲུན།
༤. ཐིམ་ཕུག་ ཆུ་བར་ཆུ་ལས་ འབྱུང་གཞི་ན་ཚུན་གྱི་འཁོར་ལམ་བཞི་གྲམ་བཟོ་བསྐྲུན།
༥. སེམས་རྟོགས་ཁ་གི་སྒོར་ལམ་བཟོ་བསྐྲུན་དང་།
༦. དབང་འདུས་ཕོ་འབྲང་གི་ རྫོང་བསྐྱར་བཞེངས།
ལས་འགུལ་ལྟ་རྟོག་ཚོགས་ཆུང་གིས་འབད་བ་ཅིན་ ནད་ཡམས་ཀོ་ཝིད་- ༡༩ དར་ཁྱབ་ལས་བརྟེན་ཏེ་ གདོང་ལེན་ཚུ་འཐོན་ཡོད་རུང་ ལས་འགུལ་ག་རའི་ནང་གྲུབ་འབྲས་སྦོམ་བཏོན་ཡོདཔ་སྦེ་ཤེས་རྟོགས་འབྱུང་ནུག། ལས་རིམ་དང་འཁྲིལ་དགོ་པའི་ལས་འགུལ་ ༨༢ ལས་ ལས་འགུལ་ ༡༦ འདི་མཇུག་བསྡུ་ཡོདཔ་དང་ ལྷག་ལུས་ལས་འགུལ་ ༦༦ འདི་ཡང་ལག་ལེན་འཐབ་སྟེ་གནས་ཚད་མ་འདྲཝ་ཚུ་ནང་ལྷོད་ཡོད་པའི་ཁར་ལུ་ ལས་འགུལ་མང་ཆེ་ཤོས་ཅིག་བསྡུ་ནི་གུར་ལྷོད་འདི་ཡོདཔ་ཨིན་པས། ལས་འགུལ་ཚུ་ག་ར་ ལོ་ལྔའི་འཆར་གཞི་ ༡༢ པ་མཇུག་བསྡུཝ་ད་ལུ་ མཇུག་བསྡུ་ཚུགས་པའི་རེ་བ་བསྐྱེད་དོ་ཡོདཔ་ཨིན།
དོ་རུང་ཡང་ ལས་འགུལ་ལྟ་རྟོག་ཚོགས་ཆུང་གིས་ གྲུབ་འབྲས་དང་སྦྲགས་ཏེ་ལས་འགུལ་ ༩ གི་རིན་གོང་ཡར་སེང་ཚུ་བསྐྱར་ཞིབ་འབད་དེ་ཕུལ་ནི་ལུ་རྒྱབ་སྣོན་འབད་ཡོདཔ་དང་ ལས་འགུལ་ལྔ་གི་ནང་འགྲིག་འབད་ནི་ ལས་རིམ་དང་འཁྲིལ་དགོ་པའི་ལས་འགུལ་གྱི་གྲུབ་འབྲས་སྙན་ཚུ་ཕུལ་ནི་དང་ དེལས་ དོ་ཅི་ སྤྱི་ཟླ་ ༨ པའི་བདུན་ཕྲག་གཉིས་པ་དང་གསུམ་པའི་བར་ན་ཚོགས་ནིའི་རེ་བ་ཡོད་པའི་ འཆར་གཞིའི་ཞལ་འཛོམས་ནང་ ལས་རིམ་དང་འཁྲིལ་དགོ་པའི་ལས་འགུལ་ ༣༡ ཚུ་གི་དོན་ལུ་ དངུལ་ཀྲམ་ས་ཡ་ ༥༥༤༨.༧༨༧ འདི་ཡང་ མགྱོགས་སུ་ཅིག་སྦེ་ར་ མ་དངུལ་འཛིན་གྲོལ་གྱི་ཞུ་བ་ཕུལ་དགོ་པའི་རྒྱབ་སྣོན་འའབད་ཡོདཔ་ཨིན།
རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས།


text:
༉ མི་སེར་དམངས་གཙོ་ཚོགས་པའི་གཙོ་འཛིན་ཡང་ཨིན་མི་ བློན་ཆེན་ཚེ་རིང་སྟོབས་རྒྱས་ཀྱིས་ ཕྱག་ཞུ་བའི་བསྒང་ཡོད་མི་ སྤྱི་ཚོགས་ཀྱི་ འཐུས་མི་ཚུ་གིས་ ཚོགས་པ་ལུ་ ཁ་གཏང་ནི་མེདཔ་སྦེ་ ཉེན་བརྡ་འབད་ནུག།
ཚོགས་པའི་ནང་འཁོད་ཀྱི་ འཐུས་མི་ཚུ་གིས་སླབ་མི་ ལོ་རྒྱུས་དང་འཁྲིལཝ་ད་ སྤྱི་ཟླ་༥ པའི་ཚེས་༣༠ ལུ་ རྒྱལ་ཡོངས་ཚོགས་འདུའི་ ཞལ་འཛོམས་ཁང་ནང་ ལྷན་རྒྱས་གཞུང་ཚོགས་ཀྱི་ བློན་པོ་དང་ སྤྱི་ཚོགས་ཀྱི་ འཐུས་མི་ག་ར་འཛོམས་སར་ བློན་ཆེན་གྱིས་ ཚོགས་པ་ལུ་ རྒྱལ་འགལ་འབད་མ་ཆོགཔ་སྦེ་ སླབ་ཡོདཔ་ཨིན་པས།
བློན་ཆེན་གྱིས་ ཕྱག་ཞུ་བའི་བསྒང་ཡོད་མི་ སྤྱི་ཚོགས་ཀྱི་ འཐུས་མི་ཚུ་ལུ་ གལ་སྲིད་ མི་སྡེ་བརྡ་བརྒྱུད་དང་ ས་གོ་གཞན་ཚུ་ནང་ ཚོགས་པ་ལུ་ རྒྱབ་འགལ་གྱི་ ལོ་རྒྱུས་སླབ་པ་ཅིན་ འཐུས་མི་དེ་ ཚོགས་པ་ནང་ལས་ བཏོན་གཏང་འོང་ཟེར་ སླབ་ཡོདཔ་མ་ཚད་ བློན་པོ་དང་ འཐུས་མི་ཚུ་ལུ་ བཏོན་བཏང་པ་ཅིན་ རང་བཞིན་གྱིས་ ཁོང་གི་ གོ་གནས་ཚུ་ལུ་ ཐོ་ཕོག་འོང་ཟེར་ སླབ་ནུག།
བློན་ཆེན་གྱིས་ གལ་སྲིད་ འཐུས་མི་ཚུ་གི་ དུས་ཡུན་མ་ཚངམ་ལས་ དགོངས་ཕོག་བཏང་པ་ཅིན་ ཁོང་རའི་ཐོབ་ལམ་ཚུ་ མི་འཐོབ་ཟེར་ ཉེན་བརྡ་བྱིན་ནུག།
བློན་ཆེན་གྱིས་ ཉེན་བརྡ་དེ་ཡང་ འཐུས་མི་ལ་ལོ་ཅིག་ ཁོང་རའི་ ཚབ་བཙུགས་ནི་ལུ་ ངོས་ལེན་མེད་པའི་ཤུལ་ལས་ བྱིན་ཡོདཔ་ད་ འཐུས་མི་ལ་ལོ་ཅིག་གིས་ ཚབ་བཙུགས་ནི་ལུ་ ངོས་ལེན་འབད་ཡོད་རུང་ ལ་ལོ་ཅིག་ ལོག་བཙག་འཐུ་ནང་ བཅའ་མར་གཏོགས་འདོད་ཡོདཔ་ལས་ ཁོང་གི་ཚབ་བཙུགས་མི་ལུ་ སེམས་དང་མ་ལྡན་པར་ཡོད་ནི་དེ་གིས་ཨིན་པས།
འཐུས་མི་ཅིག་གིས་ སླབ་མིའི་ནང་ ཁོ་ར་ ཚོགས་པའི་ནང་ལས་ ཁས་བླངས་ཐོག་ལས་ དགོངས་ཞུ་འབད་ནི་གི་ ཁས་ལེན་འབད་མི་དང་འཁྲིལ་ ཁོ་གི་ཚབ་སྦེ་ འདེམས་ངོ་སོ་སོར་བཏོན་ཡི་ཟེར་ཨིན་པས།
བློན་ཆེན་གྱིས་ ཚབ་བཙུགས་མི་ འཐུས་མི་ཚུ་ ངོ་རྐྱང་སྦེ་ ཕྱད་ཐོག་ལས་ ཚོགས་པ་གིས་ ཤོག་འཛིན་མེད་པའི་སྐོར་ལས་ བཤད་ཡོདཔ་བཞིན་དུ་ སྤྱི་ཟླ་༥ པའི་ཚེས་༡༨ ལུ་ གནས་ཚུལ་རྩོམ་སྒྲིགཔ་དང་ གནས་ཚུལ་བསྡུ་བཀོདཔ་གོངམ་ཚུ་དང་ ཕྱད་པའི་སྐབས་ བློན་ཆེན་གྱིས་ ཕྱག་ཞུ་བའི་བསྒང་ཡོད་མི་ འཐུས་མི་དང་ ཚོགས་པའི་འཐུས་མི་ཚུ་གིས་ ཚོགས་པའི་སྐོར་ལས་ སྐྱོན་བརྗོད་འབད་བ་ཅིན་ དེ་དང་བསྟུན་པའི་ ངོས་ལེན་འབད་འོང་ཟེར་བཤད་ནུག།
བློན་ཆེན་གྱིས་འབད་བ་ཅིན་ ཚབ་བཙུགས་འབད་བའི་སྐབས་ ཁ་གཏང་ནི་དེ་ མི་གི་རང་བཞིན་ཅིག་ཨིན་རུང་ གལ་སྲིད་ དེ་གིས་ ཚོགས་པའི་གཅིག་སྒྲིལ་དང་ བརྩི་མཐོང་ མིང་གཏམ་ལུ་ གནོད་ཉེན་བྱུང་པ་ཅིན་ འཐུས་མི་དེ་ ཚོགས་པ་ནང་ལས་ བཏོན་གཏང་དགོ་ཟེར་ཨིན་པས།
འཐུས་མི་ག་འབད་རུང་ གལ་སྲིད་ ཚོགས་པའི་བརྩི་མཐོང་དང་ གཅིག་འགྱུར་ལུ་ སྐྱོན་བརྗོད་འབད་ཐོག་ལས་ ཚོགས་པའི་དགའ་སྐྱིད་ལུ་ ཐོ་ཕོག་པ་ཅིན་ དེ་དང་འཁྲིལ་ དང་ལེན་འབད་འོང་ཟེར་ བློན་ཆེན་གྱིས་ བཤད་ནུག།
འཐུས་མི་ལ་ལོ་ཅིག་གིས་ གྲོང་གཡུས་ཚུ་ནང་ གོ་བ་བརྡ་ལོག་སྤྲོད་དེ་ཡོད་པའི་ཁར་ ལ་ལོ་ཚབ་བཙུགས་མི་དེ་ཡང་ མི་སེར་ཚུ་གི་ རྒྱབ་སྣོན་དང་ འདེམས་ཁོངས་གནས་རིམ་གྱི་ ལས་འབྲེལ་དང་འཁྲིལ་ཏེ་ཨིན་ཟེར་ཨིན་པས།
འཐུས་མི་ཚབ་བཙུགསཔ་ད་ ཚོགས་པའི་འཐུས་མི་གོངམ་ཚུ་ཡོད་མི་ ཚོགས་ཆུང་གིས་ ཐག་བཅད་དོ་ཡོདཔ་ད་ བློན་ཆེན་གྱིས་ བཤད་མིའི་ནང་ འཐུས་མི་ལ་ལོ་ཅིག་གིས་ འདེམས་ཁོངས་ནང་ ལྟ་སྐོར་མ་འགྱོ་བར་ཡོདཔ་ལས་ མི་སེར་ཚུ་ལས་ ཉོགས་བཤད་ལྷོད་ཡོད་པའི་ཁར་ ལ་ལོ་གིས་ སྤྱི་ཚོགས་ནང་ དོན་སྨིན་ཅན་སྦེ་ ཕྱག་མ་ཞུ་མི་དང་ ཚོགས་ཆུང་ཚུ་ནང་ བཅའ་མར་མ་གཏོགས་མི་ལུ་བརྟེན་ ཚབ་བཙུགས་དགོཔ་ བྱུང་ཡི་ཟེར་ཨིན་པས།
བློན་ཆེན་གྱིས་འབད་བ་ཅིན་ གནད་དོན་དེ་གི་སྐོར་ ཚོགས་པའི་ཞལ་འཛོམས་མང་རབས་ནང་ འཐུས་མི་ཚུ་ལུ་ ཉེན་བརྡ་འབད་ཡི་ཟེར་ཨིནམ་ད་ གལ་སྲིད་ ཚོགས་རྒྱན་བཙུགས་མི་ཚུ་གིས་ འཐུས་མི་ཚུ་ མ་དགོ་པ་ཅིན་ དེའི་ཐོག་ལུ་ ལཱ་འབད་དགོཔ་འོང་ཟེར་ཨིན་པས།
འཐུས་མི་ཚུ་ ཚབ་བཙུགས་འབད་ནིའི་དོན་ལུ་ ཐག་བཏོག་ནི་དེ་ ལཱ་ཁག་ཅིག་ཨིན་རུང་ ཐབས་ར་མེད་པར་ འབད་དགོཔ་བྱུངམ་མས་ཟེར་ བློན་ཆེན་གྱིས་ བཤད་པའི་ཁར་ འཐུས་མི་ལ་ལོ་ཅིག་གིས་ ཁས་བླངས་ཐོག་ལས་ དགོངས་ཞུ་འབད་དེ་ ཚོགས་པའི་ནང་ འཕྲོ་མཐུད་དེ་ ཕྱག་ཞུ་ནི་སྦེ་ ཁས་ལེན་འབད་དེ་ཡོད་ཟེར་ཨིན་པས།
མི་སེར་དམངས་གཙོ་ཚོགས་པ་གིས་ བུམ་ཐང་ཆུ་སྨད་-ཨུ་ར་འདེམས་ཁོངས་ཀྱི་འཐུས་མི་ ཚེ་དབང་འགྱུར་མེད་དང་ རྩི་ར་དཀྱིལ་འཁོར་ཐང་-མནྡལ་སྒང་གི་འཐུས་མི་ ཡོ་གིཤ་ཏ་མང་ དགེ་ལེགས་ཕུག་གི་འཐུས་མི་ གོ་པཱལ་ གུ་རུང་༣ གྱི་ཚབ་སྦེ་ སྤྱི་ཟླ་༦ པའི་ཚེས་༦ ལུ་ འདེམས་ངོ་གསརཔ་ ངོ་སྤྲོད་འབད་མི་བརྩིསཝ་ད་ ད་ཚུན་ལུ་ ཚོགས་པ་གིས་ གཞུང་འབྲེལ་ཐོག་ལུ་ འདེམས་ངོ་༡༣ དེ་ཅིག་ ཚབ་བཙུགས་ནུག།
དེ་མ་ཚད་ ཚོགས་པ་གིས་ ཚབ་བཙུགས་འབད་མི་ འཐུས་མི་གཞན་ཚུ་ཡང་ གསར་སྤང་ཤོམ་སྤང་ཁ་གི་འཐུས་མི་ རིག་འཛིན་རྡོ་རྗེ་དང་ ཇོ་མོ་གཙང་-མར་ཚ་ལའི་འཐུས་མི་ དཔལ་བཟང་དབང་ཕྱུག་ བསམ་རྩེ་བཀྲིས་ཆོས་གླིང་གི་འཐུས་མི་ རི་ཏུ་རཱཇ་ ཆེ་ཏི་རི་ རྡོ་ཕུག་ཅན་-རྟ་སྡིངས་ཀྱི་འཐུས་མི་ ཊེག་བྷ་དུར་སུ་བྷ་ འོད་སེལ་རྩེ་-ཨོ་རྒྱན་རྩེའི་འཐུས་མི་ མ་དཱན་ཀུ་མར་ ཆེ་ཏི་རི་ སྤུ་ན་ཁ་དཀར་སྦྱིས་-རྟ་ལོག་གི་འཐུས་མི་ རྡོ་ཕུག་འབྲུག་པ་ཚུ་ཨིན་པས།
དེ་བཟུམ་སྦེ་ དར་དཀར་ནང་ འབྲུག་རྗེ་སྒང་-རྩེ་བཟང་གི་འཐུས་མི་ ཀརྨ་རྡོ་རྗེ་དང་ ལྷོ་མོ་རྫིང་ཁ-བཀྲིས་སྡིངས་ཀྱི་འཐུས་མི་ ལས་གཡོག་བློན་པོ་ ཉི་མ་སངས་རྒྱས་ཆེན་པོ་ཚུ་གི་ཚབ་ལུ་ འདེམས་ངོ་གསརཔ་ངོ་སྤྲོད་འབད་ནུག།
དེ་ལས་ འབྲུག་ཕུན་སུམ་ཚོགས་པ་གིས་འབད་བ་ཅིན་ པདྨ་དགའ་ཚལ་མཁར་-གཡུ་རུང་གི་འཐུས་མི་ བཟང་ལེགས་འབྲུག་པ་དང་ བཀྲིས་སྒང་ར་ལྡི་-སག་སྟེང་གི་འཐུས་མི་ འཇིགས་མེད་དབང་ཕྱུག་ བར་མཚམས་-གཤོང་ཕུག་གི་འཐུས་མི་ དབང་འདུས་ནོར་བུ་ དེ་ལས་ ལྷུ་རྩེ་སྒང་ཟུར-སྨིན་རྒྱས་ཀྱི་འཐུས་མི་ ཀརྨ་རང་གྲོལ་ཚུ་གི་ཚབ་ལུ་ འདེམས་ངོ་གསརཔ་གསལ་བསྒྲགས་འབད་ནུག།
མི་སེར་དམངས་གཙོ་ཚོགས་པ་གིས་ ད་རུང་ འཐུས་མི་ལ་ལོ་ཅིག་གི་ ཚབ་བཙུགས་ནིའི་ འཆར་གཞི་ཡོདཔ་ཨིན་པའི་གནས་ཚུལ།
ཨོ་རྒྱན་རྡོ་རྗེ།


text:
Video Overview
Wangchuk from Tsento narrates an account of the construction of Lhading Temple. A prophecy by Dro Gyem Pakpa established that his sister, Meto Peldrön, should erect the Lhading Temple. She came to Bhutan accompanied by Druptop Pawo Taksham Chen and looked for a suitable location to build the temple. While staying at Tsangkha Pung, they had auspicious dreams. Though they were not familiar with the route, a donkey carrying their luggage led the way to where the temple is located now. The area was marshy, which made it impossible to lay a foundation for the temple. They recited prayers all night, and the next day, the area had turned into beautiful pasture and the temple could be built.
སྤ་རོ་བཙན་ཏོ་ལས་ དབང་ཕྱུག་གིས་ ལྷ་ལྡིང་དགོན་པ་གི་སྐོར་ལས་བཤད་མི་ནང་ བོད་འགྲོ་མགོན་འཕགས་པའི་ལུང་བསྟན་བཞིན་ ཁོ་རའི་སྲསམོ་མེ་ཏོག་དཔལ་སྒྲོན་ལུ་ ལྷོ་རོང་གཡུས་ལུ་ ལྷ་ལྡིང་དགོན་པའི་ལྷ་ཁང་ཅིག་བཞེངས་དགོ་པས་ ཟེར་བཀའ་གནངམ་ད་ གྲུབ་ཐོབ་དཔའ་བོ་སྟག་ཤམ་ཅན་དང་མཁའ་འགྲོ་མེ་ཏོག་དཔལ་སྒྲོན་གྱིས་ཕྱག་ཕྱིད་ཞུ་གེ་ཟེར་ ཁོང་གཉིས་ཀྱིས་གསོལ་བ་ཡང་ལས་ཡང་དུ་བཏབ་སྟེ་ བོད་ལས་མར་བྱོནམ་ད་ ས་གནས་ག་ཏེ་བཞེངས་ནི་ཨིན་ན་གཏན་གཏན་ཅིག་མེད་རུང་ དགུང་ཞག་སྤ་རོ་ཚངས་ཁ་ཕུང་ལུ་བཞུགས་ཏེ་ དྲོ་པ་ནམ་ལངསམ་ད་བལྟ་བའི་སྐབས་ རིའི་རྒྱལ་པོ་རི་རབ་དང་ལྷ་དང་ལྷ་མོ་ཚུ་མཇལ་ མེ་ཏོག་གི་ཆར་བབས་ཏེ་ བོང་ཀུ་གུ་ཁུར་ཆ་བཀལ་སྦེ་འོངམ་ད་ ལམ་ཡང་བོང་ཀུ་གིས་སྟོན་ཏེ་ ས་སྒོ་འདི་ནང་ ལྷ་ཁང་བཞེང་ནི་སྦེ་ས་ག་དེམ་ཅིག་བཅད་རུང་ འོག་ལས་ཆུ་ཐོན་ཏེ་ ལྷ་ཁང་གི་ས་ལང་མ་ཚུགས་པར་ བླམ་གིས་ཐུགས་སྨོན་གནང་སྟེ་འབྲུ་གཏོང་བཞག་པའི་ནངས་པར་འབདཝ་ད་ ཆུ་ག་ར་ས་ནང་ཐིམ་སྟེ་སྤང་ཐོན་ དེ་ལས་ཚུར་རྐྱངམ་ཅིག་ ལྷ་ཁང་དེ་བཞེངས་བཞེངསམ་ཨིན་པས། ལྷ་ཁང་དེ་བཞེངས་ཚར་བའི་ཤུལ་ལུ་ རྟེན་ཚུ་ག་དེ་སྦེ་བཞེངས་ནི་ཨིན་ན་ཟེར་ འུར་འབྱེལ་འཐབ་འབདཝ་ད་ སྐད་ཅིག་ཡུད་ཙམ་ཅིག་ལུ་ ལྷ་དང་ལྷ་མོའི་རྫུ་འཕྲུལ་གྱིས་འབད་ རྟེན་ཚུ་ག་ར་ འཕུར་བྱོན་བྱོནམ་ཨིན་ཟེར་ བཤདཔ་ཨིན་པས།
- Tsento
- དབང་ཕྱུག: Wangchuk.ང་བཅས་ར་ན་གི་དཔལ་ལྡན་འབྲུག་པའི་ཆོས་སྲིད་ཟུང་འབྲེལ་གྱི་རྒྱལ་ཁབ་ནང་འདི་ནང་ འབངས་མི་སེར་ཚུ་ག་ར་དགའ་སྐྱིད་ཕུན་སུམ་ཚོགས་ཏེ་བཞག་ཐབས་ཀྱི་དོན་ལུ་ གཞུང་གི་གོང་འཕེལ་དང་སྲིད་བྱུས་འདི་ཚུ་ ཚུལ་མཐུན་ཏོག་ཏོ་སྦེ་འགྱོ་ནི་དང་ མ་འོངས་པ་ན་ རྒྱལ་ཁབ་གཞན་བཟུམ་སྦེ་བྱ་སྟབས་མ་བདེ་བ་འདི་ཚུ་མ་(མི་)འཐོན་ནིའི་དོན་ལུ་ ང་བཅས་ར་འབྲུག་མི་ག་ར་གིས་ ཅི་དྲག་ཞན་ཆེ་གསུམ་(ཆུང་)མེད་པར་ཕྱག་ཕྱིད་ག་དེ་དྲག་དྲག་ཞུ་ནིའི་དོན་ལུ་ སྤ་རོ་ལྷ་ལྡིང་བཙན་ཏོག་རྒེད་འོག་ གཡུས་ལྷ་ལྡིང་དགོན་པ་ཟེར་བའི་དགོན་པ་འདི་གི་གནས་བཤད་མདོར་ཙམ་ཅིག་ཞུ་ན།
- དབང་ཕྱུག: Wangchuk.དང་པ་ར་ བོད་འགྲོ་མགོན་ཆོས་རྗེ་འཕགས་པ་གིས་ལུང་བསྟན་གནངམ་བཞིན་དུ་ མཁའ་འགྲོ་མེ་ཏོག་དཔལ་སྒྲོན་ལུ་ ཁོ་ར་གི་སྲསམོ་ཨིནམ་ལས་ ཏེ་ཁོ་གིས་མེ་ཏོག་དཔལ་སྒྲོན་ལུ་ འབྲུག་མི་ ང་བཅས་ལྷོ་རབ་(རོང་)མུན་པའི་གླིང་དུ་ ཨེང་་་་་་་ལྷ་ལྡིང་དགོན་པའི་ལྷ་ཁང་གཅིག་བཞེངས་ནི་གི་ལུང་བསྟན་གནང་ཡི་ཟེར་ཞུ་ནི་སྦེ་ཨིན།
- དབང་ཕྱུག: Wangchuk.བླམ་གིས་ལུང་བསྟན་གནངམ་ད་ མཁའ་འགྲོ་མེ་ཏོག་དཔལ་སྒྲོན་གྱིས་ ཕྱག་ཕྱིད་ཞུ་གེ་ཟེར་ གྲུབ་ཐོབ་དཔའ་བོ་སྟག་ཤམས་ཅན་དང་ མཁའ་འགྲོ་མེ་ཏོག་དཔལ་སྒྲོན་གྱིས་ ཏེ་ཕྱག་ཕྱིད་ཞུ་གེ་ཟེར་ ཁོང་གཉིས་ཀུ་གིས་གསོལ་བ་ཡང་ལས་ཡང་དུ་ བླ་མ་གིས་གསོལཝ་བཏབ་བཞིན་དུ་ཁོང་གིས་ཕྱག་ཕྱིད་ཞུ་འདི་ ཏེ་ཡ་ལས་མར་ན་ལུ་ ང་བཅས་འབྲུག་ལུ་ ཏེ་ན་གདན་ས་འདི་ ན་བཞེངས་པ་བྱོན།
- དབང་ཕྱུག: Wangchuk.འབྲུག་ག་ཁ་ཐུག་ཕོག་འོང་ག་གི་ཁོང་གིས་ཡང་ས་གནས་ ཁོང་རང་གིས་དེ་ཅིག་ཁར་ཨིན་ཟེར་མ་པ་ལས་རང་མིན་འདུག་ལགས།
- དབང་ཕྱུག: Wangchuk.ཏེ་ནེ་སྦེ་ཡར་མར་བྱོནམ་ད་ལུ་ མར་ཚང་ཁར་བུང་ཟེར་མི་འདི་ ད་རེས་ང་བཅས་རའི་མིའི་སྐད་རྒྱུད་ལས་ཚང་ཁར་གསང་ཟེར་སླབ་མས་བ་ ཧེ་མ་འབད་བ་ཅིན་ཚང་ཁར་བུང་ཟེར་སླབ་ཨིན་ལགས།
- དབང་ཕྱུག: Wangchuk.ཏེ་འ་ན་ལྷོདཔ་ད་ དགུང་ཞག་འ་མ་བཞུགས་སྦེ་ཏེ་ དྲོ་པ་གནམ་སྣང་སྦེ་མ་ལས་ཡར་ནང་ལུ་གཟིགསཔ་ད་ལུ་ ཏེ་རིའི་སྐད་པ་ལུ་ལྷ་དང་ལྷ་མོ་འདི་ཚུ་ག་ར་ཏེ་འ་ནེ་སྦེ་ མཇལ་ས་འཐོང་ མེ་ཏོག་གི་ཆར་བབས་སྦེ་ དེ་ལས་ཆིབས་བོང་ཀུ་འདི་གུ་ཁལ་བཀལ་འབད་བའི་བསྒང་ལས་ ཆིབས་འདི་གིས་འབད་ཏེ་ མ་ལས་ཡར་ན་གི་ལམ་འདི་ཆིབས་འདི་གིས་སྟོན་སྟོནམ་ཨིན་ ཟེར་བཤདཔ་མས་ དང་ཕུགས་གི་ལམ་འདི་ལགས།
- དབང་ཕྱུག: Wangchuk.ཏེ་ནི་ལས་མ་ལས་ན་ལྷོདཔ་ད་ལུ་ཏེ་ན་ལུ་ ལྷ་ཁང་བཞེངས་ནི་གི་ས་སྒོ་ག་ཏེ་ཡང་མེད་ ས་ག་དེམ་ཅིག་བཅད་རུང་ལྷ་ཁང་བཞེངས་ནི་གི་ས་སྒོ་ལང་མ་ཚུགས་པར་ ཏེ་འདི་ལས་ཏེ་བླ་མ་གིས་ཐུགས་སྨོན་གནང་འདི་གིས་ ད་ཁྱེད་རང་གདན་ས་ག་བཞེངས་ས་ལུ་ཏེ་ཨ་ནི་འབྲུ་འདི་གིས་ ཁོ་གི་ ང་བཅས་འབད་བ་ཅིན་ ས་ཆོག་གི་རབ་གནས་བཟུམ་ཅིག་སྦེ་འ་ནི་འབྲུ་འདི་གཏོར་འ་ནི་བཏུབ་ཟེར་ ཏེ་བླ་མ་གིས་ཡར་ལས་མར་ཐུགས་སྨོན་གནང་མི་གི་ནངས་པར་ གངམ་འདི་ན་མཚོ་ནང་ལུ་ཕུལ་སྦེ་ ཏེ་དྲོ་པ་གནམ་སྣངམ་ད་ཏེ་ ཡར་ལས་མར་ན་བྱོནཔའི་བསྒང་ལས་ཏེ་ ཆུ་འདི་པུ་ར(ག་ར་)མ་ལུ་སིམ་ ལྷ་ཁང་བཞེངས་ནི་ས་སྒོ་རྐྱངམ་ཅིག་ སྤང་ཅིག་ཐོན་ཐོནམ་ཨིན་ཟེར་མས་ལགས།
- དབང་ཕྱུག: Wangchuk.ཏེ་འདི་ལས་ཏེ་ གདན་ས་འདི་ ན་རང་བཞེངས་ ལྷ་ཁང་འདི་ཡང་ག་ར་བསྒྲུབས་སྦེ་ ཏེ་ནི་ལས་ཡར་བོད་ལས་རྟེན་འདི་ཚུ་ཡང་པུ་ར་བཞེངས་འབད་དེ་ ཡར་ལས་མར་རྟེན་ཞུཝ་ད་ ད་ནེ་མའི་གི་རྟེན་ནེམ་ ང་བཅས་ཀྱིས་ཡར་ལས་མར་ན་ལུ་ཏེ་ག་དེ་སྦེ་ གདན་འདྲེན་ཞུ་ཚུགསན་ན་ ཟེར་ཁོང་རང་འ་ནེ་སྦེ་འུར་བྱེལ་འཐབ་ད་ལུ་ ཏེ་ལྷ་དང་ལྷ་མོ་འདི་ཚུ་རྫུ་འཕྲུལ་གྱིས་འབད་སྐད་ཅིག་ཡུད་ཙམ་ཅིག་ལུ་ཏེ་ པུ་ར་(ག་ར་)ན་ལུ་ལྷས་ལྡིང་ལྷ་ཁང་ནང་ལུ་ཞུ་དཔ་ཨིན་ཟེར་མས་ལགས།
- དབང་ཕྱུག: Wangchuk.ཏེ་ད་ལྟོ་ང་བཅས་ར་ན་གི་རྟེན་འདི་ཚུ་བྱིན་རླབས་ཆེ་མི་འདི་པུ་ར་(ག་ར་)བོད་ལས་འཕུར་ཨ་ནེ་སྦེ་ རྫུ་འཕྲུལ་གྱིས་འབད་འཕུར་བྱོན་བྱོནམ་ཨིན་ ཟེར་ཨིན་མས་ལགས།
- དབང་ཕྱུག: Wangchuk.ཏེ་བོད་བཀྲ་ཤི་ལུང་པ་ལས་ཏེ་ ན་གི་ནང་རྟེན་འདི་ག་ལས་ཡང་རྩ་ཆེ་བས་ བོད་བཀྲ་ཤི་ལུང་པ་གི་ ཕར་གྱི་མཁན་པོ་འདི་ཚུ་གིས་ཡང་ བཀའ་འགྱུར་བྲིས་མ་པོ་ཏི་བརྒྱ་དང་དྲུག་ཅུ་རེ་ལྔ་འདི་པུ་ར་(ག་ར་)ལག་པ་གིས་བྲིས་བྲིསཝ་ཨིན་མས་བ་ལགས།
- དབང་ཕྱུག: Wangchuk.ཏེ་འ་ནི་པོ་ཏི་བརྒྱ་དང་དྲུག་ཅུ་རེ་ལྔཔ་འདི་ཡང་ པུ་ར་(ག་ར་)བོད་བཀྲ་ཤི་ལུང་པ་ལས་ན་ལུ་ཞུ་ཕུལ་ ཏེ་ནི་ལས་བརྒྱད་སྟོང་པ་གསེར་ཁྲི་(བྲིས་)གཅིག་ཨ་ནི་བོད་ལས་ བོད་ས་སྐྱ་ལས་ ཨ་ནི་མཁན་པོ་བསོན་ནམས་སྟོབས་རྒྱལ་ཟེར་མི་འདི་གི་ཨའི་ཁོ་རང་གི་ཡུམ་མས་ ཡུམ་བཤགས་སོང་འདི་གིས་ཏེ་ཡུམ་གྱི་སྟེང་ཁ་ལུ་ཁོ་གིས་དགེ་བ་ག་ནི་ཡང་འབད་མ་ཚུགས་པ་ཏེ་ ཁོ་ལག་འབྲི་ལུ་གནམ་མེད་ས་མེད་མཁས་དྲག་ཡོད་དོཝ་མས་ལགས།
- དབང་ཕྱུག: Wangchuk.ཏེ་འདི་ལས་ཏེ་ཨ་ནི་ན་གི་བརྒྱད་སྟོངམ་ ད་རེས་ང་བཅས་ར་ཞུ་འདི་མགུ་ཏོ་ཁར་བཀལ་མི་བརྒྱད་སྟོངམ་འདི་ ཁོ་ར་རྐྱངམ་ཅིག་གིས་འབད་བྲིས་སྦེ་ ཏེ་བོད་ལས་ན་ལུ་ཞུ་འདི་གིས་ན་ལྷ་ཁང་ནང་ལུ་ ད་བོད་བཀྲ་ཤི་ལུང་པ་གི་ཏེ་ནང་རྟེན་ག་ར་ན་ལུ་ཨ་ནི་འབུམ་(བཀའ་འགྱུར་)པོ་ཏི་བརྒྱ་དང་དྲུག་ཅུ་རེ་གསུམ་/ལྔ་དེ་མི་ཅིག་ཡོད་མིའི་གྲལ་ཁ་ལུ་ཁོ་གིས་ འདི་ཡང་ན་ལུ་ཕུལ་སྦེ་ ཁོ་རང་ཁ་གྲིས་རྐྱབ་ཅིག་རྐྱབ་ཅིག་འབད་ ཡར་ལས་མར་ན་ལུ་ ཁོ་ར་གི་ཆོས་འདི་ཡང་ན་ལུ་འབག་འོངམ་ད་ལུ་ ན་ལྷོད་ལྷོད་ངལ་མ་འཚོ་བ་རང་ ཁོ་གིས་ཨ་ནེ་སྦེ་ ན་ལུ་བསྐྱལ་དཔ་ཨིན་ཟེར་མས།
- དབང་ཕྱུག: Wangchuk.ད་ལྟོ་ང་བཅས་ར་ཡར་ཞུ་འབདཝ་ད་ཏེ་ ཨ་ནི་ལྗིད་ཨ་ནི་ཡང་མེདཔ་བཟུམ་སྦེ་ ལ་ལོ་གིས་མགུ་ཏོ་ཁར་བཀལ་ཞིནམ་ལས་ ལས་ཀྱི་སྡིག་པ་ག་ནི་ཡང་མེད་པ་ཨིན་ཟེར་ ན་གི་བརྒྱད་སྟོངམ་འདི།
- དབང་ཕྱུག: Wangchuk.ཏེ་འདི་ལས་ན་གི་གདན་ས་འདི་པུ་ར་(ག་ར་)བཞེངས་ ཏེ་ད་ལྟོ་ང་བཅས་ར་ན་ལུ་ཕ་བརྒྱུད་བུ་བརྒྱུད་སྦེ་ ང་བཅས་ར་སྒེར་གྱིས་འབད་བདག་འཛིན་འབད་དགོ་མི་འདི་ ང་བཅས་ཕམ་ཧེ་མ་གི་འདི་ བླམ་ཀུན་བཟང་གསེས་མི་འདི་ ན་གི་གདན་ས་བཞེངམ་ད་ལུ་ ཏེ་ག་དེ་དྲག་དྲག་ཁོ་གིས་ཞབས་ཏོག་ཞུ་ཞུཝ་མས་ལགས།
- དབང་ཕྱུག: Wangchuk.ཏེ་དེ་ལས་ལྷ་ཁང་དཀོན་གཉེར་འདི་ཡང་ཁྱོད་ཀྱིས་སྦེ་འབད་ ཕ་བརྒྱུད་བུ་བརྒྱུད་སྦེ་ ཏེ་ན་གི་ནང་རྟེན་འདི་ཚུ་ཡང་ཁྱོད་ཀྱིས་བདག་འཛིན་འཐབ་ དཀོན་གཉེར་འདི་ཡང་ཁྱོད་ཀྱིས་འབད་ཟེར་ ད་ལྟོ་ང་བཅས་རང་ཕ་བརྒྱུད་བུ་བརྒྱུད་སྦེ་རང་བདག་འཛིན་འབད་དགོ་མི་འདི་ དང་ཕུགས་བསྒང་ལས་ཨ་ནེ་སྦེ་ བླམ་འདི་ཚུ་ན་གི་ལྷ་ཁང་བཞེངམ་ད་ལུ་ ཏེ་ཕྱག་ཕྱིད་ཞུ་ནི་འདི་གིས་ ཏེ་ལོག་ལྷ་ཁང་རྩིས་སྤྲོད་འ་ནེ་སྦེ་འབད་འབདཝ་མས་གསེས་ཞུ་ནི་ལགས།
- དབང་ཕྱུག: Wangchuk.ཏེ་བར་སྐབས་ཅིག་ལས་ ན་གི་གནས་བདག་དང་ཨ་ནི་རྟེན་ཚུ་པུ་ར་(ག་ར་)ཨ་ནེ་སྦེ་འབད་ཞིན་ན་ ན་གི་ ད་བོད་ད་ལྟོ་ང་བཅས་འབད་བ་ཅིན་ ཡར་བོད་ཨིན་མས་ལགས།
- དབང་ཕྱུག: Wangchuk.བོད་དང་ང་བཅས་ན་གི་དམག་འཁྲུག་ཐོན་འདི་གིས་ལགས། ཏེ་ནི་ལས་ན་གི་རྟེན་གདན་ས་འདི་པུ་ར་(ག་ར་)ཨ་ནེ་སྦེ་སྣུབ་གཏང་ནི་སྦེ་ བོད་ལས་ཨ་ནེ་སྦེ་དམག་འཐོན་འདི་སྦེ་སྣུབ་གཏང་ནི་སྦེ་འབདཝ་ད་ གནས་བདག་ཇོ་བོ་བྲག་མཁསཔ་འདི་གིས་ཏེ་ ན་གི་རྟེན་འདི་པུ་ར་(ག་ར་)ཡར་ཇོ་བོ་བྲག་མཁས་ལུ་ཞུ་ཆི་ཡི་གསེས་ཨིན་མས་ལགས།
- དབང་ཕྱུག: Wangchuk.ན་ལྷ་ཁང་ཚར་གཅིག་སྟོངམ་ཡར་སོང་ནུག་ལགས།
- དབང་ཕྱུག: Wangchuk.ཏེ་ཡར་ཇོ་བོ་བྲག་མཁས་གང་ལུ་ཞུ་སྦེ་ཏེ་ ནི་ལས་ཡར་ལུ་ ད་ལྟོ་ང་བཅས་ར་ཡར་མཇལ་བ་ལྷོད་མ་ཚུགས་པ་ཨིན། གཞན་ཨ་ནི་གྲུབ་ཆུ་དང་ ཏེ་ཡར་གྱི་ཇོ་བོ་དང་རྟེན་འདི་ཚུ་པུ་ར་(ག་ར་)བཞག་ས་གི་ཨ་ནི་བཞུགས་ཁྲི་དང་ཨ་ནི་པུ་ར་(ག་ར་)ཡོད་ལགས།
- དབང་ཕྱུག: Wangchuk.ཏེ་འ་ནི་པུ་ར་(ག་ར་)ད་ལྟོ་ང་བཅས་ར་མཇལ་བ་འགྱོ་བ་ཅིན་མཇལ་ཚུགསཔ་ལགས།
- དབང་ཕྱུག: Wangchuk.གྲུབ་ཆུ་དང་ག་ར་ཡོད་ལགས།
- དབང་ཕྱུག: Wangchuk.ཏེ་ནི་ལས་ཡར་མི་ག་ཡང་ལྷོད་མ་ཚུགས་པར་ ཡར་ལས་མར་ཁརཝ་རྡོ་ཕུག་བཟུམ་ཅིག་ཨང་སྒོར་གང་འདི་མར་སྤ་རོ་རྒྱ་གར་ཐངས་ལུ་བཀོ་དཔ་མས།
- དབང་ཕྱུག: Wangchuk.ཏེ་རྒྱ་གར་ཐངས་ལུ་པུ་ར་(ག་ར་)ཨ་ནེ་སྦེ་ས་ཡུམ་སྦེ་འབད་ད་ རྩིསཔ་གིས་མོ་བཏབ་རྩིས་བཏབ་འ་ནེ་སྦེ་འབདཝ་ད་ ཏེ་ནི་ལས་ཡར་ལུ་གནསཔ་ཁྲོས་ཆི་ནུག་ ཟེར་སླབ་སླབ་མས་ལགས།
- དབང་ཕྱུག: Wangchuk.ཏེ་ཁོང་མ་ལས་སྦེ་ཡར་ལུ་གནསཔ་གསོལ་བ་བྱོནམ་ད་ ན་གི་རྟེན་པུ་ར་(ག་ར་)ཡར་ལུ་ ཨ་ནི་ཇོ་བོ་བྲག་མཁས་གང་ལུ་སྦེ་ལགས་ ཏེ་རྒྱ་གར་ཐང་པའི་མི་འདི་ཚུ་གིས་ ཁོང་ར་ཡར་ལས་མར་རྟེན་པུ་ར་(ག་ར་)ན་ཞུ་བསྐྱལ་ ད་རུང་ལྷ་ཁང་རབ་གནས་ཚར་ཅིག་འབད།
- དབང་ཕྱུག: Wangchuk.ཏེ་ནི་ལས་ཏེ་ ཡར་བོད་ལས་ས་སྐྱ་འགྲོ་བའི་མགོནམ་ཆོས་རྒྱལ་འཕགས་པ་གིས་ ཁོ་རང་ཡང་ན་ལུ་བྱོན་ རབ་གནས་མཛད་ ཏེ་འདི་ལས་ད་རུང་བར་སྐབས་ཅིག་ལས་ཏེ་ ཨ་ནི་རྟེན་རྒྱལ་བ་རིགས་ལྔ་གི་སྐུ་གཅིགཔོ་འདི་ ཡར་བོད་ལུ་ལོག་འཕུར་བྱོན་སོང་ནུག་ལགས།
- དབང་ཕྱུག: Wangchuk.ཏེ་འ་ནི་བོད་ལུ་འཕུར་བྱོན་སྦེ་ ད་ན་གི་རྟེན་པུ་ར་(ག་ར་)འཕུར་བྱོན་ ལྷ་ཁང་ན་ས་སྨུག་སྤུབས་ མིག་གིས་ཡང་མ་མཐོངམ་གི་ཨ་ནེ་སྦེ་ དུས་ཚོད་ལུ་གྱུརཝ་སྦེ་ ཏེ་དཀོར་གཉེར་བླམ་ཀུན་བཟང་འདི་ཆོས་རྗེ་འབྲུག་པ་ཀུན་ལེགས་ཨ་མ་ལུ་མཆོད་་་་་མཆོད་རྟེན་རྐངམ་གཉིསམ་གསེས་ཅིག་ཡོད་པ་ལགས་ཨ་མ་ལུ་གྱེན་གྱི་རྩ་བ་ལུ་ ཏེ་ཨ་མར་མཆོད་རྟེན་བཞེངས་བཞུགསཔ་ད་ ཏེ་མར་བླམ་ལུ་གསོལཝ་བཏབ་ བླ་མ་གིས་མར་ལས་ཡར་ན་བྱོན་པུ་ར་(ག་ར་)རབ་གནས་མཛད་ ད་རུང་ཕྱག་དམ་དང་ག་ཡ་(ར་)མཇལ་ས་ཡོད་མི་འདི་འ་ནི་ཨིན་ལགས།
- དབང་ཕྱུག: Wangchuk.ཕྱག་དམ་ནང་ བླ་མ་གིས་རབ་གནས་མཛད་སྦེ་ བསྐལ་པ་མ་སྟོངས་གི་(ཀྱི་)བར་དུ་བསྟན་པ་ཡུན་རིངམོ་སྦེ་གནས་དགོ་གསེས།
- དབང་ཕྱུག: Wangchuk.ཏེ་ད་རུང་ཨ་ནེ་སྦེ་ཏེ་ ད་རུང་རབ་གནས་ཚར་གཅིག་མཛད་ ཏེ་ནི་ལས་ བླམ་ཇོ་བོ་མི་བསྐྱོད་རྡོ་རྗེ་ཁོ་ར་གི་གསུང་ནང་ལུ་ མཇལ་བ་ལྷོད་ཚུགསཔ་ཙམ་གྱིས་ ངན་སོང་ལུ་མ་བཏང་ས་མ་ཡ་ན་ར་ཀན་གསེས་ ཁོ་རང་གིས་མནའ་བཞེས་སྦེ།
- དབང་ཕྱུག: Wangchuk.ཏེ་རྒྱལ་བ་རིགས་ལྔ་འདི་ཡང་ གསུང་བྱོན་དགོ་མི་འདི་ ད་ལྟོ་ན་གི་ངོ་མ་འདི་འཕུར་བྱོན་སོངཔ་ཨིན་ལགས།
- དབང་ཕྱུག: Wangchuk.ཏེ་ནི་ཧེ་མ་གི་འཕུར་བྱོན་སོང་རུང་ ཤུལ་མ་གི་འདི་ཁོ་རང་སྨན་སྐུ་གིས་འབད་བཞེངས་འབདཝ་ད་ ཧེ་མ་ཡོད་མི་བཞིཔ་འདི་དང་ ཨ་ནི་གསརཔ་འཕུར་བྱོན་མི་འདི་གི་སྐུ་ཚབ་བཞེངས་མི་འདི་སྐུ་ཚད་མཉམ་མ་ཚུགས་པ་ལགས།
- དབང་ཕྱུག: Wangchuk.ཚར་གསུམ་དེ་ཅིག་ ཚར་གཉིས་འདི་ཤུབ་ད་ནུ་ལགས། ཏེ་ད་རུང་གསུམ་དེ་ཅིག་ཤུབ་ནི་སྦེ་ཁོང་རང་བསྟུན་གྲོས་འབདཝ་ད་ལུ་ཏེ་ད་ ནེ་ཚུན་ཚོད་འདི་ཤུབ་མོང་(མི་)དགོ་པས་ ད་ན་གི་རྟེན་འདི་ཁོ་ར་ཚབ་མ་ཁོ་ར་གིས་བཏུབ་ དཀྲོགས་མོང་(མི་)དགོ་པས་ཟེར་ ཁོ་རང་གིས་གསུང་བྱོན་བྱོནམ་ཨིན་ཟེར་མས་ལགས།
- དབང་ཕྱུག: Wangchuk.ཏེ་ད་ལྟོ་ང་བཅས་ར་སྨན་སྐུ་ཨ་ཙི་སྐུ་གཟུགས་ཆུང་ཀུ་སྦེ་ཡོད་མི་འདི་ཁོ་ར་གིས་གསུང་མ་བྱོནམ་ཚུན་ཚོད་ ཁོང་གིས་ཨ་ནེ་སྦེ་ཤུབ་ཅི་ར་བཞེངས་ནི་འདི་གིས་ཏེ་ གསུང་བྱོན་ནི་འདི་གིས་ཏེ་ ད་ལྟོ་འ་ནེ་སྦེ་མ་འདྲཝ་སྦེ་ར་བཞག་བཞགཔ་ཨིན་ཟེར་ འ་ནི་སྦེ་ཨིན་མས་ལགས།
- དབང་ཕྱུག: Wangchuk.ཏེ་ན་གི་ཨ་ནི་གདན་ས་འདི་བཞེངས་ ལོག་མཚོ་འདི་པུ་ར་(ག་ར་)མར་ཨ་ནེ་སྦེ་སིམ་སྦེ་ཚརཝ་ད་ ཏེ་ཇོ་བོ་གི་གཡོན་ཆབ་ཕུལ་ནི་གི་གྲུབ་ཆུ་འདི་ ཨ་ན་མཚོ་གི་འོག་ལས་ ཨ་ན་ལྷ་ཁང་འོག་ལས་རང་ཡོད་ལགས།
- དབང་ཕྱུག: Wangchuk.ཏེ་ན་གི་ལྷ་ཁང་འདི་གདན་ས་བཞེངས་པའི་བསྒང་ལས་རང་ ན་གི་གནས་བདག་ཇོ་བོ་བྲག་མཁས་དང་མཚོ་སྨནམ་ ཏེ་ནི་ལས་ཨ་ནི་ཚུ་གིས་འབད་ཤིང་དང་རྡོ་པུ་ར་(ག་ར་)ཁོང་གིས་ཞབས་ཏོག་ཞུ་འདི་(སྟེ་)གིས་སྦེ་ཏེ་ སྐད་ཅིག་ཡུད་ཙམ་ཅིག་ལུ་རང་ལྷ་ཁང་འདི་བསྒྲུབས་བསྒྲུབས་ཨིན་ཟེར་མས་ལགས།
- དབང་ཕྱུག: Wangchuk.ད་ད་ལྟོ་ང་བཅས་ར་ཨ་ན་གི་གྲུབ་ཆུ་འདི་གྲབ་གྲིབ་པུ་ར་(ག་ར་)ཕན་ཟེར་མི་ཨ་ནི་ལྷ་ཁང་འདི་གི་ ན་གི་མཚོ་འདི་གི་ཆུ་གི་མཇུག་བ་ལགས། ཏེ་ཨ་ན་ལུ་ཇོ་བོ་གི་ཡོན་ཆབ་ཕུལ་ནི་གི་ རིའི་སྐེད་པ་གཞན་ག་ཏེ་ཡང་ཆུ་མེད་ལགས། ཏེ་འ་ན་གི་འདི་ཆུ་འ་ནི་རྐྱངམ་ཅིག་ཏེ་ན་གི་ཨ་ནི་མཚོ་སྨནམ་འདི་གིས་ཏེ་ བདག་འཛིན་འབད་སྦེ་ གྲུབ་ཆུ་འདི་ཨ་ནི་ཨིན་ལགས། ཡོན་ཆབ་ཧེ་མ་ཡོན་ཆབ་ཆུ་འདི་ཨ་མར་ལས་རང་དབོག་ཕུལཝ་མས་ལགས།
- དབང་ཕྱུག: Wangchuk.ཏེ་ད་ལྟོ་ང་བཅས་ར་གི་ཧེ་མ་གི་མི་བརྒྱུད་ ང་བཅས་ཧེ་མ་ཕམ་འདི་ཚུ་གི་བཟའ་ཆུ་ཡང་འ་ན་ལས་འཐུང་ ཏེ་ན་ཇོ་བོ་གི་ཡོན་ཆབ་འདི་ཡང་ཨ་ན་ལས་ཕུལ་སྦེ་ ཏེ་འ་ནེ་སྦེ་འབདཝ་ཨིན་མས་ལགས།
- དབང་ཕྱུག: Wangchuk.གནས་བཤད་མདོར་ཙམ་ཅིག་ཟེར་སླབ་རུང་ གནམ་མེད་ས་མེད་ལེགས་ཤོམ་ཅིག་ཞུ་མི་ཤེས་ ཧེ་ཧེ་ཧེ་་་་།